
VIESTI. 


Kuutamokirkkaana pakkasyönä maaliskuussa v. 
1555 iski huurteen peittämä mies keihäänsä var- 
rella kaksi kertaa Tepposten talon pirtin honkai- 
seen seinään. Iski kohta vielä kerran ja sitten 
kotvasen kuluttua kolme peräkkäistä kertaa. Nosti 
sitten suksensa tuvan seinustaa vastaan pystyyn 
ja jäi odottamaan. 

Talossa oli jo hetkistä ennemmin kuultu vieraan 
tulo. Talon kolme pystykorvaa oli jo matkan päästä 
kuullut tulijan suksien suhinan ja hänen taloa lä- 
hestyessään alkanut vartiovelvollisuuksiinsa kuulu- 
van haukunnan, mikä kiivastui, sikäli kuin hiihtäjä 
läheni. 

Tulijan kolkutukset tunnettiin talossa viestin- 
tuojain sovituksi merkiksi. Ovinurkassa nukkuva 
mies sytytti heti lieden hiilloksessa päreen ja pisti 

sen pihtiin. Ottaen ovelta salvan hän aukaisi sen 
lausuen: »käy, vieras, tervehenä karjalaisehen ta- 
lohon!» — »Jumal' antakohon!» vastasi tulija astuen 
lämpöiseen tupaan. 

Otettuaan lakin päästänsä ja kintaat käsistään 
ja sitten kuin silmänsä olivat lepattavaan valoon 
hiukan tottuneet, vieras lausui: »Olen viestintuoja 
Kivennavan linnalta ja tahtoisin saattaa sanotta- 
vani Hannu Tepposen tiedoksi.» 

»Kotvasen odottanet, saat sanomasi perille», virk- 
koi oven aukaisija. 

Samassa astuikin tuvan pimeästä karsinapuolesta 
päretulen valokehään kookas mies, päällänsä vain 
piikkoinen paita ja piikkohousut, jalassa tuohiset 
virsut, kädessä kirves. 

»Tepposen Hannu olen, sano sanottavasi», lausui 
hän iskien silmänsä viestintuojaan. 

»Juho Maununpoika, Kivennavan linnanvouti, 
ilmoittaa, että, kuten jo tietänetkin, vihollinen lä- 
hestyy valtakunnan rajaa. Hän käskee kaikkien 
Äyräpään miesten saapua ylihuomenillaksi Kiven- 
navan linnalle. Sinun, Tepponen, olisi pidettävä 
huolta Muolaan miesten nostattamisestav. 

»Fikö minun tarvitse pitää muusta huolta kuin 
Muolaasta?» 

»Fi, eri viestit on lähetetty Uudellekirkolle, Jääs- 
ken voudille ja Wiipuriin.» 

ySilloin, vieras, voimme levätä vielä tämän yömme 
rauhassa. Toimittakaa, naiset, vieraalle ruokaa ja 
osoittakaa lepotila!» 

Ja Tepponen poistui pirtin perällä pimennossa ole- 
valle vuoteelleen. 

Hetkisen kuluttua oli Tepposten talo taas uneen 
vaipuneena; vain pakkanen paukahteli nurkissa 
ja sirkka viritti virttänsä kiukaan takana. 


II 


TEPPOSET. 


Ikimuistoisista ajoista asti oli Tepposten suku 
asunut talossaan Valkiamatkan kylässä, joka ker- 
tomuksemme aikoina vielä kuului, kuten muutkin 
nykyisen Valkjärven kylät, Muolaan eli Pyhäris- 
tin pitäjään. 

Jo Hannu Tepposen isä, Sipri Tepponen, oli ur- 
hoollisuutensa ja varallisuutensa vuoksi pitäjänsä 
talonpoikain ensimmäisiä. — Sitäpaitsi hänellä oli 
vielä suhteita ja vaikutusvaltaa valtakunnan rajan 
toisellakin puolen, sillä hänellä oli vaimona Marja 
Miihkalintytär Toivottuisten rikkaasta talosta, Sak- 
kulan pogostan Noitermaan kylästä. Vaimoonsa ja 
tämän isään oli hän tutustunut käydessään Käki- 
salmen markkinoilla, jonne rahvasta kokoontui pal- 
jon Ruotsin Karjalastakin, milloin vain rauhalliset 
olot valtakuntien välillä vallitsivat. Se seikka, että 
Sipri Tepposen vaimo tunnusti Nowgorodin ja Sipri 
itse taas Ruotsin uskoa, ei paljoakaan häirinnyt, 

sillä näillä kaukaisilla rajaseuduilla oli kristinusko 
vielä tuskin pintaa syvemmälle juuriansa juonta- 
nut. Ristin Kiesus, Neitsyt Maaria Emonen, Pyhä 
Henrikki ja Pyhä Miikkula olivat kansan mielessä 
vain asettuneet entisten Kalevalan jumalien rin- 
nalle. 

Kertomuksemme aikana oli Sipri Tepponen jo 
kuollut ja isännyyttä Tepposten talossa piti hänen 
vanhin poikansa Hannu, joka oli saanut talonpoi- 
kaiselle miehelle ajan oloihin katsoen aivan harvi- 
naisen kasvatuksen. Hän oli nim. nuoruudessaan 
käynyt hiukan kouluakin Pyhäristin silloisen kirk- 
koherran luona. Siellä hän oli oppinut hiukan luke- 
maan sekä, varsinkin koulutoveriltaan, kirkkoherran 
tyttäreltä Birgitalta, auttavasti ymmärtämään ja 
puhumaan ruotsinkieltä, joten hän myöhemmin 
voi tulla toimeen ilman tulkkia Ruotsin korkeitten 
herrojen kanssa. Eikä hän aivan avuton ollut ve- 
näjänkielessäkään. Kun hän vielä lisäksi oli taiste- 
luissa neuvokas ja peloton, ulkomuodoltaan miehek- 
kään kaunis ja pitäjän ehkä varakkain talollinen, 
niin oli itsestään selvää, että hänestä sukeutui pitä- 
jänsä miesten johtaja ja huomatuimpia talollisia 
koko Äyräpään suuressa kihlakunnassa. Semmoi- 
sena hän esiintyy jo kertomuksemme aikoina, vaik- 
kei iältään ollut vielä viittäkymmentäkään täyttä- 
nyt. 


Koulua käydessään Pyhäristin pappilassa Hannu 
Tepponen oli saavuttanut paitsi tietoja myöskin 
opintotoverinsa, kauniin Birgitta-neitsyen, rakkau- 
den. 

Nuorten vanhemmat sekä puolelta että toiselta 
olivat ensiksi jyrkästi vastustaneet tuommoista 
epäsäätyistä avioliittoa, mutta nuorten uskollinen 
kiintymys voitti kaikki esteet, ja niin tuli Pyhäris- 
tin pappilan Birgitta-neidistä talonpoika Hannu Tep- 
posen vaimo. 

Valintaansa ei kummankaan tarvinnut katua. 
Entisen pappilan neidin täytyi kyllä käydä käsiksi 
talouteen sekä muihin talonpoikaisiin töihin, mutta 
siihen oli hän saanut je kotonansakin oppia, sillä 
olot ja elot kaukaisessa maalaispappilassa eivät sinä 
aikana paljoakaan eronneet varakkaampien talon- 
poikain elämästä. 

Ja muuten taas Hannu Tepponen, vaikka olikin, 
kuten koko Tepposten suku, luonteeltaan kiivas, 
kohteli aina vaimoansa hellyydellä ja arvonannolla, 
niin ettei Tepposen nuorella emännällä ollut eikä 
tullutkaan mitään syytä naimiskauppaansa valittaa. 

Yhtä vähän oli valittamisen aihetta Hannullakaan, 
sillä hänen puolisonsa, jota tavallisesti kutsuttiin 
Riitaksi, oli hyvä vaimo ja toimelias emäntä Tep- 

posten talossa. Ja vaikka hän olikin helläluontoi- 
nen, ymmärsi hän, mitä aika ja hänen miehensä joh- 

taja-asema vaati, ja salli hänen nurkumatta ja kyy- 
neleet sydämeensä kätkien lähteä retkilleen ja mat- 
koilleen, joista ei koskaan tiennyt, palaisiko niiltä 
hänen miehensä elävänä takaisin vai sille tiellekö 
jäisi. 

Monesti olikin jo Tepposen Hannun henki ollut 
melkein hiuskarvan varassa. Elossa oli hän kum- 
minkin vielä aina kotiin palannut. Mutta useam- 
man kerran olivat vaimo sekä äiti saaneet paran- 
nella haavoja, joita Hannu oli tuonut taisteluista 
valtakunnan vihollisia tai metsän petoja vastaan. 

Varsinkin Hannun äiti, vanha Marja-muori oli 
haavojen parantajana taitava ja tunnettu koko 
pitäjässä ja kauempanakin. Moni raudan raa- 
telema tai petojen purema mies oli saanut häntä 
hengestänsä kiittää. Marja-muori tuasi monenlais- 
ten yrttien voiman, niistä valmisti voiteensa ja te- 
hosti ne vielä esivanhemmilta opituilla loitsuilla. 

Mutta vielä on mainittava seikka, jota Tepposen 
Hannu sai hengestänsä kiittää. Hän ei koskaan 
ollut aseettomana. | N 

Jo Hannun pienenä pilttinä ollessa oli hänen isänsä 
tuonut eräältä retkeltään Nowgorodin puolelta jol- 
tain kaatuneelta pajarilta ottamansa pienen, kau- 
niin sotakirveen ja antanut sen poikaselle, kun 
katsoi sen liian turhaksi aikamiehen aseena. Tätä 
kirvestä ei sitten Tepposen Hannu myöhemmin kos- 

kaan, ei yöllä eikä päivällä, heittänyt pois kätensä 
ylettyviltä. 

Ja vaikka ase ei ollutkaan suuri eikä raskas, niin se 
sekä aineeltaan että laadultaan oli aivan erinomainen. 
Jo tarkastamalla sen siromuotoista terää, voi siinä 
huomata lukemattomien karkaisujen jättämät pie- 
net aaltomaiset juomut. Mutta sitten olikin terä 
semmoinen, että sen naarmua saamatta voitiin kir- 
veellä iskeä sekä kontion otsaluuhun että NOWwgoro- 
dilaisen rautaiseen kypärään. Ja paljon harjoituk- 
sen kautta oli Hannu saavuttanut niin suuren tai- 
don ja nopeuden kirveensä käytössä, että ennen- 
kvin vihollinen ehti suurempaa ja kömpelömpää 
asettaan kohottaakaan, oli Tepposen kirves jo lyö- 
mällä tai heittämällä maaliinsa osunut. 

Ensikerran sai kirves osoittaa kelpoisuuttaan 
Tepposen Hannun kädessä hänen ollessaan poika- 
sena paimentamassa kotinsa karjaa Mäkienmäen 
rinteillä. Aamusta asti oli Hannu karjansa keralla 
kävellyt syksyisessä metsässä, poimien ryteikköjen 
vaapukkapensaista marjoja tekemäänsä tuohiseen 
tuuttiin. Nyt istahti hän mäenrinteeseen kaatuneen 
kelohongan tyvelle, pani olaltaan jousen maahan 
honkaa vasten ja otti esille paimenkonttinsa, jonne 
äiti oli aamulla pannut pienen, paimenelle leipo- 
mansa leivän. Hän oli jo ottanut pois leipään teh- 
dyn voisilmän päältä kannen, viiltänyt leivästä kan- 

nikkakasukan ja oli juuri silittämässä keltaista ke- 
sävoita leivälleen, kun alempaa laaksosta alkoi kuu- 
lua Hannun toverin, pystykorvaisen Merkki-koiran 
hätäistä haukuntaa. Haukunta muuttui pelokkaaksi 
vikinäksi ja kohta näki Hannu Merkin juoksevan 
luoksensa rinnettä ylös suuri karhu jäljessään. 

Nyt olisi Hannu ilman muuta voinut joko kii- 
vetä puuhun tai lähteä juoksemaan pakoon, mutta 
semmoinen ei juohtunut hänen mieleensäkään. Hän 
tarttui vain vyössään olevaan kirveeseen, nousi hon- 
gan tyvelle seisomaan ja odotti kontion tuloa. N 
peasti lähestyi se Hannua ja sen mukana oleva Pen 
poikanen selitti sen vihan Hannun turviin kiireh- 
tivää Merkki parkaa kohtaan. | 

Huomatessaan Hannun karhu karjaisi kiukkui- 
sesti, nousi kahdelle jalalle ja hyökkäsi kohti. Hannu 
odotti kirves koholla ja silmä kovana. Kun karhu 
oli kita avoinna saapunut hongan viereen, jolla Hannu 
seisoi, oli sen pää noin Hannun rinnan tasalla. Sideä 
iski Hannu kaikin voimin ja kirveen terä upposi 
karhun otsaan kantaansa myöten ja jäi siihea kiinni. 
Samassa tuokiossa oli karhu jo hongan päällä, mutta 
ketterästi kuin kärppä oli Hannu hypännyt lä- 
heisen kuusen juurelle, tarttunut alimpaan oksaan 
ja kuin orava kiivennyt kuuseen. Karhu, vaikka sillä 

olikin kirves otsaluussaan, yritti perästä. Muutaman 
oksavälin se jo tulikin, mutta sitten alkoivat sen 

voimakkaat käpälät haparoida ilmaa. Kauheasti 
karjahtaen hellitti se otteensa ja jysähtäen putosi 
raskas ruho sammaleiselle maalle. Kuolleen emonsa 
vieressä vikisevästä pennusta suoriutui Hannu sit- 
ten helposti. 

Illalla karjan kanssa palatessaan Hannu iloisena 
kantoi kuolleen karhunpennun = olallansa =kotiin. 
Emokontio noudettiin seuraavana päivänä miehissä 
ja hevosella ja pidettiin tavanmukaiset peijaiset. 

Toisen kerran, useampia vuosia myöhemmin, oli 
Tepposten väki heinässä valtakunnan rajalla Saae- 
joen varrella. Kun rauhantila vallitsi Ruotsin ja 
Nowgorodin välillä, nukkuivat heinämiehet ladossa 
heinien päällä ilman ulkona valvovaa vahtia. Mutta 
Nowgorodin kymmenniekka Raudun Orjasaaressa 
oli saanut vihiä Tepposten olosta Saaejoella ja päätti 
rauhasta välittämättä yllättää ja tuhota peljätyt ja 
vihatut Tepposet. Keskellä yötä hiipi hän miehi- 
nensä niitylle ja rajajoen poikki ja oli jo lähellä la. 
toa, kun Tepposten koira alkoi haukkua. Tuskin 
kerkisi Tepposten väki herätä ja päästä jalkeille, 
kun jo monikertainen vihollisjoukko oli piirittänyt 
ladon. Röyhkeästi vaati kymmenniekka Tepposia 
antautumaan tai muuten polttaisi hän ladon väki- 
nensä. Mutta samassa suhahti Tepposen Hannun 
kirves ja halkaisi kuin nauriin kymmenniekan pään. 
Ääntä päästämättä kaatui tämä kuolleena maahan. 

Hänen miehensä tästä säikähtyivät ja kääntyivät 
pakoon. 

Vielä kolmaskin tapaus kerrottakoon. Jokunen 
vuosi ennen tämän kertomuksen alkua, kun silloin- 
kin oli jonkinlainen rauha valtakuntien välillä, oli 
Tepposen Hannu Käkisalmen (talvimarkkinoilla 
joukko Äyräpään miehiä mukanansa. Kotimatkalla 
erosi Tepponen tovereistaan mennäkseen vieraile- 
maan äitinsä kotiin Toivottuisten luo Noitermaahan. 
Mutta Käkisalmesta oli eräs pajari miehinensä seu- 
rannut Tepposen jäljestä vangitakseen tai surmatak- 
seen hänet. Huomattuaan Tepposen poikkeavan 
Noitermaahan ja Toivottuisten taloon, katsoivat 
pajarin miehet jo Tepposen varmaksi saaliikseen 
ja väijyivät vain otollista hetkeä hyökätäkseen peli 
jätyn vihollisen päälle. Kun he väijyksistään näki- 
vät Tepposen menevän talon miesväen kanssa sau- 
naan ja arvelivat hänen saunassa olevan aseetto- 
mana, uskoivat he varmasti voivansa pakottaa aseet- 
toman ja alastoman miehen antautumaan vangiksi. 
Sauna piiritettiin. Sen ovi riuhtaistiin auki. Ja 
venäläisten päällikkö huusi hämärän saunan lau- 
teilla kylpeville miehille, että Tepponen antautu- 
koon vangiksi tai muuten kaikki saunassa olijat 
tuhotaan. Turhaan talon isänsä. selitti, että Teppo- 
nen oli hänen sukulaisensa ja vieraansa ja että nyt 
vallitsi rauha valtakuntien välillä. Pajari vain uudisti 

vaatimuksensa ja muutamat hänen miehistään tart- 
tuivat jo kodan hiilloksessa oleviin kekäleisiin sy- 
tyttääkseen saunan tulelle. Silloin Tepposen Hannu 
lausui: »Täältä nyt Tepponen tulevi». Oikaisihe, 
tempasi lauteilla vieressään olevan kirveensä, kop- 
pasi kipollisen kuumaa vettä toiseen käteensä ja 
hypähti lattialle. Ensin sinkosi hän vesikipon ovella 
olevien silmille. Samassa halkaisi Tepposen kirves 
tiellä olevan venäläisen pään ja kuin vilaus katosi 
Tepponen alastomana pakkasyöhön. Jonkun mat- 
kan päässä olevasta naapuritalosta sai Tepponen 
vaatteita ja sukset ja ennen aamun koittoa oli hän 
jo omalla puolella rajaa. 

Monet muutkin kerrat oli Tepposen Hannu saanut 
neuvokkaisuutensa ohella kiittää kirvestänsä hen- 
gestään. Eipä siis ihme, jos siitä oli tullut hänen ai- 
nainen toverinsa valvoessa sekä nukkuessa. Sanoipa 
joskus Riitta, Hannun emäntä, puoleksi piloillaan, 
hiukan tosissaan, että hänen miehensä rakasti enem- 
män kirvestään kuin vaimoaan, mihin Hannu vain 
myöntämättä, kieltämättä hymähti. 


Heimonsa ensimmäisiä oli Tepposen Hannu, mutta 
eivät olleet suvustaan huonontuneita muutkaan 
Tepposten veljekset ja miehet. Varsinkin iältään 
seuraava veljeksistä, Matti-niminen, oli vielä Han- 
nuakin hartiakkaampi ja pituudeltaan oikea jätti- 

läinen. Ja kaunis mies olisi hän myöskin ollut, ellei 
sopusuhtaisia, soikeita karjalaiskasvoja olisi rumen- 
tanut syvä, vinosti yli otsan kulkeva arpi — muisto 
nowgorodilaisen tapparan iskusta — joka oli vienyt 
toisen silmänkin mennessään. Partionkävijänä ja 
metsämiehenä oli hän Hannun veroinen ja monta 
kontiota oli hänen keihäänsä jo kaatanut ja monen 
nowgorodilaisen silmät olivat iäksi sulkeutuneet 
hänen kadotetun silmänsä lunnaiksi, sillä siellä raja- 
mailla otettiin »silmä silmästä ja hammas hampa- 
hasta.» Matti oli vanhemman veljensä oikea käsi. 
Häneen Hannu ehdottomasti luotti ja asetti hänet 
aina vaarallisimmalle paikalle. Ja yhtä vähän kuin 
Kannaksen hongat kirvestä välttivät, yhtä vähän 
väistyi Tepposen Matti vihollista. 

Matti-veli oli naimaton, mutta seuraava veli Heikki 
olinaimisissa ja oli hänen vaimonsa Anni, Selosten tyt- 
täriä Kivennavan Pihlaisista. Hartiakas ja väkevä 
oli Heikkikin, vaikka kooltaan pienempi kuin Hannu 
ja Matti. Hänen hoidossaan oli etupäässä Tepposten 
talon maanviljelys. Hän se huolehti kaskien kaata- 
misesta ja vanhojen peltomaitten kyntämisestä, 
vilj an korjuusta ja puimisesta. Ainoastaan kylvämisen 
toimitti tavallisesti Hannu itse, vaikka sekin viime 
aikoina oli useimmiten jäänyt Heikin tehtäväksi. 

Nuorin Tepposen elossa olevista veljeksistä, so- 
lakka ja kaunismuotoinen Vilppu, oli myöskin naima- 

ton. Hän toimi etupäässä talon hevosten hoitajana 
ja kasvattajana. 

Lapsia oli Tepposten talossa Hannulla poika Tuo- 
mas, kertomuksemme aikoina kahdeksannellatoista 
ikävuodella. Vielä oli Heikilläkin poikia sekä tyt- 
täriä, samoin Paavo-veljen leskellä Lyylillä. Leskeksi 
oli Lyyli jäänyt edellisenä vuonna miehensä kaaduttua 
Kivennavan voudin Antti Niilonpoika Sabelfanan 
Nowgorodin puolelle tekemällä retkellä. Samalla 
retkellä oli surmansa saanut toinenkin, Mikko-ni- 
minen Tepposen veljistä. 

Paitsi veljeksiä oli Tepposten talossa vielä joukko 
muita sukuun kuuluvia miehiä, naisia ja lapsia, 
jotka hekin olivat kaikki perheen täysarvoisia jä- 
seniä, tehden talon työtä ja syöden talon leipää, ku- 
ten Karjalassa oli tapana. 

III 
PÄIVÄ TEPPOSTEN TALOSSA. 


Ei ollut vielä kevättalven aurinko kohonnut tai- 
vaan rannan yli, kun jo unestaan havahtui Teppos- 
ten talo. 

Miehet nousivat ja lähtivät varsojansa vaalimaan, 
hepojansa syöttämään ja juottamaan. Naisväki 
taas kulki navettaan antamaan lehmille aamun ra- 
toksi kauran olkia pureskeltavaksi, kunnes kodassa 
juomavesi kiehuisi. 

Ja kun päivän säteet alkoivat siivilöityä ikkuna- 
aukoista pirttiin, oli jo koko talo, suurimmasta pie- 
nimpään, jalkeilla. Murkinankin toimittivat talon 
naiset tänään tavallista aikaisemmin pirtin pöydälle, 
sillä useimpien talon miesväestä piti kiirehtiä eri 
puolille pitäjää saattamaan tietoa Kivennavan 
voudin viestistä ja määräyksestä. 

Naiset kantoivat pöytään syötävää sekä juotavaa 
ja kaikki talon väki istuutui aterioimaan. Pöydän 

yläpäässä isännän paikalla istui Hannu Tepponen 
itse. Molemmin puolin pöytää lähinnä Hannua oli- 
vat seinänpuolella Hannun äiti, lempeännäköinen 
Marja-muori ja toisella sivulla Hannun vaimo, tum- 
matukkainen ja hienopiirteinen Riitta-emäntä. Sit- 
ten seurasivat muut Tepposten veljekset. Arpiot- 
sainen Matti ja Heikki-veli korkeapovisen Anninsa 
kanssa istuivat seinustalla, Paavon leski Lyyli, pikku 
tyttönen sylissään sekä Vilppu toisella sivulla. Alem- 
pana oli sitten muu talon väki. 

Aterioitiin hiljaisuuden vallitessa, kuten tapa oli. 
Ja sitä paitsi vanhempi väki oli vajonneena ajatte- 
lemaan, mitä kaikkea tulevaisuuden kohtuun oli 
kätkettynä. 

Syötyä ja noustua pöydästä Hannu Tepponen 
antoi kullekin tehtävänsä. Kaikki muut talon mie- 
het paitsi Hannu itse lähtivät hiihtämään Pyhäris- 
tin eri kyliin voudin sanomaa perille saattamaan. 
Koko itäisestä puolesta pitäjätä sekä Vuoksen var- 
ren väkirikkaista kylistä tuli miesten seuraavan 
aamun murkinoiksi saapua Tepposten talolle. Mutta 
pitäjän länsipuolelta Äyräpäänjärven, Yskjärven ja 
Muolajärven ympäristökylistä oli kokouduttava 
Vääräänmäkeen Vuotjärven rannalle, josta sitten 
Rantakylän kautta suoraan hiihtäisivät Kivennavan 
linnalle. Sillä välillä Tepposten talossa ryhdyttiin 
isännän johdolla valmistautumaan kaikkien niiden 

mahdollisuuksien varalta, joita lähipäivät voisivat 
tuoda mukanansa. 

Kuten jo on kerrottu, sijaitsi Tepposten talo Val- 
kiamatkan kylässä, mikä kuului vielä silloin Muo- 
laan pitäjään. 

Asema oli Tepposten talolla kaunis ja ikäänkuin 
hallitseva, sillä se seisoi korkean Pähkinämäen ylim- 
mällä laella. Syvällä mäen alla, talosta lounaiseen, 
levisi penikulman pituinen, tasapohjainen Muta- 
joen laakso, jonka keskellä pieni Mutajoki kiemur- 
teli. Molemmin puolin avaraa laaksoa kohosi komea 
rivi kukkuloita: Pähkinämäki, Mäkienmäki ja Lies- 
mäki, sekä laakson toisella puolella Suontaan har- 
jut, Korkiamäki ja Hiismäki. Järveä ei ollut näky- 
vissä, sillä Liesmäen ja jyrkän Hiismäen hongistot 
estivät aavan, kalarikkaan Punnuksen silmiin siin- 
tämästä. Mutta metsäisiä maisemia näki Pähkinä- 
mäeltä silmän kantamiin ja aina Kivennavan Lin- 
nanmäelle asti. 

Muuten oli talonpaikka taidolla valittu, sillä ta- 
lon alapuolella mäen rinteessä pulppusi lähde, niin 
runsasvetinen, että se käytti pientä jauhatusmyl- 
lyä sekä antoi koko talon tarpeiksi vettä, minkä 
hankkiminen korkealle mäelle olisi muuten käynyt 
sangen vaivalloiseksi. 

Varsinaiset pellot olivat Tepposten talossa vähäi- 
set, kuten yleensä Karjalassa siihen aikaan. Mutta 

sitä enemmän kaadettiin, poltettiin ja viljeltiin kas- 
kia Mutajoen laakson hyötyisillä rinteillä. 

Näinä aikoina ei ollut metsästä puutetta Karjalan 
Kannaksella. Ja niinpä olikin kuusi syltä pitkä ja 
viittä leveä pirtti veistetty komeista, punapuisista 
honkahirsistä. Samaa ainetta olivat myöskin jyke- 
vät lattiapalkit ja taitekaton tukevat lankut. Ym- 
päri pirtin kiersi leveä, seinään kiinnitetty, yhdestä 
puusta veistetty lavitsa paitsi karsinanpuolella ja 
kiuasnurkassa. Mutta muhkein kaikesta oli kuiten- 
kin Tepposten pirtin pitkä perhepöytä. Mahtavin 
Valkiamatkan kankaitten ikihongista oli siksi veis- 
tetty. Lähes sylen oli se leveä yläpäästään ja kol- 
matta syltä pitkä. Istuimina oli toisella puolella sei- 
nälavitsa, toisella puolella rahi, joka oli laadittu 
halaistusta kuusesta siten, että sopivat oksaparit 
oli jätetty jaloiksi. 

Pöydän päähän oli isännän istuinpaikalle levi- 
tetty suuren kontion mustanruskea talja ja seinässä 
oli hirven kaksitoistahaaraiset savusta mustuneet 
sarvet kuin kruununa isännän pään yläpuolella. 

Tietysti tämmöinen pirtti vaati yhtä valtavan 
kiukaan lämmön antajaksi. Se oli muurattu tuke- 
valle hirsialustalle ja hyvin sen päälle mahtui läm- 
mittelemään koko talon lapsilauma ja sen tilavassa 
uunissa voi, "vaikka kylpeä, niin kuin välistä teh- 
tiinkin. Kiukaan puoleisella sivulla pirttiä oli muuta 

lattiata hiukan korkeammalla oleva karsinapuoli, 
jossa isäntäväen makuusijat sijaitsivat. 

Valoa tuli pirttiin katossa olevasta räppänästä, 
josta savukin pääsi ulos uunia lämmitettäessä, sekä 
seiniin hakatuista ikkuna-aukoista, joihin lasin 
asemesta oli pantu kuivat, ohkaiset elukan rakko- 
kelmut. 

Paitsi asuinpirttiä oli pihan kahdella sivulla pitkä 
rivi aittoja, kullakin täysikasvuisella omansa, joissa 
kesäisin asuttiin ja nukuttiin. 

Ulkorakennuksetkin = olivat Tepposten talossa 
pirtin mukaiset, sillä Kannaksen silloisiin oloihin 
katsoen oli talon karja melko suuri. Kymmenkunta 
lehmää oli navetassa ja melkein sama määrä hevosia 
varsoineen tallissa. Mutta erikoisesti oli Tepposten 
talo tunnettu kihara- ja tuuheavillaisista lampais- 
taan, joita kymmenittäin pureksi leppäkerppuja ha- 
tarassa ometassaan, ollen juuri talvimajan kylmyys 
vaikuttimena niiden turkkien tuuheuteen. 

Kesät kuljeksivat lampaat samoin kuin lehmät- 
kin paimenensa hoivaamina vanhoilla, heinäisillä kas- 
kimailla Mutajoen laakson rinteillä. Paimen täytyi 
elukoilla olla, sillä karhuja, ilveksiä ja kettuja oli 
runsaasti eikä niiltä puuttunut halua Tepposten 
karjan verottamiseen. Kaikki Tepposen suvun po- 
jat saivatkin nuoruudessaan käydä paimenessa ja 
moni karjan vihollinen sai aina kesän pitkään sur- 

mansa paimenpojan nuolesta tai keihäästä. Ja jo kaivetuissa kuopissa oli vanhastaan Tepposten kät- 


paimenena ollessa kehittyi Tepposten miehissä hei- köpaikat vihollisen varalta. 
dän suuri metsän ja sen elämän tuntemuksensa. Kaikissa näissä varustuspuuhissa kuluikin maa- 
Fi koskaan metsässä eksynyt tai jäänyt neuvotto- liskuinen päivä iltaan. 
maksi kukaan Tepposista. Fi tarvinnut maassa 
olla paljon merkkiä, otuksen jalan jättämää, kun 
he tarkalleen voivat sanoa, mikä eläin ja milloin siitä 
oli kulkenut. Ja helposti he myöskin ystävän ja vi- 


hollisen jalan painalluksen maassa erottivat. 


Kun viestinviejät olivat matkaan lähteneet, ryh- 
dyttiin isännän johdolla Tepposten taloa tyhjentä- 
mään kaiken varalta, sillä eihän sitä kukaan tien- 
nyt, kyettäisiinkö vihollinen karkoittamaan maasta 
vai ei. 

Ensiksi kuormattiin rekiin talon arvoesineet, 
vaatteet ja turkikset. Karja järjestettiin rekien 
perässä pois talutettavaksi. Lampaat oli määrä 
laskea irti ja ajaa ne hankea pitkin kauemmaksi 
Mutajoen niityille, jossa ne heinäkeoista kyllä itsel- 
leen ravintoa löytäisivät ja kylmään tottuneina 
niin kevättalvella hengissä säilyisivät. Talon ruoka- 
ja viljavaroista osa sijoitettiin rekiin pakolaisuusajan 
varaksi, osa jätettiin huomisen päivän tarpeiksi ja 
suurin osa vietiin piiloon Ääpättihaudan ja Uike- 
ron jyrkkärinteisiin rotkoihin, joissa melkein läpi- 
pääsemättömän vesakon takana juurikoiden alle 

IV 
LÄHTÖ. 


Seuraavana aamuna alkoi jo ani varahin miehiä 
hiihtäen keräytyä Tepposten talolle. Niitä tuli yk- 
sitellen, jousi ja viini olalla, kirves vyöhön pistettynä 
ja keihäs suksisauvana kädessä. Niitä tuli myös- 
kin pienemmissä ja suuremmissa joukoissa. Ja ta- 
vallisesti oli mukana kylästä hevonen, isommasta 
kaksikin, joiden rekiin eväät oli sijoitettu. Kohta 
oli Tepposten pirtissä miestä kaikenlaista. Oli mel- 
kein poikasia, oli keski-ikäisiä, oli vanhuksia, joiden 
päähän vuodet jo olivat sataneet luntansa, mutta 
joilla miehuuden voimat ja nuoruuden into oli vielä 
säilynyt. 

Tepposten tupa rupesi jo täyttymään. Mutta kun 
Vuoksen rannan väkirikkaitten kylien miehet saa- 
puivat, niin silloin eivät enää kaikki pirttiin mahtu- 
neet, vaan täytyi suurimman osan heistä istahtaa 
lepäämään pihamaalle pirtin päivänpuoleiselle sei- 

nustalle. Viimeksi saapuivat Nurmijärven ja muit- 
ten Muolaan pitäjän itäisimpäin kylien miehet. 
Heitä oli jo Tepposen Hannu odotellutkin. Hän kään- 
tyi heti heidän puoleensa tiedustellen, mitä kuuluisi 
itärajan toiselle puolen Raudusta ja Sakkulasta 
päin, olisiko ehkä siltäkin puolelta vihollisen hyök- 
käystä peljättävä. Mutta eräs Nurmijärven talolli- 
nen ilmoitti tavanneensa muutama päivä sitten 
rajantakaisia sukulaisiaan Raudun Mäkrältä eivätkä 
nämä tienneet tällä kertaa mitään sotaretkeä heidän 
puoleltansa valmistettavan. 

Neuvoteltuansa muutamien vanhempien ja ar- 
vokkaimpien isäntien kanssa katsoi Tepposen Hannu 
kuitenkin viisaimmaksi lähettää Nurmijärven mie- 
het takaisin pitämään silmällä itärajaa sillä aikaa, 
kun muut olisivat Kivennavan retkellä. 

Tällä välin olivat talon naiset valmistaneet mur- 
kinan retkelle lähteville. Leipää, Punnusjärven 
lihavaa lahnaa, naurishauvikkaita, lihakeittoa, pii- 
mää sekä oluttakin pöydän yläpäässä tarjottiin 
jokaiselle, minkä vain halusi. Ja hyvin tuntuivat 
maistuvankin miesjoukolle talon tarjoukset. 

Lähtö oli määrätty tapahtuvaksi puolen päivän 
tienoissa ja syötyänsä alkoivat joukot järjestyä 
matkakuntoon. 

Silloin koko Tepposten perhe kokoutui pirttiin. 
Hiljaa siinä ensin kaikki odottivat. Sitten lausui 

Hannu Tepponen: »Näin olen ajatellut. Sinä, Heikki- 
veli, jäät kotihin. Sinulla on vaimo, sinulla on lap- 
sia enimmän ja uuttakin vesaa sukuumme odot- 
tanet. Ei liene liikaa, että yksi Tepposen veljeksistä 
elohonkin jäisi, jos muut sotatiellä sortuisivat. Pidä 
huoli emosta, vaimoista ja lapsista! Ja jos hätäval- 
kian Kivennavan Linnanmäeltä näet, silloin sinä- 
kin rovio sytytä, niin tietävät tälläkin puolen vainoa 
varata. Ihmiset ja tavarat lähetä matkalle Wiipu- 
ria kohti, itse kaikin voimin turvaa pakoa. Sinä nyt, 
Heikki, jäät Tepposten talon isännäksi!» 

Sitten astuivat veljekset karsinapuolella vuoteen 
laidalla istuvan Marja-muorin luo, polvistuivat hä- 
nen eteensä ja Hannu puhui kaikkien puolesta: 
vOma emomme, kantajamme. Vainon tielle lähtevät 
taas poikasi. Sinulta, emo armas, anomme siunaus- 
tasi» Ja tehden ristinmerkin kunkin pään päälle 
Marja-muori siunasi poikansa sulkien heidät Neit- 
syt Maarian, Jumalan Äidin huomaan. Hän lisäsi 
vielä: »Palavasti rukoilin viime yönä Neitsyt Maa- 
riaista puolestanne. Sitten silmät suljettuani unen 
ehtoisan näin. Näin teidät kaikki kotia kohti kul- 
kevan, Nowgorodin kilpiä kantavan, vain yhdestä 
kilvestä oli laita lohennut. Unesta ymmärsin, että 
elossa kotihin palannette ja voiton sanoman keral- 
lanne tuotte; yhden kupehella kuitenkin kuolema 
kurkistaa.» 

Nousivat ylös Tepposten veljekset. Vaimot ja 
lapset kiertyivät itkien miesten luo. Riitta-emäntäkin 
painautui Hannun povelle lausuen: »Hannu mieheni, 
omani, taasko lähdet sotahan ja Tuomahankin, 
poikasemme, ainokaisemme mukanasi vieth — 
Lähteä täytyy miehen, kun vainolainen rajalle 
saapuu, ja Tepposten ennen muita. Ja mies- 
hän on jo poikammekin, mies ja Tepposten sukua. 
Siunaa nyt hänet, Riitta, niinkuin emo meidät siu- 
nasi.» 

Syliinsä sulki Riitta-emäntä Tuomas-poikansa, 
suuteli häntä vesissäsilmin ja teki ristin merkin 


hänen ruskeitten kutriensa yllä. 


Hannunkin silmään kihosi kyynel nähdessänsä 
vaimonsa tuskan. Mutta kohta hän suoristihe ja 
lausui: »Ei surku sodassa auta, matkalle Tepposen 


miehet.» 


Pihalle tultuaan lähetti Hannu Vilppu-veljensä 
kahdenkymmenen nopeimman suksimiehen kanssa 
edeltä päin hiihtämään kaikkien yllätysten varalta. 
Kohta suhahtivat miehet suksillansa Pähkinämäen 
jyrkkää rinnettä vinosti alas. Sitten läksi liikkeelle 
pääjoukko jo lopuksi hevosmiehet, joiden reissä 
oli Tepposen Hannukin vanhempien isäntien keralla. 

Hetkistä myöhemmin näkivät naiset Tepposten 
talon pihamaalta, kuinka lähteneitten joukko kuin 

musta nauha kohosi ylös Korkiamäen rinnettä Mu- 
tajoenlaaksoon toisella puolella. 


Vakavina hiihtelivät miehet. Raskaat ajatukset 
tulivat monellekin mieleen. Vieläköhän hänen suk- 
sensa tältä matkalta kotiin päin kääntynevät, vaiko 
liukuvat viimeistä latuaan? Se tiedettiin, että suuri 
vihollisten joukko oli tulossa. Voiton toiveet oli- 
vat vähäiset, tappion mahdollisuudet paljon suu- 
remmat. Herran huomassa oli, vieläkö koskaan nä- 
kisi vaimonsa ja lapsiansa, vieläkö saisi elossa ko- 
tiin palata vai tälle vainotielle vaipuisi. 

Mutta ei silti epäröiden iskenyt sauvan sompa han- 
keen. Eioltu ensi kertaa sotapolulla nowgorodilaista 
vastaan. Ja jokainen tiesi ja tunsi, että vain täten 
olivat talot ja perheet varjeltavissa. 

Vain nuorimpain joukko oli iloisempana. He oli- 
vat ensi kertaa tällaisella retkellä mukana ja odo- 
tettavana olevat vaarat ja taistelut saivat heidän 
sydämensä lyömään vain kiivaammassa tahdissa. 
Olihan nyt tulossa enemmän kuin tavallinen kar- 
hunjahti, jossa jokainen heistä jo oli mukana ollut. 
Nuori Tepposen Tuomas ensimmäisenä he kilvaten 
hiihtelivät milloin pääjoukon edessä, milloin takana. 
Ja aina kun sopiva mäki tieladun tienoille ilmestyi; 
silloin kiivettiin sinne ja alas laskiessa koetettiin, 
kuka pystyssä pysyi. 

Hyvän rupeaman hiihdettyä sivuutettiin Muo- 
laan viimeinen kylä Tarpila, josta vielä liittyi joukko 
miehiä matkaan naisten ja lasten kyynelsilmissä hy- 
västellessä. 

Tasaisella vauhdilla ja häiriöittä jatkui matka. 
Kevättalven aurinko oli jo lännenpuolisella taivaalla, 
kun saavuttiin Vuotjoen rannalle Selosten ikivanhan 
myllyn luo, jossa Vilppu Tepposen johtama etu- 
joukko tulijoita odotti. Ilmoitettuaan, ettei oltu 
huomattu mitään epäiltävää, lähti hän miehinensä 
edelleen pääjoukon jäädessä hetkiseksi levähtä- 
mään. 

Pitkiä aikoja ei kuitenkaan ollut lepoon, sillä lä- 
hes peninkulma oli vielä hiihdettävää ja ajoissa oli, 
voudin käskyn mukaisesti, ehdittävä Kivennavan 
linnalle. 

Niinpä nousivatkin miehet taas suksillensa. Matka 
kulki nyt pitkin syvässä uomassa virtaavan Vuot- 
joen oikeata pengertä, kunnes Joen torpan luona 
laskeutui latu niitylle ja meni joen poikki. Nyt oli 
jyrkkä ja korkea rinne kiivettävänä ja siitä autettava 
hevosetkin kuorminensa ylös mäen päälle. 

Tästä alkoivat tasaisemmat maat. Leikiten liu- 
kui suksi pakastuvan illan siloittamalla ladulla. 
Ja hevosiakin jo hyvin kannatti jonkun verran ajettu, 
kovaksi hankiutunut tien pohja. 

Nopeasti lykkivät lylyt, virkusti ravasivat varsat. 

Kohta saavuttiin Saarijärvelle, sitten Kuijärven 
kapean kaulakkeen poikki ja matalan Moittilan 
ylitse; sen toisella puolella seisoi jo pieni uudistorppa, 
ensimmäinen Kivennavan taloista. 

Vielä hyvän kotvan matkaa tehtyä alkoivat 
Kivennavan linnan uudet rakennukset aukeam- 
mille kaskipaikoille näkyä. 

Viimeiset parisen virstaa antoivat hiihtäjille aika 
lämpimän, sillä maa nousi yhtä mittaa ja loppumatka 
oli kavuttava korkeata Linnanmäkeä ylös, 

Mutta vielä oli aurinko kumminkin jonkun ver- 
ran yläpuolella taivaan rannan, kun Hannu Tep- 
ponen saapui jälkijoukkonsa kanssa Kivennavan 
linnan pihalle. 

V 
KIVENNAVAN LINNASSA. 


Nykyisessä Kivennavan pitäjän kirkonkylässä 
korkealla mäellä, jolla nyt rovastinpappila seisoo, 
sijaitsi kertomuksemme aikoina Kivennavan linna. 

Vanha kuningas Kustaa Waasa, jonka isällinen 
huolenpito alamaisistaan ulottui näille valtakuntansa 
äärimmäisille perukoille asti, oli linnan rakennutta- 
nut. — Sotatila oli näillä kaukaisilla rajaseuduilla 
ainainen. Yhtämittaa samosivat venäläiset Now- 
gorodin puolelta ryöstämään, polttamaan ja hävit- 
tämään Ruotsin valtakunnan alueelle. Turvaamaan 
rajaseudun rahvaan henkeä ja omaisuutta raken- 
nettiin Karjalan äärimmäiseen kulmaukseen Ki- 
vennavan linna. 

Sopivimmaksi linnan paikaksi oli katsottu jo 
mainittu mäki, joka siitä asti on kantanutkin Lin- 
nanmäen nimeä. Paikalla asunut kirkkoherra sai 


muuttaa muualle ja rakennuspuuhiin ryhdyttiin jo 

noin v. 1545. Entiset kirkkoherran asumukset laa- 
jennettiin ja uusia rakennettiin lisää, jotta tilaa saa- 
taisiin linnanvoudille ja hänen väelleen. Linnoitus 
varustettiin jykevällä hirsistä ja mullasta laaditulla 
vallituksella, jota ympäröi syvä, suureksi osaksi 
vieläkin säilynyt vallihauta, minkä yli vain nosto- 
siltaa myöten päästiin linnaan. Olipa tarkoitus ollut 
saada vallihauta täytetyksi vedelläkin, vaikka se sit- 
ten osoittautui mahdottomaksi niin korkealla mäellä. 

Paljon olivat Äyräpään talolliset saaneet tehdä 
päivätöitä Kivennavan linnan rakennukselle. Mutta 
niinpä olikin siitä tullut ajan oloihin katsoen ensi- 
luokkainen rajalinnoitus, jonka luoksi ei Nowgoro- 
din pajarien ollut hyvä entisillä pienillä ryöstöjou- 
koilla saapua. 

Linnanmäen rinteet, mikäli eivät sitä vielä olleet, 
kuokittiin pelloksi tai poltettiin kaskeksi, jotta ala 
linnan ympärillä tulisi vapaaksi ja aukeaksi, jottei 
vihollinen voisi metsän suojassa yllättämällä päästä 
linnan luo 

Näköala oli Linnanmäeltä avara. Etäälle Rai- 
volaan, Uudellekirkolle, Muolaaseen, Valkjärvelle 
ja Riitamaalle, niin kauas kuin silmä kantoi, näki 
linnan pihalta. Ja jos nousi pirttirakennuksen ka- 
tolla olevaan tähystystorniin, niin näki Suomenlah- 
den lumipeittoisen ulapankin kimmeltävän etelän 
suunnalla. 

Kertomuksemme aikana oli Kivennavan linna 
juuri saatu täyteen kuntoonsa. Sen varustukset 
olivat valmiina. Aseistus oli mahdollisuuksiin kat- 
soen sangen runsas, kuuluen siihen muun muassa 
kymmenkunta »putkea», kuten kutsuttiin sen ajan 
vielä verrattain harvinaisia tuliaseita. Olipa linnan 
valleilla pari pientä tykkiäkin kidat itään päin kään- 
nettyinä. 

Myöskin linnan muonituksesta oli hyvää huolta 
pidetty, sillä kuninkaan määräysten mukaisesti 
oli runsaasti veroviljoja sijoitettuna linnan aittojen 
hinkaloihin. Kivennavan ja Uudenkirkon rannikko- 
kylät olivat saaneet pitää huolta linnan silakkatar- 
peesta, kuivattuja kapahaukia olivat veroina tuo- 
neet varsinkin Muolaan järvenrantakylät. Olipa 
Vammelsuussa olevasta kruunun lohiapajasta saatu 
suolalohtakin linnanvoudin pöytään. Heiniä saa- 
tiin taas linnan huovien hevosille linnan alle pan- 
nuilta Kuokkalan, Muotolan, ja Niitsaaren jokivar- 
siniityilltä, jotka jo silloin ja yhä vieläkin kasvavat 
runsaasti heinää. 

Kun Kivennavan linna nyt oli kaikin puolin hyvin 
varustettuna, ei linnanvoutia Juho Maununpoikaa 
peloittaneet Nowgorodin puolelta odotettavat hyök- 
käykset. Ja vaikka vakoilijoitten tuomien tietojen 
mukaan melkoinen, yli kymmentuhatmiehinen vi- 
hollisjoukko oli rajalle tulossa, niin saattoi Juho Mau- 

nunpoika. silti tyynesti arvella: vtulkoot vain Now- 
gorodin herrat, tässä on nyt semmoinen kivi navalla, 
etteivät he siitä hevillä ylitse pääse eivätkä ympäri 
kierrä.» 


Linnan pihalla oli vilkasta elämää. — Paitsi lin- 
nan omaa väkeä oli sinne keräytynyt suuri osa Äy- 
räpään kihlakunnan asekelpoisista miehistä. Ja 
muutakin joukkoa oli paljon, sillä useimmat Ki- 
vennavan ylämaan kylien asukkaista olivat kuor- 
manneet lapsensa ja arvokkaimmat tavaransa rekiin 
ja karjaansa mukanansa kulettaen lähteneet pakoon 
julmaa vihollista, jolta ei sääliä ollut odotettavissa. 
Autioihin kyliin oli vain sinne tänne joku hengestään 
välittämätön vanhus jäänyt johonkin syrjäiseen 
nauriskuoppaan kätkeytyneenä katsomaan, miten 
kylälle kävisi. 

Suurin osa pakolaisista oli jo kyllä Kivennavan 
linnan sivuuttanut ja jatkanut matkaansa edelleen 
Wiipuria kohti. Sillä mitenkään eivät he kaikki olisi 
kumminkaan linnaan sopineet ja varsinkin rehu- 
varoista olisi tullut puutos, jos linna olisi joutunut 
pitemmän piirityksen alaiseksi. Ja sitä paitsi lin- 
nan kaivoistakin vesirikkain oli vallien ulkopuo- 
lella. 

Mutta pakolaisten jälkijoukkoja oli vielä linnan 
pihalla. Se oli täyteen sullottuna ihmisiä, hevosia 

rekineen ja karjaa. Siellä oli puheen sorinaa, lasten 
itkua, hevosten hirnuntaa ja karjan ammumista. 

Aurinko oli jo laskemaisillaan, kun asetuvan 
portailta kuului kolme torven toitotusta merkiksi, 
että linnanvouti kutsui saapuneita neuvonpitoon. 

Tupaan keräytyivät nyt Äyräpään talonpoikain 
johtomiehet, mies tai kaksikin kylästä, ja istuutui- 
vat vakavina ja vaiteliaina lavitsoille seinän vie- 
reen. Nuorempaakin väkeä tuli joukko ovensuuhun' 
kuulemaan ja näkemään neuvottelujen menoa. 
Kohta saapui myöskin linnan urhea vouti Juho 
Maununpoika, mukanansa huovien ja jalkamiesten 
päälliköt. Hän tervehti yhteisesti kaikkia seisalleen 
nousseita miehiä, astui vakavin askelin tuvan perälle 
pöydän päähän ja istuutui isännän paikalle. 

Kotvan istui hän ajatuksiinsa vaipuneena kaik- 
kien äänettöminä odottaessa. Vihdoin nousi hän 
seisomaan ja pitkään lyömämiekkaansa nojaten 
lausui ruotsinvoittoisella murteella seuraavasti: 

vÄyräpään miehet! Vihollinen lähestyy valta- 
kunnan rajaa. Yli kymmenentuhatta nowgorodi- 
laista tulee huomispäivänä Rajajoen yli. 

Armollinen kuninkaamme on rajan turvaksi ja 
teille suojaksi rakennuttanut tämän linnan. Minut 
on hän asettanut linnansa voudiksi. Minun on lin- 
nasta vastattava. Ja Jumalan avulla minä sen teen- 
kin. 

Eivät Nowgorodin Ppajarit linnaan tule, niin- 
kauankuin tämä käsi voi miekkaa käyttää. Omilla 
miehilläni ja ilman teidän apuannekin pidän puoleni 
näiden vallien sisällä, siitä olen varma. Mutta hanki 
on kova. Vihollisen ratsumiesten on helppo liikkua. 
He polttavat kylät ja talot ja hävittävät koko maa- 
kunnan. Sen on kuninkaamme käskenyt minun estää. 
Mutta miten? Olisiko mentävä rajalle vihollista 
vastaan? Mutta vihollisia on kymmenen kertaa 
enemmän kuin meitä. Avonaista taistelua tuskin 
kestämme. 

Apujoukkoja kyllä Wiipurista saapunee, mutta 
siksi on koko linnalääni tuhkana. Mitä siis olisi 
tehtävä, Äyräpään miehet, miten maakunta pelas- 
tettava hävitykseltä ?» 

Vouti istuutui. Pitkän hetken vallitsi neuvos- 
pirtissä synkkä äänettömyys. Mitä olisi tehtävä, 
miten talot tuholta varjeltava? 

Vihdoin nousi ylös vanha, valkeatukkainen Susi- 
TIerikka Riitamaan Soppikylästä ja virkkoi näin: 

vArmollinen herra vouti ja te veljet Äyräpään mie- 
het! Läkkäme rajalle ja siellä vainolainen vastahan 
ottakaamme. = Ehkäpä Taatto taivahinen meille 
antaisi armonsa ja me vihamiehen häädämme ja 
kotomme varjelemme hävitykseltä. Tämä on meidän 
Riitamaan miesten mieli. Meihin, veljyet yhtykäätte! 
Älkää meitä hyljätkö hädässämme! Kaksin, kolmin 

verroin kovemmin iskevät Riitamaan miesten kir- 
veet, jos kontumme kotoiset pelastaa voimme.» 

Istuutui Susi ja jatkoi Lahen Lauri Kuokkalasta: 

»Jos palavat Riitamaan talot, niin kekälehiksi 
muuttuvat myöskin Kuokkala, Tervajoki ja koko 
ranta Koivistolle asti! Sitä Luojan avulla estäkäämme 
ja rajalle lähtekäämme vihamiestä vastahan! Siellä 
sotikaamme, siellä kuolkaamme. = Armollinen Ju- 
mala on rukouksemme kuuleva, uhrimme palkit- 
seva ja maan vihamieheltä varjeleva!» 

Nyt nousi pystyyn mies, niin pitkä kuin korpi- 
kuusi, Pyykön Paavali Kivennavan Ylentelästä. 

yMikäli minulla tietoja, ei Raudun puolelta vihol- 
lisesta vaaraa. Ja viimeksi löytäisi vihollinen syr- 
jäisehen kylääni. Mutta tänään vuoro sinun, huo- 
menna minun. Ja yhden vahinko kaikkien vahinko. 
Kunnianarvoisa herra vouti ja Äyräpään miehet, 
Rajajoelle lähtekäämme ja siellä sotikaamme! Voit- 
tanemme, kaiken varjelemme! Tappioksi taistelu 
kääntynee, linnan turvihin tulemme. Mikäli meistä 
rajalle jäänehiä, sikäli kaksin verroin vähemmän 
vihollisia linnan luoksi saapunevi.» 

»9Michen sanat haastoi Pitkä-Pyykkö. Rajalle 
Äyräpään miehet! Rajalle päin viittaa Patrikaisen 
tapparan terä», huudahti Patrikaisen Mikko Kiven- 
navan Järvelästä. 

Alkoi jo lämmetä vilkas karjalainen veri ja nuor- 

ten joukossa oven suussa näki monen käden lujem- 
min tarttuvan tapparan varteen. 

Silloin tuli tupaan hikinen hiihtäjä, astui voudin 
luokse puhuen tämän kanssa hetkisen sekä istuutui 
sitten voudin viittauksesta lavitsalle. 

»Vakoojamme», lausui vouti, »tuo juuri sanoman, 
että nähtävästi huomenaamulla vihollisjoukko tulee 
valtakunnan rajan yli. Mitä on siis tehtävä?» 

Nousi nyt puhumaan Pietari Hötsönen, Uuden- 
kirkon Hötsölästä, pitäjänsä miehistä arvokkain. 
Harmaata partaansa sormillansa sukien hän saneli: 

»Yhtä mieltä olemme kaikki, että vihollista on 
vastaan sodittava. Ja olisipa heitä tuhatlukuinen 
parvi tai vaikka kaksi tuhatta, niin silloin minunkin 
mielestäni olisi riennettävä rajalle. Mutta nyt on 
tulossa kymmenin tuhansin vainolaisia. Siksi, 
korkea-arvoinen herra vouti ja Äyräpään miehet, 
olisi ajatukseni näin. Linnan turvissa puolusta- 
kaamme itseämme ja maakuntaa. Pienempiä hiih- 
täjäjoukkoja pankaamme pakenevien selkää tur- 
vaamaan. Tuskinpa vihollinen uskaltaisi linnan ohi 
kulkea sitä ensin valtaansa pyytämättä. Sillä aikaa 
ehkä joutuisi meille apuakin Wiipurin isänniltä. Ra- 
Jakylien kovaa kohtaloa emme näin vähillä voimilla 
voi estää.» 

Tuntuivat muutkin Uudenkirkon miehet kannat- 
tavan Hötsösen puhetta. 

Vielä tahtoi vouti kuulla Pyhäristinkin miesten 
mieltä ja sanoiksi sai Ristsepän Pietari, viljavan Rist- 
seppälän kylän varakkain isäntä. 

yEmme muuta voine, kunnioitettava herra vouti, 
kuin yhtyä Hötsön Pietarin ajatukseen. Jos rajalle 
menisimme, siellä vähät voimamme tappiolle tuli- 
sivat. Silloin olisi koko kihlakunta tuhon oma. Lin- 
nassa voinemme itsemme ja maakunnan paremmin 
varjella. Ehkenpä ei vihollinen paljon talojakaan 
polttaisi, kun itselleenkin tarvitsee suojaa kylmiksi 
öiksi. Sääli on rajakylien heimorahvasta, mutta 
heitä varjelemaan eivät nyt vähäiset voimamme riitä.» 

Alakuloinen äänettömyys tuli tupaan.. Masen- 
tuivat Kivennavan miesten mielet, sillä eivät he 
voineet vääriksi väittää Hötsösen ja Ristsepän sanoja. 

Tepposen Hannu, joka oli koko ajan istunut vaiti 
paikallaan, kädellä kirveensä vartta silitellen, nousi 
nyt puhumaan. Heti tuli pirttiin haudan hiljaisuus. 
Jännittyneinä odottivat kaikki Tepposen sanoja, 
sillä niistä oli usein ennenkin riippunut neuvotte- 
lujen tulos. : 

»Kivennavan linnan herra vouti ja te veljet Äy- 
räpään miehet! Jos tähän linnahan jäämme, niin 
se pelastuu. Ei sitä huomenna rajan yli tuleva vi- 
hollinen saa valtaansa, sen uskon. Mutta han- 
kiainen on hyvä. Sillä aikaa kun linnaa Ppii- 
ritetään, hävittävät Nowgorodin nopeat ratsupar- 

vet maakunnan. Ei vain Kivennapa, vaan myöskin 
Uusikirkko ja Pyhäristi poltetaan poroksi. Rahvas, 
mikäli ei pakohon kerkiä, vangitaan tai surmataan. 
Ei tule silloin paljon maksamahan Suomen mies ja 
nainen Nowgorodin ensi orjamarkkinoilla. Jos tänne 
jäämme, parasta jo heti sytyttää hätävalkia linnan- 
pihalle, niin useampi pakohon pääsee. 

Mutta rajalle mieleni palavi. Siellä lyökäämme 
Nowgorodin joukot, silloin pelastamme kaiken. 
Luulen keksineeni voiton keinon. Sen teille selitän 
kohta. Mutta ensin tyjennettäköön oven suu, ettei 
varomaton sana neuvostamme kulkisi vihamiehen 
korvihin. 

Jäivät pirttiin linnan vouti päällikköineen ja ta- 
lonpoikain johtomiehet. Näille selitti Tepponen 
suunnitelmansa. Tuloksena siitä oli, että kun neu- 
vottelu hetken kuluttua loppui, astuivat kaikki neu- 
vonpitäjät toivehikkain mielin pirtistä ulos. Ja 
kohta kuului pirtin portailta torventoitotus ja sen 
lakattua ilmoitettiin voudin käskystä, että kaikkien 
piti heti valmistautua, sillä tunnin kuluttua lähdet- 
täisiin rajalle vihollista vastaan. 

VI 
HANNU TEPPOSEN SUUNNITELMA. 


Pitkä oli jono, joka lähti Kivennavan linnalta 
Rajajokea kohti. 

Ensin oli kärkenä yllätysten varalta pienempi 
hiihtojoukko rajakylien nuoria miehiä, jotka parai- 
ten seudun tunsivat. Heidän tuli hiihtää aina Ra- 
jajoen rinteeseen asti ja lähettää heti sana, kun vi- 
hollinen alkaisi tulla joen yli, ja sen jälkeen peräytyä 
päävoiman luokse. 

Sitten ajoi vouti Juho Maununpoika samassa 
reessä Tepposen Hannun keralla. Voudin rekeä 
seurasivat linnan huovit, kolme ruodullista ratsain. 
Näiden perästä tuli viisi ruotua jalkaväkeä, sekä 
heidän jälessään ja molemmilla sivuilla hiihtäen 
puolisen tuhatta Äyräpään talonpoikaa suksilla. 

Loppupään muodosti pitkä jono hevosmiehiä re- 
kineen haavoittuneita ja kuormastoa varten. Myös- 

kin tuliputket sekä linnan kaksi kevyttä tykkiä oli- 
vat mukana rekiin asetettuina. 


Maaliskuinen aamu alkoi jo sarastaa, kun voudin 
reki saapui siihen paikkaan nykyisessä Jäppisen 
kylässä, jossa tie eroaa Riitamaan kyliin rajalle me- 
nevästä valtamaantiestä. Tähän pysähdyttiin, sillä 
juuri tämä kohta oli Tepposen Hannun kehoituk- 
sesta valittu tulevan taistelun tantereeksi. Ja sikäli 
kuin joukot saapuivat, ryhtyivät kaikki ahkeraan 
työhön. 


Odotettu taistelun paikka oli jo sinänsä ja var- 
sinkin suomalaisten vähäisiin voimiin katsoen tai- 
dolla valittu. Maantiestä lähti nimittäin kohti- 
suorasti vasempaan pitkä kapea laakso, jonka molem- 
mat rinteet ovat jyrkänpuoleiset ja jonka soinen 
pohja oli tiheän ryteikkömetsän peittämä. Tätä 
laaksoa oli pienemmänkin joukon helppo puolustaa, 
sillä siinä olevan metsikön ja paksun, pehmeäm- 
män lumen läpi ei vihollinen hevin pääsisi. 


Maantien oikealla puolella oli maasto sensijaan 
suomalaisille epäedullisempaa, sillä siellä levisi 
laaja, vain pientä vesakkoa kasvava aukeama, 
vanha kasken paikka, joka ulottui loivana rin- 
teenä maantiestä aina suolle asti, jonka läpi Jout- 
senjärvestä alkava oja laskee Rajajokeen. Juuri 
tällä aukeamalla ja itse maantien kohdalla tultai- 

siin kohta alkava taistelu pääasiallisesti kamppai- 
lemaan. | 

Ja kuitenkin kaikitenkin näytti sangen epätoi- 
voiselta, että vouti Juho Maununpoika kourallisella 
säännöllistä sotaväkeä, sillä hänellä oli vain noin 
puolisensataa huovia ja satakunta jalkasotilasta, sekä 
puolituhantisella talonpoikaisjoukolla voisi ajatel- 
lakaan voittoa yli kymmeneentuhanteen nousevasta 
nowgorodilaisesta armeijasta. | 

Mutta mikä sitten oli Tepposen Hannun suunni- 
telma, joka neuvottelussa linnalla oli niin yksimie- 
lisen hyväksymisen saavuttanut. Se oli tämmöinen. 

Vaikka oltiinkin jo maaliskuussa, oli lunta vielä 
tavattoman paljon, sylen, parin paksuudelta ja oli 
se varsinkin aamusta päivin ratsun kestävän han- 
gen peittämä. Tämmöistä kovaa keväthankiaista 
olivat Nowgorodin joukot juuri odotelleetkin, hei- 
dän voimansa kun oli melkein yksinomaan ratsuvä- 
keä. 

Mutta miten saada suomalaisten vähillä voimilla 
murretuksi Nowgorodin kuulun, osittain rautapu- 
kuisen ratsuväen ylivoimainen hyökkäys. 

Linnasta mukaan otetuilla lapioilla rupesi jokai- 
nen suomalainen tulisella kiireellä kaivamaan lu- 
meen kapeita, mutta mahdollisimman syviä juoksu- 
hautoja poikki tien ja sen oikealla puolella olevan 
aukeaman aina suolle asti. Hautoja kaivettiin kah- 

deksan, kymmenenkin vierettäin, jättäen vain kapeat 
lumiseinämät väliin, niin ettei ratsumies niistä mi- 
tenkään yli pääsisi hautoihin kompastumatta. Eteen 
lapioitiin sitten vielä korkeampi lumivalli ikäänkuin 
suojaksi, mutta tosiasiassa kätkemään takana ole- 
via juoksuhautarivejä viholliselta. 

Maantiestä vasempaan katsottiin tarpeelliseksi 
kaivaa vain pari juoksuhautaa laakson Suomen puo- 
leiseen rinteeseen sekä yksi hauta pitkin laakson 
pohjaa, johonka suistuisivat rinnettä alas luikuvat 
vihollisen suksimiehet. Ratsumiesten hyökkäystä ei 
siltä puolelta tarvinnut peljätä, sillä metsä ja ryteik- 
kö oli liian tiheätä. 

Hikipäissä olivat suomalaiset ahertaneet, mutta 
valmiiksi oli haudat saatu, kun tuossa murkinan 
ajoissa palavissaan oleva hiihtäjä toi sanan, että 
vihollinen liikehti Rajajoen toisella rannalla aikeissa 
tulla joen yli. 

Nopeasti järjesti nyt Juho Maununpoika jouk- 
konsa. 

Rintaman taakse tiestä vasemalla laakson takana 
olevalle kummulle sijoitettiin molemmat tykit; 
sieltä ne voisivat mukavasti omien miesten päitten 
yli lähettää lämpöisiä terveisiään viholliselle. 

Kaikkein vaarallisimmalle paikalle tien kohdalle, 
jossa lunta oli vähimmin ja juoksuhaudat sen vuoksi 
matalimmat, asettui vouti itse kahden huoviruo- 

dullisen kanssa, jotka nyt nekin saivat taistella jal- 
kaisin. 

Tien molemmin puolin sijoitettiin neljä ruotua 
jalkaväkeä, niistä yksi ruotu vasemmalle tien ja 
metsän väliin, kolme tiestä oikealle. 

Sitten seurasivat talonpoikaisjoukot. Ensin Muo- 
laan miehet Matti Tepposen ja Ristsepän johdolla. 
Sitten Patrikainen ja osa Kivennavan miehiä ja 
äärimmäiseksi oikealle Hötsösen ja Uudenkirkon 
miesten joukko. Tiestä vasemmalle pitkin laakson 
laitaa asetettiin puolisataa Kivennavan Ylämaan 
talonpoikaa ketjuun Pitkän Pyykön johdossa. 

Kummallekin siivelle pantiin nuorempaa väkeä 
hiihtojoukoiksi valvomaan, ettei vihollisen suuri 
ylivoima pääsisi huomaamatta panemaan kierto- 
liikettä toimeen. Sinne tänne rintamaan sekä suk- 
sijoukkoihin olivat sijoitetut ne jalkasotilaat, joilla 
oli putket» eli pyssyt. 

Varaväeksi rintaman taakse jätti vouti ruodun 
huoveja, ruodullisen jalkaväkeä sekä Tepposen 
Hannun puolensadan talonpojan kanssa. 

Vielä käännettiin hevoset linnalle päin. Jos tais- 
telu muuttuisi tappioksi olisi pakoon päässeitten 
kokouduttava linnalle ja sitä viimeiseen asti puo- 
lustettava. 

VII 
JOUTSELÄN TAISTELU. 


Hetkisen aikaa saivat suomalaiset rauhassa ase- 
missaan odotella. Mutta kohta alkoi savua näkyä 
Rajajoen puolella ja samalla hulmahti taivaalle tu- 
lipalon lieska. Vihollinen oli sytyttänyt palamaan 
lähellä rajaa olevan Jäppisten uudistalon ikäänkuin 
merkiksi siitä, mitä varten se oli rajan yli tullut. 

Myöskin palasi rajalle lähetetty hiihtopartio ja 
heti näiden jälkeen ilmestyi lakean reunalle etu- 
joukko vihollisen ratsuväkeä. Nähtävästi ei viholli- 
nen näin lähellä rajaa mitään vastarintaa odottanut, 
sillä ratsumiehet tulivat tasaista vauhtia tietä pit- 
kin eteenpäin. Vasta tultuaan lähelle lumivallia 
he seisauttivat ratsunsa. Mutta nyt jo kantoivat 
suomalaisten jouset ja kokonainen pilvi nuolia len- 
nätettiin vihollista vastaan. Joukko miehiä ja he- 
vosia suistui maahan ja muut pyörsivät takaisin 
kadoten metsän peittoon. 

Taas oli hetkinen väliaikaa. Mutta noin puolen 
tunnin kuluttua alkoi vihollisia tulvehtia tietä pit- 
kin näkösälle aivan loputtomasti. Ja päästyänsä 
aukeamalle levittäytyivät ne poikki tien ja metsän 
laitaa pitkin rintamaan. Jo oli suomalaisten nä- 
kyvissä tuhat, parikin nowgorodilaista ja yhä uusia 
vain purkautui tien täydeltä rajalta päin. 

Vähän väliä nähtiin komeapukuisen pajarin rat- 
sastavan sysimustalla hevosella vihollisjoukon edessä 
ja antavan määräyksiä miehilleen. Pajari seisautti 
ratsunsa rintaman eteen ja hänelle tuotiin mahtavan 
suuri hopeakoristeinen arohärän sarvi ja nähtiin, 
kuinka hän kohotti sen suullensa juodaksensa 
kohta saatavan voiton maljan. 

Mutta se olikin Nowgorodin pajarin viimeinen 
malja. Vouti Juho Maununpoika, joka tarkkaan oli 
seurannut vihollisen liikehtimistä, viittasi tykki- 
miehillensä merkin. Linnalta tuodut tykit paukah- 
tivat. Juomamalja kirposi pajarin käsistä ja hän 
itse kahtia ammuttuna kaatui ratsuineen maahan. 
Ja vielä monta muutakin vihollista surmasi sama 
kuula kyntäen pitkän vaon nowgorodilaisten ti- 
heään parveen. Ja samanlaisen vaon teki toisenkin 
tykin kuula. 

Nowgorodin joukko hätkähti, hämmästyi ja säi- 
kähti. Tämmöistä tervehdystä se ei ollut odottanut, 
sillä tuliaseet olivat silloin vielä vähemmän tunnet- 

tuja. Myöskin sinne tänne laukkaavat isännättö- 
mät hevoset saivat hämminkiä aikaan. 

Vielä kaksi kertaa ennättivät Juho Maununpojan 
tykit ampua ja levittää kuolemaa ja sekasortoa 
vihollisten keskuuteen, ennenkuin nämä selvisi- 
vät hämmästyksestään ja vetäytyivät taakse päin 
metsän turviin. 

Nyt näkivät suomalaiset toisen pajarin ratsas- 
televan edestakaisin nowgorodilaisjoukon edessä 
antaen käskyjään. 

Kyllähän kumpikin suomalaisten tykeistä tälläkin 
aikaa kuuliansa lennätti, sen minkä kerkisi, mutta 
niiden vaikutus ei ollut enää yhtä suuri, sillä väli- 
matka oli nyt pitempi eikä sen ajan kenttätykit 
kauaksi kantaneet ja metsän puut antoivat myös- 
kin melkoista suojaa. 

Mutta nyt törähtivät vihollisten torvet hyökkäys- 
merkin. Kentän täydeltä syöksähti vihollisen rat- 
suväkeä hulmuavin lipuin suomalaisia kohti. Kuin 
tulen liekit välkehtivät heidän käyrät sapelinsa ja 
rengaspaitansa kirkkaissa auringonsäteissä. Ja 
hirmuisena kaikui tuhansista suista heidän sotahuu- 
tonsa odottavien suomalaisten korviin. Näyttikin 
siltä, että pienoinen suomalaisparvi tuossa tuo- 
kiossa tulisi tallacuksi vihollisen mahtavan ratsas- 
joukon hevosten kaviottten alle. 

Kaksi kuolemanvakoa kerkisivät tykit vielä tehdä 

hyökkääviin vihollisiin, ennenkuin nämä ehtivät 
lumivallin äärelle. Myöskin jokaisesta suomalaisesta 
jousesta singahti rautainen vasama vihollista vas- 
taan. Paljon, varsinkin hevosia haavoittui nuolista 
ja niihin olikin etupäässä kehoitettu tähtäämään, 
sillä nowgorodilaisten rengaspaitoihin eivät nuolet 
pystyneet. 

Mutta vaikka moni Nowgorodin ratsumies suis- 
tuikin hangelle, ei hyökkäyksen voima silti murtu- 
nut, vaan kuin lumivyöry saapui vihollisjoukko lu- 
mivallin luo ja hyppäytti siitä ratsunsa ylitse. 

Sekasortoa, joka nyt syntyi, on mahdotonta ku- 
vailla. — Ratsut sekä miehet suistuivat nurin nis- 
koin lumivallin takana oleviin kaivantoihin. Jäl- 
jestä tulevat tallasivat jalkoihinsa jo kaatuneita 
kompastuakseen itse taas seuraaviin juoksuhautoi- 
hin. Syntyi selviämätön ryteikkö sikin sokin ole- 
via ihmisiä ja hevosia. Vain harvat hyökänneistä 
jäivät semmoiseen asentoon, että kykenivät vasta- 
rintaa yrittämään. Ja näidenkin taistelu loppui ly- 
hyesti, sillä missä vain nowgorodilaisen pää ncusi 
tai käsi kohosi, siinä iski myöskin sotilaitten tap- 
para tai talonpoikain kirves, iski säälittä ja sur- 
maten. 

Ne hyökkääjien jälkimmäisistä riveistä, jotka sai- 
vat ratsunsa pysäytetyiksi, pyörsivät ympäri ja 
ratsastivat takaisin aukeaman yli omiensa luokse. 

Ei yksikään vihollisista ollut edes tien kohdalla 
päässyt juoksuhautarivin yli. 


Vihollisen ensimmäinen hyökkäys oli lyöty onnel- 
lisesti takaisin. 


Sillä aikaa kun kertomamme päähyökkäys ta- 
pahtui, oli maantiestä vasemmalla olevan laakson 
luo saapunut melkoinen joukko vihollisen suksimie- 
hiä. Osa heistä liukui samaa vauhtia laaksoon kom- 
pastuakseen ryteikköön tai laakson pohjaa pitkin 
kulkevaan juoksuhautaan. Jotkut yrittivät kiivetä 
suomalaisten puoleista rinnettä ylös, vielä harvem- 
mat pääsivät edes talonpoikain kirveitten ja kei- 
häitten ulottuville, ennenkuin nuolet suomalaisten 
jousista tavoittivat heidät. Vain muutamat laak- 
soon tulleista pelastuivat takaisin omalle paolel- 
leen. 

Nuolisotaa jatkui vielä jonkun aikaa, mutta mai- 
nittavia vaurioita ei siitä koitunut kummallekaan 
puolelle, sillä metsä ja suomalaisten puolella vielä 
lumivalli antoi suojaa. 

Ratsuväen hyökkäyksen tultua takaisin lyödyksi 
ja kun vielä linnanvoudin putkimiehet olivat ampu- 
neet muutamia laukauksia metsään päin, synnyt- 
täen kauhua vihollisissa, kääntyi koko nowgorodi- 
laisten hiihtojoukko pakosalle. 


Vihollisen rynnistys oli kaikilla puolilla lyöty ve- 

risesti takaisin; suomalaisten tappiot olivat aivan 
vähäiset. 


Tepposen Hannu, joka taaempana tykkien luona 
oli varajoukkonsa kanssa koko taistelun ajan seis- 
syt vain päältäkatsojana, saapui nyt Juho Maunun- 
pojan luokse neuvottelemaan. 

Pitkään miekkaansa nojaten seisoi vouti huovi- 
joukkonsa takana. »Hyvä oli tuumasi», lausui hän 
Tepposelle. »Olisipa minulla nyt vaikka viisi sataa 
huovia ja saman verran jalkamiehiä sekä sinulla 
parituhatta talonpoikaa niiden lisäksi, niin sitten 
alkaisin jo olla voitosta varma. Mutta nyt Pyhä 
Neitsyt ja kaikki pyhimykset meitä auttakoot, sillä 
kohta saamme niskaamme uuden ryöpyn ja silloin 
näemme, kuinka moni meistä saapi tuopin olutta 
janoonsa Kivennavan linnassa.» 

»Olet oikeassa vouti. Leikki vasta leikittynä, tosi 
totinen edessä. Ajatukseni olisi tämä. Tykeistä olisi 
toinen saatava tuohon vasemmalle joukkomme si- 
vulle. Kun vihollisia on edessämme kuin otranolkea 
pellossa, silloin se paukahtakoon, ei ennen.» 

»Oikein, Tepponen, toimita tykki sinne! Ja myös- 
kin muutamia putkimiehiä metsän suojaan yhty- 
mään leikkiin, kun talkoot alkavat.» 

Tepposen Hannu lähetti parikymmentä nuorta 
miestä, niiden joukossa Tuomas-poikansakin, seu- 

raamaan vihollisen pakenevia suksimiehiä, käskien 
heti ilmoittamaan, jos siltä puolelta hyökkäys uusiu- 
tuisi. 

Suurella vaivalla ja hiessä hivuksin siirrettiin 
toinen tykeistä ja reellinen ammuksia metsän kautta 
laakson yli, aukeaman reunaan sovittuun paikkaan 
ja suunnattiin valmiiksi lakaisemaan suomalaisten 
rintaman edustaa. Putkimiehet sijoittuivat myös- 
kin metsään tien lähelle. 

Yritys oli uskallettu, jos vain nowgorodilaiset 
älyäisivät tehdä hyökkäyksen pientä tykin suoje- 
lusjoukkoa vastaan. Mutta vouti lohduttautui sillä, 
etteivät venäläiset tykillä ampua osaisi. Ja jos taas 
tappio suomalaisille tulisi, niin ainakin tykit täy- 
tyisi vihollisen saaliiksi jättää, joskin osa miehistä 


pääsisi pakoon metsiin ja Kivennavan linnaan. 


Jo oli noin tunnin ajan kestänyt väliaikaa, kun 
aukeaman toiselle laidalle taas alkoi saapua yhä 
lisääntyviä vihollisen ratsuparvia. 

Entiselle paikalleen jäänyt tykki alkoi ammun- 
tansa. Mutta siitä huolimatta vihollisjoukot vain 
taajenemistaan taajenivat. Jo ilmestyi iso lippu au- 
keaman reunaan ilmoittaen, että Nowgorodin jouk- 
kojen ylipäällikkö oli saapuvilla. 

Metsän vieri oli mustanaan vihollisia, kun kuului 
torven toitotus ja mahtava vihollislauma lähti liik- 

keelle. Vauhti oli kuitenkin hiljaisempi kuin ensi 
kerralla, sillä hanki pyrki jo upottamaan. Hyökkää- 
jäin vauhti hiljeni vieläkin heidän lähestyessään jo 
melkein sortunutta lumivallia. Ja tultuansa sen 
luo täytyi ratsumiesten kovasti kannustaa hevo- 
siaan saadakseen ne hyppäämään juoksuhaudoissa 
olevien ruumiiden päälle. 

Monta ratsua kaatui tai pillastui nytkin vielä suo- 
suomalaisten nuolista, monta sortui miehineen takim- 
maisiin juoksuhautoihin, mutta monta pääsi jo 
ylikin ja vimmattu käsikähmä alkoi. Kilahtivat 
siinä vastakkain vihollisten käyrät miekat, voudin 
miesten tapparat ja talonpoikain kirveet. Var- 
sinkin maantien kohdalla voudin ympärillä sekä 
jalkamiesten ja talonpoikain yhtymäkohdassa, jossa 
Matti Tepponen oli muolaalaisineen, oli taistelu kii- 
vasta. Mutta kuuma oli ottelu muuallakin pitkin 
koko suomalaisten rintamaa. 

Paljon kaatui parrakkaita vihollisia, mutta monta 
makasi maassa jo sotilaita ja talonpoikiakin. 

Tappioistaan huolimatta tunki venäläisten yli- 
voima eteenpäin. Jalkaväen ja talonpoikain liite- 
kohdassa nowgorodilaisten panssaripukuinen valio- 
joukko päälipun ympärillä oli jo kuin rautainen kiila 
työntynyt suomalaisten rintaman sisään. Ja kauim- 
pana oikealla alkoi Hötsönen uuskirkkolaisineen 
joutua kierretyksi ja horjua. 

Silloin lähetti vouti sanan, että rintaman sivulla 
olevan tykin ja putkimiesten oli ryhdyttävä am- 
pumaan. Kaikki varajoukot oli myöskin tuotava 
taisteluun. 

Jo tykin ensimmäinen kuula teki hirmuisen jäljen 
tiheästi sulloutuneeseen vihollisjoukkoon murskaten 
miehiä ja hevosia. Ja samoin seuraavatkin. Eikä 
vaikutuksetta jäänyt putkimiestenkään aseet. 

Varaväkenä ollut ratsu- ja jalkaväkiruotu sekä 
Tepposen Hannu miehineen, jotka kärsimättöminä 
olivat odotelleet vuoroaan, saapuivat juosten taiste- 
lun tuoksinaan. Samoin ottelun aikana tullut joukko 
Uudenkirkon etäisempien rantakylien miehiä sai 
rientää Hötsöstä auttamaan. Myöskin Pyykön Paa- 
vali toi miehensä pois laakson varrelta Patrikaisen 
avuksi. 

Nyt alkoi taistelun kiivain ja verisin vaihe. Saa- 
tuansa apua rohkaisi Hötsönen miehiänsä pitämään 
paikkansa ja tiheästi putoilivat hänen tapparansa 
iskut, vaikkakin hän jo vuosi verta kolmesta haavasta. 

Ei ollut vielä herpaantunut Patrikaisenkaan käsi, 
vaan epätoivon vimmalla iskivät hän ja hänen mie- 
hensä. Ja Patrikaisen vierellä seisoi jo Pitkä-Pyykkö 
hirmuinen visakanki asenaan. Ja missä Pyykön 
Paavalin kanki putosi, siinä murtuivat panssarit 
ja kaatuivat miehet ja hevoset kuin ukkosen iske- 
minä. 


Kuin raivostunut kontio taisteli Tepposen Matti 
kaataen vihollisen jokaisella kirveensä iskulla. Ja 
valtava tappara asenaan tunkeutui Hannu Teppo- 
nen virkeine miehineen kiihkeimpään kahakkaan 


veljensä vierelle. 


Ankarasti ahdistettiin myöskin voutia ja hänen 
miehiänsä saamatta kuitenkaan heitä tuumaakaan 
taaksepäin työnnetyksi. 


Kun suomalaisten tykki oli kerinnyt vielä muuta- 
man kerran ampua ja putkimiehet metsästä sitä 
säestää, alkoi vihollisten hyökkäys horjua, sillä osa 
vihollisia kääntyi kauhistuneena pakosalle, toisen 
osan alkaessa epäröidä ja kolmannen hyökätessä 
tykkiä valloittamaan, siinä kumminkin kokonaan 


onnistumatta. 


Vain suomalaisten keskeen tunkeutunut viholli- 
sen valiojoukko, ollen tykiltä suojassa, pyrki vielä 
eteenpäin. Jo joutvi Tepposen Matti ja vihollisen 
lipunkantaja vastatusten. = Matti suuntasi kirveel- 
länsä hirmuisen iskun lipunkantajaan ja kourasi 
samalla vasemmalla kädellään lipuntangosta kiinni. 
Mutta samaan aikaan iski myöskin lipunkantajan 
miekka. Ei kestänyt Tepposen kirveeniskua lipun- 
kantajan panssaripaita, hän suistui maahan lip- 
puinensa. Mutta lipunvarteen jäi kiinni myöskin 
Tepposen vasen käsivarsi, sillä yhdellä iskulla ol 

lipunkantajan miekka sen melkein olkapäästä ir- 
roittanut. Ja veriinsä tuupertui Tepposen Matti. 

Kun nowgorodin lippu putosi alas, kääntyivät 
pakosalle viimeisetkin vihollisen hyökkäysjoukot 
vetäytyen kentän yli metsän suojaan. 

Vaikkakin Juho Maununpojan miehet olivat 
pitkästä taistelusta väsyneitä ja rivit harvenneita, 
päätti hän käyttää saavutettua menestystä hyväk- 
seen, jottei vihollinen pääsisi uudelleen järjestäyty- 
mään. 

Huovit komennettiin ratsaille. Tykit pantiin re- 
kiinsä ja jalkaväki niiden suojaksi. Talonpoikais- 
Joukot ja putkimiehet lähetettiin suksilla kahden 
puolen tietä ahdistamaan metsän suojasta vihollista, 
minkä vain voisivat. 

Vihollinen ei taas ratsuillaan päässyt kulkemaan 
nyt jo upottavassa hangessa muualla kuin tiellä ja 
sen vierille tallatuilla laduilla eikä siten voinut suurta 
ylivoimaansa mitenkään hyväkseen käyttää. Kaksi, 
kolme kertaa se asettui vastarintaan pysäyttääk- 
seen suomalaisten hyökkäyksen ja pelastaakseen 
kuormastonsa. Mutta silloin alkoivat aina voudin 
tykit paukkua tuottaen sekasortoa ja kuolemaa 
tiheään sulloutuneeseen vihollislaumaan. Vastustus 
murtui kohta muuttuen yhä kiireisemmäksi paoksi 
Rajajokea kohti. 

Vielä Rajajoen luona tapahtui viimeinen kii- 

vaampi kahakka. Joukko vihollisen ratsuväkeä oli 
jäänyt joen tuonpuoliseen rinteeseen turvaamaan 
päävoimien perääntymistä. 

Kun metsästä tuleva suomalainen hiihtojoukko, 
jossa oli enimmäkseen nuorta väkeä, näki viholliset, 
niin he taistelun ja voiton innostamina ja enempää 
arvelematta hurauttivat suksillaan rinnettä alas 
melkein keskelle vihollisia. Jo alamäkeä kiitäessään 
saivat suomalaiset nuolituiskun vastaansa ja joku- 
nen heistä kuupertui kesken vauhtia. Nuorelta Tep- 
posen Tuomaalta puhkaisi nuoli karvalakin viiltäen 
naarmun päänahkaan, mutta sitä ei hän ehtinyt 
huomatakaan. Nähdessään etumaisten vihollisten jou- 
kossa lippua kantavan pajarin, hän huudahti: ytuo 
on minun». Hänen kirveensä singahti pajarin ot- 
saan. Pajarin ratsu syöksähti eteenpäin ja pajari 
itse suistui satulasta Tuomaan päälle kaataen tä- 
män allensa lumeen. 

Useita muitakin suomalaisia kaatui ratsumiesten 
iskuista ja huonosti olisi koko nuorukaisparven 
käynyt, elleivät samalla voudin huovit olisi täyttä 
laukkaa rientäneet avuksi. Heidät nähdessään kään- 
tyivät viholliset pakosalle. 

Kaatuneita korjatessa löydettiin Tepposen Tuo- 
mas tiedottomana lipunkantajan alta. Lipunvarsi 
tai putoavan vihollisen panssari oli häntä päähän 


kolhaissut. Kohta hän kuitenkin tuli tuntoihinsa. 

Suksille ei hän kuitenkaan kyennyt, vaan oli reessä 
vietävä isänsä luokse Joutselkään. 


Joutselän mainehikas taistelu oli päättynyt suo- 
malaisten suureen voittoon. 

Mutta raskaat uhrit oli voitto vaatinut. Lähes 
kolmannes huoveista, melkoinen osa jalkamiehistä 
sekä paljon talonpoikia oli kaatunut. Mutta vielä 
enemmän oli haavoittuneita. 

Moninkertaisesti oli kuitenkin vihollinen menet- 
tänyt miehiä. Monta suurta hautaa saatiin kaivaa 
läheiseen suohon vihollisen kaatuneille. 

Kaikenlaista sotasaalista saivat suomalaiset pal- 
jon: kolmisenkymmentä lippua, aseita parille tu- 
hannelle miehelle, satoja hevosia ja runsaasti ruoka- 
ja muita tarpeita. 


Läheisen Joutselän kylän autioiksi jätetyt talot 
olivat seuraavana yönä tupaten täynnä huoveja, 
Jalkamiehiä ja talonpoikia. Ja ketkä eivät katon 
alle sopineet, ne istuivat syöden ja juoden suurten 
nuotiovalkeain ympärillä, joita oli sytytetty talo- 
jen pihamaille. 

Ruoasta ei ollut puutetta. Oli omia eväitä sekä 
viholliselta saatuja. Ja vouti antoi avata joukon 
saaliina saatuja oluttynnyreitä, niin että jokainen 
sai palanpainiketta, minkä mieli teki. Ja kyllä 

ruoka ja juoma suomalaisille sinä yönä maistuivatkin 
pitkän päivätyön perästä. Taisipa moni väsyä syö- 
dessään ja varsinkin juodessaan enemmän kuin 
päivällä tapellessaan. 

Kylän parhaimmassa tuvassa istui itse vouti, 
Juho Maununpoika, alipäälliköittensä ja muutamien 
talonpoikain johtomiesten kanssa. Monet viinikan- 
nut siellä tyhjennettiin saadun voiton kunniaksi. 
Eikä urhea vouti suinkaan muita vähemmälle jät- 
täytynyt, vaikka nowgorodilaisen miekka oli vienyt 
häneltä puolen vasenta korvaa ja tehnyt aimo lo- 
ven poskeenkin. 

Jos vihollinen olisi sinä yönä uudelleen hyökän- 
nyt, ei suomalaisista olisi paljonkaan vastarintaan 
ollut. Kaiken varalta oli vouti kuitenkin jättänyt 
Rajajoen varrelle pienen huovijoukon ja hiihto- 
partion talonpoikia, vihollisen liikkeitä valvomaan. 
Nowgorodilaiset kuitenkin jatkoivat pakoansa Päh- 
kinälinnaa ja Nowgorodia kohti. 

Seuraavina päivinä puhdistivat huovit ja hiih- 
tojoukot rajaseudun viimeisistäkin vihollisista. Meni- 
vätpä he rajan ylikin ja hävittivät laajalti Now- 
gorodin aluetta, sillä sellainen oli sen ajan tapa. 


Kun kirkonkellot seuraavana pyhänä kutsuivat 
Uudenkirkon, Muolaan ja Kivennavan ristirahvasta 
kokoon, kuului niiden äänessä paljon iloa sekä pal- 

jon surua. Iloa saavutetun voiton ja pelastuksen 
johdosta. Surua, sillä moni isä, veli ja poika kätket- 
tiin kalmiston vihittyyn maahan voiton ja pelastuk- 
sen hintana. 

VIII 
PATRIKILLA. 


Noin kuun kiertämä Joutselän voitokkaan tais- 
telun jälkeen lähti nuori Tepposen Tuomas Kiven- 
Matkansa 
hänen täytyi tehdä jalkasin, sillä oli kelirikon aika 


navan linnalle isänsä Hannun asioille. 


eikä kulkemaan päässyt suksilla eikä ratsain. 

Iltasella, kun kevätkylmä jo oli hiukan kohme- 
tuttanut pehmenneen talvitien ladun, lähti Tuomas 
matkalle eväskontti olalla, jousi toisella, kirves vyö- 
hön pistettynä sekä karhukeihäs sauvana kädessä. 
Eipähän sitä tiennyt, vaikka talviunestaan herän- 
nyt kontio vastaan sattuisi, siksi oli kaiken varalta 
varustauduttava. = Ainoaksi toverikseen otti hän 
Merkki-koiransa. 

Tuvan seinustalla seisovalle äidilleen iloisesti hat- 
tuaan heilauttaen ja laulellen alkoi Tuomas rivakasti 
astua Pähkinämäen rinnettä alas. Samassa tahdissa 
jatkoi hän useamman tunnin milloin taloista, mil- 

loin talotonta taivalta. Mutta sittenkin olivat jo 
keskiyön hetket käsissä, kun hän saapui Selosen 
myllylle, jonka tuvassa jo kaikki nukkuivat sikeintä 
untansa. 

Myllärin koira haukkui ensin tulokasta, mutta 
sitten tunsi tulijan tutuksi ja rauhoittui. 

Tahtomatta herättää talonväkeä istahti Tuomas 
myllyn rapuille ja otti kontistansa esille äidin sinne 
panemat eväät. Söi sitten itse, antoi jalkojensa juu- 
ressa istuvalle Merkillekin osansa eikä aivan ilman 
jäänyt kauempana kärkkyvä myllärin Vahtikaan. 
Nostettuaan kaivosta kipollisen vettä ja juotuansa 
palan painimeksi, lähti Tuomas-poika taivaltamaan 
edelleen. 

Oli keväisen yön hämärin hetki ja matkan jylhin 
taival edessä. Ikihonkien ja pilviä tapailevien kuu- 
sien välitse pujottelevalla polulla oli melkein pimeätä. 
Vain siellä täällä pääsi tähti tuikahtamaan oksien 
lomitse. Ja Vuotjoen syvästä uomasta kuuluva 
kevätkohina oli ainoa korviin kantautuva ääni. 

Hiljaa, tottuneen metsänkävijän äänettömillä 
askelilla asteli Tuomas tietä pitkin kaikki aistit 
jännittyneessä vireessä. 

Juuri kun hän, puolisen tuntia kuljettuaan, alkoi 
laskeutua törmää alas, mennäkseen joen yli, iski 
joku äkisti Tuomaan rintaan kiinni. Tuomas säp- 
sähti aika tavalla, mutta huomasi kohta, että se oli- 

kin vain suuri, talvikolostaan lentoon lähtenyt yö- 
lepakko ei sen kummempata. 

Kohotessaan joen toisella puolella rinnenotkoa 
pitkin mutkittelevaa tietä ylös, äkkäsi Tuomas 
yht'äkkiä etempänä tiellä loikovan suuren mustan 
esineen. — Merkkikin oli sen huomannut ja näytti 
sitä peljäten oudoksuvan. 

Tuomas seisahtui. Olisikohan se karhu! Kiertäi- 
siköhän hän paikan metsää myöten! Mutta ei suos- 
tunut kiertämään Tepposten luonto. »Ennemmin 
virsta vaaraa kuin vaaksa väärääl,y Tuomas kouristi 
lujemmin keihäänsä vartta ja lähti eteenpäin. Merkki 
Kohta saikin 


Merkki-koira rohkeutensa takaisin ja juoksi mus- 


seurasi kintereillä ilmaa nuuskien. 


tan hirviön luo, sillä se oli vain puolet heinäkuor- 
masta, jonka joku Ahjärvenkylän mies oli purka- 
nut puolimäkeen sitä huonossa kelissä jokivarsi- 
niityltä tuodessaan. 

Kun Tuomas saapui Saarijärvelle, alkoi aamu 
jo sarastaa. Kuijärven kapeassa kaulakkeessa jää 
vielä hyvin kannatti jalankulkijata. Moittilan jär- 
ven rannalle saavuttaessa alkoi idän puoli tai- 
vasta jo purppuroitua. Pakkasyötä seurannut kir- 
kas kevätaamu koitti ja luontokin heräsi lyhyen 
hetken kestäneestä unestaan. Einettä etsivä tikka 
nakutti jossain puun kylkeä. Hotto-ojan suun puo- 
lelta kuului teirien iloinen kuherrus. Ja korkealla 

ylä-ilmoissa lensi kohisten muuttolintujen parvi 
kohti Laatokan jo vapaina lainehtivia vesiä. 

Ennen kuin Tuomas lähti Moittilan yli kulkemaan, 
varusti hän olallensa tukevan kangen, sillä mata- 
lan ja mutapohjaisen Moittilan jää oli jo sangen 
heikkoa. — Kopranojan niskalla näkyi melkoinen 
ala sulaakin vettä ja siinä joukko lepäämään laskeu- 
tuneita joutsenia soutelemassa. 

Tultuaan keskelle järveä huomasi Tuomas, että 
hänen ilman kankeansa olisi täytynyt kääntyä ta- 
kaisin järveä kiertämään tai sitten ottaa kylmä kylpy. 
Sulaojasta järveen tuleva vesi oli syönyt talvitien 
poikki parin sylen levyisen uoman Kopranojalle 
päin. Kankensa avulla Tuomas pääsi onnellisesti 
ylitse, mutta Merkki-koira lipesi ja kasteli turk- 
kinsa. — Ylös päästyään porhalsi se lämpimikseen 
iloiseen juoksuun säikäyttäen tieltä parven pohjoi- 
seen muuttomatkalla olevia pulmusia. 

Tuomaan saapuessa Moittilan toiselle puolelle, 
nousi auringon kehrä yli taivaan rannan ja Moit- 
tisten uudistalossa viritti kukko aamuvirren. 

Reippaasti asteli Tuomas edelleen pysähtymättä 
tarkastamaan, mitä Merkki niin innokkaasti hauk- 
kui tiestä vähän syrjempänä. 

Kun Tepposen Tuomas saapui Kivennavan lin- 
nalle, nousivat siellä linnan huovit vasta ylös, he- 
vosiansa hoitelemaan. Vouti itse nukkui vielä. 

Tuomas istahti päivän paisteiselle pirtin seinus- 
talle levähtämään ja syömään eväitänsä. Tuskin 
oli hän ennättänyt murkinoida, kun vouti, Juho 
Maununpoikakin, ilmestyi linnan pihalle. Hän tunsi 
heti nuoren Tepposen ja vei hänet luoksensa omalle 
puolelleen, kysellen hänen asiatansa. 

Kun sanottavat olivat sanotut, kysyttävät kysytyt, 
tahtoi vouti kestitä ystävänsä Tepposen urheata 
poikaa, mutta Tuomas kertoi jo einehtineensä. Näin 
ollen vei vouti Tuomaan lämpöiseen vierastupaan 
ja kehoitti levähtämään matkan vaivoista. 

Kohta nukkuikin Tuomas-poika lavitsalle levi- 
tetyllä karhuntaljalla nuoruuden ja väsymyksen 
rauhallista unta Merkki-koira käppyrässä vierel- 
lään. 


Aurinko oli jo korkealla taivaalla, kun Tepposen 
Tuomas heräsi koiransa vihaiseen murinaan. Nuo- 
lena hypähti hän pystyyn muistamatta, missä oli, 
mutta huomasi samassa linnanvoudin seisovan huo- 
neessa ystävällinen ilme karskilla kasvoillaan. 

»Jopa lienet kylliksi nukkunut, nuori mies. Au- 
rinko on jo lounaassa ja päivällisruoka höyryää 
pöydällä. Nousehan aterioimaan!» 

Syötyänsä jätti nuori Tepponen kunnioittavat 
hyvästit voudille ja lähti linnalta astumaan mäkeä 
alas päämääränänsä Patrikaisten talo Kivennavan 

Järvelässä eli Patrikilla, kuten kylää nykyään kut- 
sutaan. 

Jo kotoa lähtiessään oli Tuomas-poika luvattu 
viikoksi, pariksi vierailemaan Patrikaisten luokse. 
Ja tuttu olikin Tuomaalle tie sinne, sillä monet ker- 
rat oli hän sen kulkenut, pienempänä vanhempiensa 
kanssa ja varttuneempana yksinkin. 

Jo vanhastaan olivat Tepposten ja Patrikaisten 
perheet olleet läheisessä ystävyyssuhteessa keske- 
nään. Olivat he hiukan sukuakin, mutta etenkin 
monet yhdessä tehdyt retket ja käydyt taistelut 
rajantakaista vihollista vastaan olivat liittäneet 
Tepposen. Hannun ja Patrikaisen Mikon katkeamat- 
tomilla veriveljeyden siteillä tosiinsa, sillä useam- 
man kuin kerran olivat he oman henkensä uhalla 
toisiansa hädän hetkellä auttaneet. 

Kanssakäymisen perheitten välillä teki vieläkin 
lämpöisemmäksi se seikka, että Tepposen Riitta- 
emäntä ja Patrikaisen vaimo Liina olivat molem- 
mat kotoisin Muolaan kirkonkylästä ja jo lapsuu- 
destaan tovereita ja ystäviä. 

Lapsia oli Patrikaisilla kolme: kaksi tytärtä, 
Marja ja Anni, toinen vuoden, toinen kaksi Tep- 
posen Tuomasta nuorempia, sekä poika Lauri, joka 
vasta oli ensimmäisellä kymmenellä. 

Kun Tepposen Tuomaalla ei ollut Päkinämäellä 
ikäistään leikkitoveria, sai hän lapsena usein olla pitkät 

ajat Patrikaisten luona ja viihtyikin siellä kuin ko- 
tonaan. 

Hauska oli lapsiila Patrikilla. Talvella laskettiin 
mäkeä, pieninä kelkalla saunatietä pitkin järven 
rantaan, varttuneempina sujautettiin suksilla. Mäen- 
laskussa oli Tuomas, joka oli tottunut kotinsa Päh- 
kinämäen huimaaviin rinteisiin, oikea mestari. Mutta 
pystyssä pysyivät suksillansa Marja ja Annikin 
niissä jyrkissä mäissä, jotka Mäkipellolta antoivat 
Suurelle sekä Pienelle järvelle. 

Iltaisin, kun takkavalkea sytytettiin Patrikais- 
ten suuressa pirtissä, oli taas omat ilonsa. Leikittiin 
monet leikit tai istuttiin hiljakseen kiukaan reu- 
nalla ja kuunneltiin satuja ja tarinoita Liina-tädin 
koskaan ehtymättömästä varastosta, hänen keh- 
rätessään tai kutoessaan pärevalkean lepattavassa 
valossa. Kertoipa lapsirakas Patrikainenkin joskus 
heille erä- ja sotaretkistään, jolloin varsinkin Tuo- 
mas-poika niitä pelkkänä korvana ja henkeään pi- 
dätellen kuunteli. Mutta silloin vasta oli juhlahetki 
sekä lapsille että perheen aikuisillekin jäsenille, kun 
Patrikaisen Mikko ja vanha Keiha-ukko istuutuivat 
runorahille ja sormet sormien lomassa kanteleen säes- 
tyksellä lauloivat vanhoja, isiltä opittuja kalevai- 
sia runoja. 

Kesä se sentään oli Patrikilla lasten mieluisin 
aika. Silloin oli heillä puuhat monenmoiset. Oli 

kukkia niin paljon kerättäväksi. Jo heti lumen läh- 
dettyä olivat lehdot täynnä valkovuokkoja ja niit- 
tyrannat keltaisenaan kylmäkukkia. Sitten tuli 
rantatuomien ja piennarpihlajien kukkimisaika. 
Ja vähän myöhemmin oli Suuren järven saari val- 
koisenaan kieloja ja mansikankukkia ja järvien 
lahdissa oli lumpeita ja ulpukoita. Monet seppeleet 
tytöt niistä solmivat Tuomaalle ja itsellensä. Ja 
kun Marja ja Anni suurempina saivat oman aittansa, 
oli sen seinänrakoihin aina hyväntuoksuisia kukkia 
pistettyinä. 

Veden järvissä lämmittyä alkoi uinnin aika. Mert- 
ojan suussa oli kaunis nurmikko ja valkohiekka- 
pohjainen, loivasti viettävä ranta. Siellä lapset yh- 
dessä pulikoivat kuin sorsanpoikaset; pikkuisina vain 
rantavedessä ja sitten yhä syvemmällä. Ja jos kah- 
lasi noin puolen sylen syvyteen, oli pohja aivan ni- 
rikkanaan täynnä simpukoita eli »kommanluita», 
joilla oli niin mukava voileipiä» heitellä. Ja sitten 
taas polskia ja päälle nurmikolla päivää paistatella. 

Kun ikä, voimat ja taitolisääntyivät, tulivat uinti- 
matkat yhä pitemmiksi. Viime kesinä jaksoivat 
nuoret uida jo pellon niemestä aina saarelle asti. 
Varmasti järven haltijakin ihasteli, nähdessään 
kauniin kolmikon voimakkain vedoin järven pintaa 
halkovan. Ja lintusetkin virittivät raikkaimmat vir- 
tensä katsellessaan saarelle saapuneiden ihmislas- 

ten iloa heidän kisaillessaan tai loikoessaan kukkien 
keskellä. 

Jo oli Tuomas solakka nuorukainen ja Marja ja 
Anni kuin kaksi kesäpäivän paahtamaa ruskeata 
ruusunnuppua, kun he vielä yhdessä uintimatkansa 
tekivät. Vasta edellisenä kesänä oli Marja, jonka 
povi oli jo somasti pyöristynyt ja silmät saaneet 
kaihoisan ilmeen, kieltäytynyt Tuomaan kanssa 
yhdessä uimaan lähtemästä. Tytöt lähtivät pellon 
niemestä, Tuomas saunarannasta; he tapasivat toi- 
sensa selemmällä ja sitten yhdessä kuin kolme kos- 
keloa uiskentelivat. 

Myöhemmin kesällä marjatkin kypsyivät. =Sil- 
loin oli saari punaisenaan mansikoita, Mertojan var- 
rella kasvoi vaapukoita ja kauempana metsässä 
muuramia, mustikoita ja muita marjoja. 

Joskus soudeltiin aina järven päähän asti. Siellä 
oli ihmeellinen lähde. Mäen rinteessä, korkeain 
kuusien varjostamassa notkelmassa pulppusi se 
esille ja laski solisten rinnettä alas järveen. Lähde 
oli tuuheitten »sananjalkojen)» ympäröimä ja sen 
vedellä oli ikuista ystävyyttä ylläpitävä voima. Jos 
sen vettä joi, niin oli Liina-täti kertonut, toinen 
toistaan kädestä kiinni pitäen, ei ystävyys koskaan 
haihtunut. Ja joka kerta Tuomas ja tytöt siellä 
käydessään joivat tuohisella liipillä lähteen vettä, 
sillä ikuisina ystävinä tahtoivat he pysyä. Ja ys- 

tävyydestä ja muusta vieläkin enemmästä lauloi 
heille satakieli saaren puissa heidän iltasella läh- 
teeltä kotiin soudellessaan. 

Ei onkimistakaan kokonaan unohdettu. Narrail- 
tiin rantojen ahvenia, särkiä ja purppuraeväisiä 
sorvia, vaikkeivät tytöt olleetkaan tähän erikoi- 
semmin innostuneita, mutta Tuomas-poika sitä 
enemmän. 

Kun onkimisesta ja muusta kalanpyynnistä tuli 
kysymys, silloin jättikin Tuomas tyttöjen seuran ja 
pyrki mieluummin kumppaniksi vanhalle Keihalle, 
kaikista onkijoista ensimmäiselle, johon Tuomas oli 
suuresti kiintynyt. 

Kuka sitten oli Keiha, nuoren Tepposen Tuomaan 
kalastustoveri ja ystävä! 

Hän oli jo vanhahko mies, joka joskus jostakin 
oli ilmautunut Patrikaisten taloon ja siihen sitten 
pesiytynyt. Ruumiin voimilta hän oli karhun ve- 
roinen, mutta hengen lahjoilta hiukan vajavainen, 
kuitenkin luonnoltaan lempeä kuin tyttönen. Mah- 
dollisesti oli hän joskus tullut katoliseen uskoon kas- 
tetuksi, vaikkei hän itse eivätkä muutkaan siitä 
mitään tienneet. Eikäpähän tuota muukaan kan- 
sa Kannaksella tähän aikaan vielä ollut paljoa- 
kaan enemmän kuin pinnalta kristityitä, syvem- 
mällä elivät ihmisten mielissä vielä esi-isien usko- 
mukset. 

Keiha oli täydellinen luonnon palvoja. Puolen 
kolmatta vuosisataa sitten tuodusta uudesta opista 
tiesi Keiha tuskin paljon muuta kuin Neitsyt Maa- 
rian ja Ristin Kiesuksen nimet, jotka hänen muis- 
tissaan olivat säilyneet yhdessä kalevaisten juma- 
lien ja haltijoitten nimien kanssa. Keiha oli sir- 
pale menneisyyttä, joka uuden ajan ja uskon valli- 
tessa oli jäänyt entiselleen kuin kelottunut honka 


kasvavan, nuoren metsän keskellä. 


Patrikaisten talossa teki Keiha talon työtä kai- 
kenlaista, mitä kulloinkin tarvittiin. Mutta varsi- 
naisena tehtävänä oli hänellä kumminkin talon ka- 


lassa pitäminen. 


Sitäpä varten hän sitten pitkät talviset puhteet 
rakenteli pajunvitsaisia mertoja, sommitteli rysiä, 
kutoi verkkoja, viilaili koukkusia ollakseen valmiina 
heti keväällä, kun ensimmäiset sulat paikat alkoi- 
vat jokeen ja järviin ilmestyä, Vellamon karjaa van- 
gitsemaan. Tämän kala-Keihan seurassa Tepposen 
Tuomas vietti useinkin päiväkaudet. Varsinkin 
kevätkesän oli Keiha kalastuspuuhissaan melkein 
vuorokaudet umpeensa. — Aamusta iltaan ja illasta 
aamuun nähtiin hänet vanhassa, isosta hongasta 
koverretussa ruuhessaan soutelevan, pyydyksiään 
kokevan ja niitä paikasta toiseen siirtelevän. 


Jos Tepposen Tuomas sattui silloin Patrikilla vie- 

railemaan, niin uskollisesti hän tuhdolla istui Keihan 
itsensä perässä meloessa. 

Hyvästi tunsi Keiha Patrikin järvien kalapaikat. 
Tarkalleen tiesi hän, mihin oli pyydykset laskettava 
keväillä, mihin kesällä, kun ulpukka jo oli kukalla 
ja ahvenheinä veden pinnalla. Tuulella voi pyydyk- 
set panna hiekkarannoillekin, mutta tyynellä olivat 
ne rantarisukkoon piiloitettavat, sillä, kuten Keiha 
Tuomaalle selitti, satakieli silloin saaresta lauloi: 

»Rysä risuhun, rysä risuhun, 

Saat hauvin, sorian sorvan!» 

Matala salmi järvien välissä oli paras haukien ja 
särkien kutupaikka. Kirsilahnat saatiin Pienen 
järven päästä kirkkotien puolelta, kukkalahnat 
Mertojan suusta, mutta suurille hielmolahnoille oli 
pyydykset pantava Mäkipellon alle tai saaren ran- 
noille. 

Ahkerasti kalasti Keiha kaikenlaisin pyydyksin, 
mutta onkiminen oli sittenkin hänen varsinainen into- 
himonsa ja onkimassa oli Tepposen Tuomaskin 
kernaimmin Keihan kumppanina. 

Jo aamulla anivarahin ennen auringon nousua, 
kun järvet vielä olivat sakeassa sumussa, jonka kes- 
kellä kaakkurit villisti huusivat, oli kalalle lähdet- 
tävä, jos mieli suurten ahventen Patrikin järvistä 
onkeen ottavan. Silloin Keihakin aitastansa ilmes- 
tyi, otti nurkan alta puisen matokolonsa ja laskihe 

rantaan saunan luokse. Ensin teki hän kalataikansa 
suuren saunakoivun alla heittäen pari matosta uh- 
riksi maahisille. Sitten otti hän saunan sippeen alta 
onkivapansa ja liisteisen kalakuusavansa, työnsi 
ruuhensa vesille ja läksi melomaan Mäkipellon nie- 
meen, jossa paras onkipaikka oli. Niemessä oli jär- 
veen kaatuneena, ja on yhä vieläkin, ikihonka, jonka 
koukeroisten haarojen ja oksien alla keltavatsai- 
set ahvenet asustivat. Vasta sitten kun nälkäisim- 
mät näistä potkivat Keihan kuusavassa, siirtyi hän 
saaren länsirannalle ja muihin paikkoihin. Kun 
sumu oli järveltä hävinnyt ja aurinko noussut vaak- 
san verran Alakorven rantarinteen kuusien yläpuo- 
lelle, souteli Keiha jo kotiin päin ja toi lehmiä tar- 
hassa lypsävälle naisväelle tuoreet kalat murkinaksi. 
Mutta Keihan kalamatkat ulottuivat kauem- 
maksikin kuin kotijärville. Varsinkin Onkamojärvi 
ja Kotselänjoki olivat hänen kalavesiään. 
Onkamojärvi oli kalaisa erämaan järvi suuren 
salon keskellä noin puolen penikulman päässä Pat- 
rikilta. Luonto järven ympärillä oli jylhää ja kos- 
kematonta. Hongat ulottuivat sen kangasniemek- 
keissä melkein pilviin asti ja kontiot sen korvissa 
viheltelivät. Täällä Keiha välistä vietti viikkokau- 
denkin suolaten tai kuivaten saamansa kalat. Asun- 
tona hänellä silloin oli järven saaressa oleva, hiek- 
karinteeseen kaivettu sauna, jota Patrikaiset useam- 

min kuin kerran olivat käyttäneet pakomajanaan 
vihollisen maahan hyökätessä ja aina sieltä turvan 
löytäneetkin. 

Onkamojärvi laskee ojan kautta Kotselän-jokeen 
ja sitä pitkin Keiha saaliinsa kuljetti Patrikin jär- 
vestä tulevan Mertojan suuhun, josta hevostie vei 
kotiin. 

Kotselänjokea Keiha piti kaikkein parhaimpana 
kalavetenään. Sieltä sai kaloja kaikilla ilmoilla, 
yksinpä pohjatuulellakin, sekä kaikenlaisilla PYY- 
dyksillä, mutta varsinkin Keihan lempikeinoilla, 
ongella ja koukkusilla. 

Kotselänjoki saa alkunsa useista pienistä järvistä 
ja ojista Kannaksen vedenjakajalta ja laskee yhä 
monet lisävedet saaneena Vammelsuussa mereen. 
Patrikin tienoilla se virtaa hitaasti ja mutkitellen 
niittyjen keskellä ja muodosti kertomuksemme ai- 
koina, kun joenpolvia ei vielä oltu oijottu tukkien 
uittoa varten, monin paikoin syviä, tyyniä vonkkia 
ja heinikkoisia lampia. Niissä sitä oli viljalti kalaa 
kaikenlaista. Oli suuria ahvenia, oli särkiä, oli hir- 
muhaukia, lihavia lahnoja ja käsivarren paksuisia. 
ankeriaita. 

Kun siellä heitti onkensa vonkkaan, heti oli kyr- 
myniskat ahvenet ottamassa. Kun särkisyöttöisen 
koukkusen pisti yöksi jokeen, niin aina oli aamulla 
hauki kiinni, jos vain liinainen siima oli kestänyt. 

Täällä joen varrella vietti Keiha monet monitui- 
set päivät ja yöt joko yksin tai Tepposen Tuomaan 
keralla. Yöt nukuttiin syksypuolella jossakin la- 
dossa heinien sisässä ja kevätkesällä loiottiin rin- 
teelle metsän reunaan tehdyn nuotion ääressä. Siellä 
Keiha äänettömiä yön hetkiä valkean vierellä vie- 
tettäessä hiljaa, melkein kuiskaten Tuomaalle pal- 
jasti luonnonpalvoja-sielunsa salaisimmat ja herkim- 
mät, kuviksi ja uskomuksiksi muodostuneet vaistot 
ja ajatukset. Hän kertoi Tapiosta ja hänen tyttä- 
ristään, jotka hän monet kerrat oli nähnyt ja joit- 
ten vahvassa suojassa hän elämänsä eli. Metsän 
elävien kanssa oli Keiha sovinnossa. Ei metsän 
kuningas kontiokaan ollut Keihaa koskaan hätyyt- 
tänyt, vaikka hän oli sen usein kohdannut, sillä 
Keiha oli sen kanssa, kuten hän sanoi, »liitossa»: 
etteivät toinen toisellensa pahaa tekisi. Eikä Keiha 
pyydystänyt muutakaan metsän riistaa. Ei edes 
käärmettä hän koskaan tappanut, vaan, jos sen 
niityllä tapasi, hän vain heitti sen jokeen, lausuen: 
»veen susi (hauki) sinut syöjättären suuhunsa syö- 
köhöm. 

»Ei metsähiset (metsän elävät) sinuun koske», 
puhui Keiha Tuomaalle, »jos rauhan mies olet. Emoa 
älä kumminkaan lähesty, olipa se hirvi, karhu taikka 
vain pesänsä suulla loikova metsäsika, sillä emolla 


riittää ystävyyttä vain pennuilleen.» 

Myöskin järvissä ja joessa oli haltijansa. Patrikin 
järvissä ne olivat hyvänluontoisia, vaaleahiuksisia 
neitosia. Ne asustivat saaressa. Aamulla auringon 
noustessa ja sumun hälvetessä oli Keiha useasti näh- 
nyt niiden karkeloivan saaren liepehillä. Mutta jos 
sousit niitä lähemmäksi katsomaan, niin silloin ne 
hävisivät tai muuttuivat, milloin helpehiseksi hei- 
nämättähäksi, milloin kukkivan rantatuomen ok- 
saksi, milloin miksikin. 

Onkamon haltija oli synkkä, musta, korpikuu- 
senkokoinen mies. Se näyttäytyi harvoin ja silloin- 
kin vain jonain pimeänä ukkosiltana salamoiden 
valossa. 

Joen haltija taas eli hirmuisen isossa hauessa, 
joka tavallisesti asusti lammessa Ollikaisten niitty- 
jen kohdalla Mustojan suun yläpuolella. Joen hal- 
tija oli paha ja karsas haltija ja sen näkeminen tiesi 
aina onnettomuutta. Kun Keiha sen ensi kerran 
tapasi, loikoi se haukena rannan kaislikossa kuin 
suuri haapainen hako. Ja sillä matkalla oli Keiha 
vähällä hukkua hetteikköön; hän oli jo vajonnut 
kaulaansa myöten, kun kätensä tapasi suohon upon- 
neen puun ja sen avulla pelastui. 

Toisen kerran oli Keiha kohdannut haltijahauen 
suuressa vonkassa Onkamonojan alapuolella. Kun 
hän meni joen rantaan koukkusta yöksi panemaan, 


posahti, kuin jos hirven vasikka olisi jokeen hypän- 

nyt. Ja kohta nyrjäytti Keiha niin pahasti jalkansa, 
että kaksi päivää meni häneltä, ennenkuin hän jak- 
soi kotiin kompuroida. 

Nyt Keiha aina, milloin vain joella kuulee tai nä- 
kee haltijahauen, lähtee siitä paikasta heti pois. 
Ja mennessään heittää hän haltijalle oikean ol- 
kansa ylitse pari kalaa tai ellei kaloja ole, muutaman 
onkimatosen »pettäjäisiksi». 

Tällaisia tarinoita ja paljon muutakin kertoili 
Keiha Tepposen Tuomaalle heidän nuotion luona öitä 
viettäessään. Eihän niitä Tuomas, jonka suonissa 
virtasi voimakkaampaa verta ja joka oli kristinus- 
koon kasvatettu, kaikkia uskonut. Mutta ei hän, 
poikanen, ruvennut vanhalle miehelle vastaankaan 
sanomaan. Ja omituinen tenhonsa näillä Keihan 
kertomuksilla, jotka hän oli itse elänyt, joka ta- 
pauksessa Tuomaaseenkin oli, kerrottuina hiljai- 
sella äänellä erämaan yön salaperäisessä äänettö- 
myydessä korkean kuusen alla lepattavan nuotion 
luona. 

Kun aurinko taas alkoi purppuroida itäistä tai- 
vasta, linnut virittivät aamuvirtensä ja kalat ru- 
pesivat joessa polskimaan, silloin tarinat itsestään 
taukosivat. Haukattiin palanen ensimmäiseksi ei- 
neeksi, sammutettiin tuli ja lähdettiin joen rantaan 
kokemaan koukkusia ja ongessa olevaa matosta ah- 
venille tarjoamaan. 

Reippaasti asteli Tepposen Tuomas Kivennavalta 
Raivolaan menevää tietä pitkin. Kiukkumäen luona 
poikkesi hän oikealle linnalaisten myllytielle. Lä- 
hellä myllyä erosi hän tästäkin vasemmalle Patrikki- 
laisten kirkkopolulle. = Pääsi porrasta myöten jo 
sulana virtaavan myllypuron yli ja jatkoi kiireisin 
askelin matkaansa. 

Keväinen aurinko lämmitti. Voimakas pihkan 
tuoksu tuntui metsässä. Ja lumesta paljastuneessa 
muurahaispesässä tien vierellä näkyi jo virkoamisen 
merkkejä. 

Hoisena ajatteli Tuomas, että hän kohta taas olisi 
Patrikilla. Ovatkohan Marja ja Anni paljonkin kas- 
vaneet siitä, kun hän heidät viimeksi jouluna näki? 
Mitähän he ovat sanoneet, kun isältään kuulivat, 
että hänkin, Tuomas, oli sotaretkellä mukana ol- 
lut kuin mies ainakin? Olisivatkohan itkeneet, jos 
hän olisi Joutselässä kaatunut? Varmasti olisivat 
itkeneet kumpikin. Kyllä se Marja onkin jo tullut 
niin suureksi ja sorjaksi, mutta Anni se on niin iloi- 
nen kuin lintunen. Mutta kasvanuthan sitä olen 
minäkin ja kyllä vielä varmasti heitä kantaa jaksan 
kuten ennenkin. 

Rattoisissa ajatuksissa meni matka nopeasti eikä 
hän huomannutkaan, kun oli jo tullut Kapulasil- 
lalle. Porttiahonharjulla pyrähti teiriparvi lentoon 
tien vierestä Merkin säikäyttämänä, mutta ei nyt 


80 


Tuomas joutanut niitä tarkkailemaan, sillä vain 
pitkän virstan verran oli enää perille. Vauhti kiih- 
tyi ja Tuomas lämpeni. Kohta oli hän jo Jänis- 
mäellä, josta näköala avautui yli Patrikin järvien 
ja Patrikaisten talon. Nyt ei Tuomas enää maltta- 
nut, vaan kipasi juoksujalkaa aina järvien kannak- 
selle asti. 

Kun Tuomas astui Patrikaisten pirttiin oli Marja 
juuri kangasta kutomassa ja Anni hänelle puolai- 
mia pyörittämässä. Kuullessan oven käyvän, vil- 
kaisi Anni sinne päin. 

»Ah, Tuomas on tullut meille!» Viskasi pois työnsä 
ja kirmasi Tuomaan kaulaan. »Voi mikä ilo, että 
tulit! Ikävöinehet sinua olemme, minä, Marja, Keiha 
ja kaikki! Ja sotaretkelläkin olet ollut! Eikö sinua 
kovasti kammottanut? Olivatko vainolaiset julmaa- 
näköisiä? Kuinka suureksi sinä olet tullut! Mutta 
enkö minäkin ole jo suuri tyttö? Vieläkö jaksanet 
minua sylissäsi kannella? Kyllä olisi ollut paha, 
jos siellä sotaretkellä olisit kuollut.» 

Kysymyksiä ja huudahduksia ryöppysi Annin 
ketterästä kielestä Tuomaan kerkiämättä sanakaan 
vastata. Hän koppasi Annin vyötäisiltä, nosti hä- 
net korkealle ilmaan ja kantoi siten pirtin keskelle. 
Siellä hän laski tytön puoleksi pudottamalla alas, 
niin että hame ja hiukset hulmahtivat ja Anni su- 
loisesta pelosta kirkasi. 

Marjakin oli kangaspuunsa heittänyt ja tullut 
Tuomaan ja Annin luo. 

»Katsohan Marja, kuinka Tuomas on kasvanut 
komeaksi, ihan aikamieheksi ja väkeväksi! Nostap- 
pas Marjaakin niin kuin minua, jos jaksat!» 

Heti otti Tuomas voimakkaasti Marjaa vyötäi- 
siltä ja kohotti jo. Mutta Marja meni silloin punai- 
seksi kuin palopuolukka. Hän katsahti Tuomaaseen, 
niin että tälläkin veret poskille karahtivat ja nos- 
taminen jäi sikseen. 

Nyt vasta kerittiin oikein kättelemään. Tupaan 
tuli myöskin Liina-täti ulkoaskareiltaan, ilostuen 
hänkin Tuomaan tulosta. Illemmalla kotiutui mies- 
väkikin ja Tuomas sai kertoa kaikki Pähkinämäen 
kuulumiset. 

Viikon verran Tuomas tällä erällä Patrikilla vie- 
raili. Aika meni nopeasti minkä mitäkin tehdessä. 
Käytiin Keihan jokeen viemiä mertoja ja rysiä ko- 
kemassa. — Tehtiin retki järvenpään lähteellekin 
"sen vettä juomaan. — Aikuisilla oli työnsä, nuorilla 
ilonsa. 

IX 
LINNANROUVA JA NUORI TEPPONEN. 


Oli juhannuksen ajat v. 1555 ja Kannaksen kesä 
oli kauneimmillaan. Pitkää ja kylmää talvea oli 
seurannut lämmin kesä. 

Katselipa Linnanmäeltä mille suunnalle tahansa, 
niin näki jo tummempien petäjä- ja kuusimetsien 
lomissa helakampaa koivujen vihreyttä silmää ila- 
huttamassa. Vihremä olivat myöskin pellot ja kasket 
Linnanmäen rinteillä; uusi vilja niissä jo viheriöitsi. 
Tuomet olivat kyllä jo kukkansa varistaneet, mutta 
pihlajat sekä linnan puistossa että peltojen pienta- 
reillä eivät olleet vielä morsiuspukuansa pois heit- 
täneet. 

Olipa niinkuin itse linnakin olisi saanut väriä 
ja iloa, sillä karskien huovien ja jäyheitten jalka- 
miesten lisäksi oli linnaan ilmestynyt naisväkeä, 
linnanvoudin rouva naispalvelijoineen. 

Jo edellisenä syksynä oli vouti Juho Maununpoika, 

monet vuodet leskenä oltuansa, mennyt uuteen 
avioliittoon. Tämä hänen toinen vaimonsa oli ruot- 
sia puhuvan porvarin tytär Turusta, vasta tuossa 
puolivälissä kolmattakymmentä, tummatukkainen, 
ruskeasilmäinen, hehkeäposkinen ja korkeapovinen 
kaunotar. Voipa ihmetellä, että tämä kukoistava 
neitonen oli huolinut miehekseen Kivennavan linnan 
jo vanhahkon, jörön ja arpinaamaisen voudin, mutta 
ajan tavan mukaan ei asiasta oltu paljonkaan neidon 
mieltä tiedusteltu. Tytön vanhempien mielestä oli 
urhea linnanvouti sangen kunnioitettava vävy ja 
empimättä he hänen kosimiseensa suostuivat. Mah- 
dollisesti sulhasta lähes puolta nuorempi morsian 
vuodatti montakin kyyneltä kauniista silmistään, 
mutta joka tapauksessa häät pidettiin mahdolli- 
simman pian ja niin tuli komeasta porvarisneito- 
sesta Kivennavan linnanrouva. 

Kun kuitenkin Kivennavan linna ei vielä ollut 
aivan valmis ja peljättävissä oli, että seuraava talvi 
siellä rajamailla tulisi rauhattomaksi, katsoi vouti 
Juho Maununpoika parhaimmaksi jättää nuorik- 
konsa toistaiseksi vanhempiensa luokse Turkuun. 
Sitten talvemmalla, jos olot olisivat suotuisat, 
noutaisi hän vaimonsa rekikelissä luoksensa. 

Edellä olemme nähneet, ettei talvi v. 1554—5 
antanut Kivennavan linnan isännälle aikaa hää- 
matkoihin. Mutta Joutselän voitokkaan taistelun 

jälkeen katsoi Juho Maununpoika jo elämän Linnan- 
mäellä turvallisemmaksi. Ja heti laivakulun avau- 
duttua kutsui hän nuoren vaimonsa laivalla Turusta 
Wiipuriin. Sen ajan aviovaimot noudattivatkin 
miestensä määräyksiä, ja ensimmäisellä avovedellä 
saapui linnanrouva Wiipuriin, jossa hänen herransa 
ja miehensä jo oli vaimoansa vastassa. 

Wiipurista jatkettiin matkaa ratsain Kivennavan 
linnalle, jossa voudin johdolla oli tehty kaikki voi- 
tava, jotta nuori rouva voisi uudessa kodissaan viih- 
tyä. 

Vaihtelevampaa ja iloisempaa elämää toi nuori 
voudinrouva Linnanmäelle. Hän näytti haluavan 
muuttaa koko sotaisan linnan pikkuiseksi hoviksi, 
jossa hän itse kuningattarena hallitsisi ja jossa hänen 
vouti-puolisonsa ja tämän huovit olisivat kuuliaisia 
alamaisia valmiina täyttämään sekä käskyt että 
oikut. 

Elämänsä kukkeimmassa kesässä oleva linan- 
rouva tahtoi iloa ja rakkautta, mutta huomasi kohta, 
että iäkäs ja jöröluontoinen vouti oli liian vanha 
ja liian kylmä vaimonsa nuoria ja polttavia tunteita 
tyydyttämään. Ja ymmärsi sen kohta vouti itsekin, 
ymmärsi saaneensa enemmän elämän hunajaa kuin 
hänen kaltaisensa vanha karhu jaksaisi nauttia. 

Mutta silti ei vouti sallinut, että nuoren rouvan 
tuliset silmät ilmeisellä mielihyvällä seurailivat jo- 

tain nuorta komeata huovia tämän liikkuessa lin- 
nan pihalla. Kun tämmöistä tapahtui useammin, 
nuhteli vouti vaimoansa moisesta siveälle aviovai- 
molle sopimattomasta käytöksestä. Samalla hän, 
käsi pitkän miekan kahvaa puristaen, vannoi hal- 
kaisevansa pään kuin nauriin siltä huovilta, joka 
uskaltaisi kohottaa röyhkeän katseensa päällik- 
könsä vihittyyn vaimoon. Linnanrouva ei epäillyt, 
että vouti voisi panna uhkauksensa täytäntöön- 
kin. Hän loi silmänsä alas ja vaikeni. Ei itkenyt eikä 
suuttunut, katsahti vain salavihkaa vanhaan vou- 
tiin pieni pilkan häive kauniissa silmissään. 

Tämän vaarallisempaa aviollista sotaa ei Kiven- 
navan linnassa syntynyt. Linnanrouva koetti so- 
peutua siihen olotilaan, mihin oli avioliittonsa kautta 
joutunut. Tai ainakin hän oli kylliksi viisas peittääk- 
seen ehkä kapinoivat ajatuksensa ja pitääkseen pii- 
lossa silmiensä salamoita. 

Ja taas vouti koetti puolestansa tehdä kaikkensa 
vaimonsa hauskuudeksi. Hän otti hänet kernaasti 
mukaansa matkoilleen, jottei rouva jäisi yksikseen. 
Niinpä olikin jo tehty matka Wiipuriin ja vierailtu 
useamman kerran pitäjän kirkkoherran luona. Oli 
myöskin käyty kalaretkillä Patrikilla, jonka hy- 
myilevään järvimaisemaan linnanrouva oli suuresti 
mieltynyt, kaivatessaan Turun rannikkoluontoa 
järviköyhällä Kivennavalla. 

Mutta sotapilviä alkoi taas keräytyä valtiolliselle 
taivaalle. Kannaksen kylissä huhuiltiin suuresta, 
syksymmällä Nowgorodin puolelle tehtävästä so- 
taretkestä, johon koko valtakunnan sotavoimat ot- 
taisivat osaa. 


Saadakseen tarkempia tietoja asioista päätti Tep- 
posen Hannu lähettää Tuomas-poikansa Kiven- 
navan voudin puheille. Samalla saisi Tuomas pis- 
täytyä muutamiksi päiviksi Patrikaisiakin terveh- 
timään. 

Tepposen Tuomaan vanhemmat koettivat pitää 
yllä mahdollisimman ahkeraa kanssakäymistä Pat- 
rikaisten keralla. Sillä jo Tuomaan ja Patrikaisten 
tyttärien pieninä ollessa olivat lasten vanhemmat 
keskenänsä sopineet, että jompikumpi Patrikin tyt- 
täristä tuotaisiin aikanansa Tepposen taloon mi- 
niäksi. Nyt vanhemmat vain toivoen odottelivat, 
että nuorten välinen harras ystävyys kehittyisi 
vieläkin lämpöisemmäksi tunteeksi, niin että aiottu 
avioliitto solmiutuisi. Tämän vuoksi koetettiin nuo- 
rille antaa mahdollisimman paljon tilaisuutta olla 
toistensa seurassa. 

Ja ainakin Tuomaan ajatukset olivat viime ai- 
koina sangen ahkerasti Patrikilla asustaneet, ilman 
että hän itsekään oikein ymmärsi, miksi. Eikä hän 
nyt niin paljon ajatellut Keihaa ja kalaretkiä Kot- 

selänjoelle, vaan Marja ja Anni ne etupäässä Tuo- 
maan ajatukset itselleen vangitsivat. 

Mielellään siis Tuomas aikaiseen eräänä aamuna 
heinäkuussa lähti omalla mustalla Hippa-orillaan 
Kivennavan linnalle ratsastamaan. 

Aluksi Selosen myllylle asti oli tie sama kuin tal- 
vellakin. Mutta siinä mentiin Vuotjoen yli, jatkaen 
Ahjärvenkylän kautta Kivennavalle. 

Ei Tuomaalla mitään erikoista kiirettä ollut. Hippa 
sai välistä hiljakseen astuskella, mutta välistä taas 
kiitää täyttä ravia, aina ratsastajan ajatusten vauh- 
din mukaan. 

Linnan väen ollessa murkinalla saapui Tuomas 
jo linnalle, jossa vouti otti hänet ystävällisesti vas- 
taan. 

Nuori Tepponenkin istutettiin ruokapöytään ja 
aterioitaessa kyseli vouti Tuomaalta Muolaan kuu- 
lumisia. Kertoessaan tuli Tuomas myöskin mainin- 
neeksi aikomuksestaan ratsastaa Patrikille, ennen- 
kuin kotiinsa palajaisi. Silloin rupesi linnanrouva 
pyytämään miestänsä, että hekin lähtisivät Patri- 
kille siellä kaunista kesäistä päivää viettämään sou- 
dellen, uiden ja kalastellen. 

— Voutia ehdotus miellytti, mutta hänellä oli vält- 
tämättömiä tehtäviä linnalla eikä siksi joutanut läh- 
temään ennenkuin illemmalla. Mutta, arveli hän, 
hänen vaimonsahan voisi ratsastaa sinne edeltäpäin 

nuoren Tepposen kanssa, hän sitten tulisi itse ilta- 
sella vaimoansa noutamaan. Paitsi suojaa olisi Tep- 
posesta = rouvalle myöskin seuraa matkalla, sillä 
Tuomas oli äidiltään oppinut hiukan ruotsinkieltä, 
jota linnanrouva melkein yksinomaan osasi. 

Punastuen lupasi Tepposen Tuomas tehdä voi- 
tavansa ja matka tuli päätetyksi. Ja sillä aikaa kun 
Tuomas sai voudilta isänsä haluamat tiedot ja kuu- 
lumiset, järjestäytyi linnanrouva matkavalmiiksi. 

Hetkisen kuluttua tultiin Tepposen Tuomaalle 
ilmoittamaan, että linnanrouva jo odotteli seura- 
laistansa linnan pihalla. Tuokiossa oli Tuomaskin 
satulassa ja kohta molemmat ratsastivat Lin- 
nanmäkeä alas. 

Linnanrouva oli tottunut ratsastaja, kuten useim- 
mat sen ajan naiset. Vaivattomasti ja sulavasti is- 
tui hän pienen, vilkkaan raudikkonsa selässä puet- 
tuna ruumiinmukaiseen ratsastuspukuun, joka toi 
esille hänen nuorekkaan, mutta täyteläisen varta- 
lonsa kukkeat muodot. 

Päästyään alas Linnanmäen jyrkänteestä, iski 
linnanrouva kannuksensa ratsunsa kylkiin ja huimaa 
ravia kiidettiin parisen virstaa. Vasta kun poikettiin 
linnalaisten myllytielle, hiljensi linnanrouva vauh- 
din ja kutsui jäljestä ratsastavan Tuomaan vierel- 
leen alkaen tämän kanssa keskustella. 

Varsin sujuvata ei ollut muutenkaan Tepposen 

Tuomaan ruotsinkielen taito, mutta vielä tavallista 
kankeammin hän nyt osasi vastailla linnanrouvan 
kysymyksiin, sillä nuorukaisen silmät tahtoivat 
unohtua katselemaan kaunista linnanrouvaa, jonka 
posket hehkuivat kiivaasta ratsastuksesta, silmät 
paloivat ja komea povi aaltoina nousi ja laski. Eikä 
nuorukaisen hämmennystä suinkaan vähentänyt se, 
että linnanrouva puhellessaan tuon tuostakin loi 
seuralaiseensa polttavan katseen, joka sai Tuomaan 


luomaan silmänsä alas ja nosti hehkeät veret hänen 


poskilleen. 

Viitoisiin asti ratsastettiin käyden. Mutta sitten 
linnanrouva taas kannusti ratsunsa täyteen vauh- 
tiin. Tepposen Tuomaalla oli täysi työ pysytellä 
Hipallaan jälessä ja hänen täytyi huutaa linnanrou- 
vaa pysäyttämään, sillä tämä lennätti jo ohi Pat- 
rikkilaisten kirkkotien haarasta myllylle päin. 

Saavuttiin Myllyojan yli vievälle kahlaamolle, 
jossa ei näin keskikesällä ollut paljoakaan vettä. 

Juuri kun ratsastajat kulkivat ojan yli, pillastui 
linnanrouvan ratsu aivan yhtäkkiä jostakin syystä. 
Se kavahti pystyyn ja lähti sitten hurjaa laukkaa 
kiitämään ylös ojalaakson rinnettä ja tietä pitkin 
eteen päin. Tepposen Tuomas iski kannukset Hip- 
pansa kylkiin ja tämä semmoiseen tottumattomana 
ampaisi kuin nuoli linnanrouvan ratsun perästä. 
Noin puolen virstan päässä ojalta tavoittikin Tuo- 

mas linnanrouvan, jonka ratsu jo oli talttunut, 
mutta ratsastajatar näytti aivan menehtyneeltä. 
Tuomas hyppäsi ratsultaan, jätti sen valloilleen ja 
tarttui linnanrouvan hevosen suitsiin. Hän sitasi 
hevosen lähimpään puuhun ja auttoi alas rouvan, 
joka melkein putosi nuorukaisen syliin. Varovasti 
laski hän taakkansa sammalille tien viereen. Itse 
polvistui hän neuvottomana tajuntansa menettä- 
neen linnanrouvan luo. 

Tuomas aikoi jo lähteä ojalta vettä noutamaan 
sillä pyörtynyttä virvoitellakseen, kun linnanrouva 
aukaisi silmänsä. Huudahtaen: »minä tukehdun, 
hän riipasi auki poveansa peittävän puvun, kietaisi 
käsivartensa nuorukaisen kaulaan painaen tämän 
huulet huuliansa vasten. Kuin tulta tulvahti nuoru- 
kaisen vereen. Mutta samalla linnanrouva kirkasi 
kauhusta. Vilauksessa oli Tuomas jalkeilla. Hän huo- 
masi kuitenkin heti, että se oli vain hänen Hippansa, 
joka valtoimena ollen oli tullut isäntänsä luo ja peh- 
meällä turvallaan koskettanut linnanrouvan pal- 


jasta kaulaa. 


Hetken huumaus oli ohitse, mutta kauan seisoi 
nuori Tepponen tyrmistyneenä paikallaan uskalta- 
matta katsahtaakaan linnanrouvaan. Mitä olikaan 
hän tehnyt! Oli suudellut toisen miehen vaimoa! 
Oli verisesti loukannut linnanrouvaa ja hänen mies- 

tänsä, isänsä ystävää, kunnioitettua linnanvoutia! 
Mitenkä hän voisi rikoksensa sovittaa! 

Kyyneleet kiertyivät nuorukaisen silmiin hänen 
jähmettyneenä seistessään, pääsemättä ajatuksis- 
taan selville. 

Mutta sitten hän suoristautuiikäänkuin päätökseen 
tultuansa. »Paetkaamme kauaksi täältä, muuta neu- 
voa ei ole! Mutta minne? Wiipuriin päin emme voi 
mennä. Nowgorodin puolella ei ole kenenkään Tep- 
posen henki äyrinkään arvoinen. Viroon, saksojen 
luo! Mutta ei sinnekään laivatta pääse ja mistä sen 
ottaisi!» 

»Ei, parempi on, että ratsastan heti linnalle, tun- 
nustan tekoni voudille ja saan surmani hänen mie- 
kastaan.» 

Tuomas aikoi hypähtää satulaan, mutta linnan- 
rouva tarttui hätäisesti häneen käteensä. »Jos nyt 
vouti saapi kaiken tämän tietää, on se, ei vain tei- 
dän, vaan meidän molempain kuolema. Raivostunut 
vouti on surmaava ensin teidät ja sitten minutkin. 
Rauhoittukaa, älkää saattako meitä molempia var- 
maan perikatoon! Nouskaamme ratsuille, neuvon 
teille sitten, miten on meneteltävä!y 


Kuin rikollinen ratsasti Tepposen Tuomas lin- 
nanrouvan vierellä salotietä pitkin Patrikille päin. 
Ensin ei nuoren Tepposen rehellinen mieli tahto- 

nut mitenkään taipua siihen, ettei hän voudille 
tekoansa tunnustaisi. Mutta linnanrouva pyysi ja 
rukoili kyynelsilmin, ettei Tuomas saattaisi häntä 
häpeään ja turmioon. Ei kukaan saisi tapahtuneesta 
mitään tietää ja hän, linnanrouva itse, antaisi mie- 
lellään kaiken omasta puolestaan anteeksi. Ja kohta 
kaikki unohtuisi. 

Tuomas ei voinut vastustaa linnanrouvan ru- 
kouksia. Eikä hänellä itselläänkään ollut erikoisem- 
paa halua saada nuoren elämänsä lankaa katkaistuksi. 
Ja ennenkuin Patrikille tultiin, oli linnanrouva saa- 
nut Tuomaalta lupauksen, ettei hän voudille mitään 
tapahtuneesta kertoisi. Vielä täytyi Tuomaan lu- 
vata varovaiselle linnanrouvalle, ettei hän näyttäy- 
tyisi voudille Patrikilla eikä sieltä palatessaan. 


Ei nyt Tepposen Tuomas ratsastanut iloisin ja 
odottavin mielin Patrikia kohti, kuten aina ennen. 
Häpeän ja syyllisyyden tunto painoi hänen päänsä 
alas. Ja kun linnanrouva ikäänkuin lohduttaakseen 
tahtoi tarttua Tuomaan käsivarteen, vetäisi tämä säi- 
kähtäneenä kätensä pois. 

Kun saavuttiin Patrikaisten luo, oli linnanrouva 
ylhäisen kohtelias ja iloinen kuin ennemminkin. 
Mutta Tepposen Tuomas vain äänettömänä ja mur- 
heellisena tervehti Marjaa, Annia sekä muuta ta- 
lonväkeä ja kuultuansa Keihan olevan joella ka- 

lastamassa, lähti 'heti tämän luokse ja jäi sinne koko 
illaksi ja yöksi. 

Patrikaisten väiki teki tietenkin voitavansa lin- 
nanrouvan ja myöhemmin saapuneen voudin kes- 
tittämiseksi ja viihtymykseksi, vaikkakin Marjalla 
ja Annilla koko ajan oli mielessänsä Tuomaan kum- 
mallinen käytös. 

Yhtä surullinen oli Tuomas seuraavanakin päivänä 
joelta tultuaan. Hlän tuskin vastaili tehtyihin kysy- 
myksiin ja, milloin muut eivät sitä huomanneet, 
melkein kyynel silmässä katseli Marjaa ja Annia. 

Ei lähtenyt nyt: Tuomas yhdessä tyttöjen kanssa 
mihinkään. Yksin nähtiin hänen soutavan järven- 
päähän Muistojen lähteelle päin. Ja sieltä tultuaan 
satuloi hän kohta Hippansa, heitti vaiteliaana hyväs- 
tinsä puristaen lähtiessään tavallista lujemmin myös- 
kin alakuloisiksi menneitten Marjan ja Annin käsiä. 

Saavuttuaan Jäinismäelle, seisautti Tuomas rat- 
sunsa, kääntyi ympäri ja katseli pitkän hetken Pat- 
rikinjärveä ja Patrikaisten taloa ja itki kuin lapsena 
ennen oli itkenyt. 

Mutta Marja ja Anni tuumittelivat monet päivät, 
mitä Tuomaalle oli tapahtunut. Anni vuodatti monta 
kirkasta = kyneltälkin tyttösydämensä apeudessa, 
mutta Marjan silmät saivat miettiväisen, surumie- 
lisen ilmeen, lieneekö sitten hänen juuri herkim- 
millään oleva naissielunsa jotain vaistoten aavistanut. 

X 
RETKI NEVAJOELLE. 


Muuttuneena palasi Tepposen Tuomas Kivenna- 
van matkaltaan. Iloisesti laulellen lähti, äänettö- 
mänä, allapäin tuli. Kotiväki ihmetteli Tuomaan 
murheelliseksi painunutta mielialaa ja alakuloista 
muotoa. Isä ja äiti koettivat häneltä syytäkin sii- 
hen udella. Mutta Tuomas pysyi vain vaiteliaana 
ja itseensä sulkeutuneena vastaten vältellen van- 
hempiensa kysymyksiin. 

Välistä Tuomas kyllä raatoi kuin orja talon töissä 
aikuisten miesten kanssa kilpaa ja silloin oli hän ikään- 
kuin enemmän entisellään. Mutta sitten taas voi 
hän hävitä päiväkaudeksi vain Merkki-koira tove- 
rinaan muka Punnusjärvelle kalastamaan. 

Ja kyllähän Tuomas silloin saattoi tuntikaupalla 
istuakin pienessä veneessään jossain kaislikon reu- 
nassa ongenvapa kädessään, mutta harvoin muisti 
hän kaarnaista kupusta tähystellä, heräten vasta 

sitten, kun isompi ahven tahtoi vavankin kerallansa 
viedä. Havahduttuaan voi Tuomas tarttua airoi- 
hinsa ja soutaa kuin hengen edestä, mihin suuntaan 
sattui. Mutta lopuksi päätyi hän tavallisesti ran- 
taan Hiismäen alle, kiipesi mäen korkeimmalle 
kukkulalle ja jäi sinne istumaan ja katselemaan 
lounatta kohti, jossa Linnanmäki taivaan ran- 
nalla häämöitti. 

Täältä oli Tuomaan ajatuksilla ikäänkuin lyhin 
tie sinne, minne ne aina vaelsivat Patrikille ja Ki- 
vennavan linnalle. 

Tuomas tunsi kuin vihan tunnetta sydämmessään, 
kun linnanrouva mieleen tuli, mutta samalla myös- 
kin valahti kuin tulta hänen olemukseensa. Mutta 
sitten kuva vaihtui. Ja Tuomas muisti lapsuutensa 
leikkitoverit ja nuoruutensa ystävät Marjan ja Annin, 
jotka ja joiden ystävyyden hän katsoi iäksi kadot- 
taneensa. Kyyneleet, katumuksen ja kaipauksen 
kyyneleet kihosivat silloin Tuomaan silmiin täällä 
yksinäisyydessä. 

Näin menivät lämpöisen syyskesän päivät. 


Jo loppukesällä alkoivat sotasanomat varmistua. 
Ruotsin laivasto saapui heinäkuun puolivälissä Wii- 
puriin. Jalka- ja ratsuväkeä sekä tykistöä koottiin 
myöskin sinne sekä Vammelsuun leirille. Ja itse 
kuningas Kustaakin oli tulossa Suomeen. 

Nyt piti vihdoinkin Nowgorodin valta murretta- 
man ja Karjala Nevajokea ja Laatokkaa myöten 
saatettaman Ruotsin vallan alle. 


Kannaksen talonpoikiakin kehoitettiin olemaan 
valmiina ja halukkaita he olivatkin retkelle lähte- 
mään kostamaan vanhoja verivelkoja ja perimään 
takaisin entisiä ryöstösaaliita. 

Syyskuun 10 päivänä v. 1555 lähti laivasto, noin 
neljätuhatmiehinen maasotajoukko sekä muutamia 
tuhansia Kannaksen talonpoikia rajalle päin pää- 
määränään Nevajoen lukko, Pähkinälinna, joka oli 
ensiksi valloitettava. 

Jo parin päivän perästä oltiin rajan tuolla puolen 
ja kohdattiin ensimmäinen 60:n pajarin johtama vi- 
hollisjoukko, joka lyötiin pakosalle. 

Syyskuun 15 päivänä saapui maasotaväki ja 
kohta sen jälkeen laivastokin Pähkinälinnan luo 
ryhtyen sitä piirittämään. 

Mutta siihen Ruotsin armeijan menestys loppui- 
kin. Nevajoen keskellä olevalla saarella sijaitseva 
Pähkinälinna oli paksujen muurien ympäröimä 
eikä sitä sen ajan sotavälineillä voitu tuossa tuo- 
kiossa valloittaa. Linnaa puolustettiin urhoollisesti, 
sillä apua tiedettiin tulevan. Ruotsin joukoilta lop- 
puivat ruokavarat, sillä venäläiset olivat tapansa 
mukaan itse hävittäneet maakunnan ympärillä au- 

tioksi, jottei mitään ryötösaaliin mahdollisuutta 
ollut. 

Näin kului viikko, toinen. 

Kun kuningas Kustaa, joka oli saapunut Wiipu- 
riin, ei kohta saanut sotapäälliköiltään odotettuja 
ja melkein edeltä päin luvattuja voitonsanomia, 
joutui hän pelon ja epätoivon valtaan. Hän pelkäsi 
sotajoukkonsa tulevan kokonaan tuhotuksi, jopa 
oman henkensäkin olevan vaarassa. Ja niin lähetti 
hän Pähkinälinnan luona oleville päälliköilleen kii- 
reellisen peräytymiskäskyn. 

Käskyä oli kuultava. Piiritys lopetettiin ja pa- 
luumatkalle lähdettiin. Nyt kävivät viholliset roh- 
keammiksi ja hyökkäsivät peräytyvän Ruotsin 
armeijan selkään. Venäläiset nytkin voitettiin, 
mutta peräytymistä jatkettiin ja lokakuun alku- 
päivinä oltiin jo takaisin tällä puolella valtakun- 
nan rajaa. 

Näin tuloksettomasti ja maineettomasti loppui 
tämä suureksi suunniteltu yritys, josta toivottiin 
ja josta olisi voinutkin olla seurauksena kahtia jae- 
tun Karjalan eheytyminen Ruotsin valtikan alla. 

Suuri oli mielten masennus kaikkialla, kaikkein 
enimmän Kannaksella. 


Tepposille oli tämä Nevajoen retki kokonaan on- 
neton. Heitä oli mukana Hannu Tepponen, hänen 

veljensä Heikki sekä poikansa Tuomas, joka puoli 
väkisin oli mukaan tahtonut. 

Jo ensimmäisessä kahakassa haavoittui nuori Tuo- 
mas. Hän näytti ikäänkuin etsivän kuolemaa ja saikin 
kohta nowgorodilaisen nuolen reisilihaksensa läpi. 
Kahden hevosen väliin sijoitetuilla purilailla lähe- 
tettiin nuorukainen kotiin Marja-muorin hoidetta- 
vaksi. 

Myöskin Hannu Tepponen haavoittui paluu- 
matkalla, vaikkei vaikeasti Mutta Heikki-veli 
ei Nevan-retkeltä koskaan palannut. Partiossa 
ollessaan hän joutui miehinensä vihollisten saar- 
roksiin ja hän itse ja suurin osa hänen tovereistaan 
saivat surmansa. — Yksi leski tuli lisäksi Teppos- 
ten taloon. 


Syttä synkempi oli Kannaksen talonpoikain mieli. 
He paremmin kuin muut tiesivät, ettei kauan tar- 
vitsisi odottaa venäläisten kostoretkeä rajan tälle 
puolelle. Ja mikä sitten olisi Kannaksen kohtalona: 
ryöstö, hävitys, kuolema ja orjuus. 

XI 
ANKARA AIKA SAAPUU. 


Korkeassa kuusessa Rajajoen rinteessä lähellä 
joen yli Venäjän puolelta tulevaa maantietä kyhjötti 
mies. Kylmä oli, sillä oltiin tammikuun alkupuo- 
lessa v. 1556, ja pohjoisesta puhalsi jäätävä viima. 
Mutta puussa istuva mies ei joutanut kylmyyttä 
ajattelemaan. Hänellä oli niin paljon katselta- 
vaa, sillä Rajajoen yli lappautui vihollisia aivan ra- 
jattomasti. Tunnin verran hän jo oli seurannut vi- 
hollisvirran ylikulkua, mutta minkäänlaista loppua 
ei vielä ollut huomattavissa, vaikka jo oli tullut rat- 
suväkeä, jalkaväkeä sekä parhaillaan raahattiin 
suuria, monen hevosen vetämiä tykkejä joen jyrk- 
kää rinnettä ylös. 

* Kohmettunein jäsenin laskeutui tähystelijä va- 
rovasti alas puusta, otti piiloittamansa sukset esille 
sekä painui nopeasti metsään tiestä syrjemmäksi. 

Jonkun aikaa hiihdettyään rupesi mies taas va- 

rovaisesti lähenemään tietä, jolta kuului ryskettä 
ja kirveen iskuja, sillä nyt arvasi hän tulleensa vi- 
hollisen etujoukon kohdalle. 

Kuningas Kustaan määräyksestä oli nimittäin 
kaikki Venäjän rajalta tulevat tiet sorrettu puita 
täyteen, missä vain metsää tien vierillä kasvoi, viholli- 
sen etenemistä hidastuttamaan. Ja vihollisen etu- 
joukot ne nyt raivasivat ja puhdistivat tietä mur- 
roksista eteenpäin päästäkseen, sillä metsässä oli 
pehmeätä lunta liian paksulti ratsuväelle. 

Tultuaan tien läheisyyteen huomasi miehemme 
metsässä toisenkin hiihtäjän vihollista vaanimassa 
ja sujuttelihe tämän luoksi. 

»No, Tuomas, mitäpähän näit Rajajoella», kysyi 
odotteleva tulijalta, joka ei ollut kukaan muu kuin 
nuori Tepposen Tuomas Pähkinämäeltä. 

»Näin vihollista yhtä paljon kuin polttajaisia on 
suoniityllä heinäaikana, ei niillä määrää tunnu ole- 
vankaan. Jopa nyt taisi tuhon hetki ylitsemme tulla», 
vastasi Tuomas hiljaisella äänellä. »Mutta missäpä 
muut miehet nyt ovat?y — »Vouti on miehinensä 
Rautakorven ahteessa, suksimiehiä on joukko kum- 
mallakin puolella tietä häiritsemässä vihollista, minkä 
voimme. Olen minäkin jo käynyt tuolla tien vie- 
rellä voravia»n ampumassa». 

Miehet hiihtivät nyt varovaisesti lähemmäksi 
tietä ja päästyään siitä noin nuolenkantaman pää- 

hän, käänsivät suksensa ympäri, jännittivät jou- 
sensa ja tähtäsivät tietä raivaaviin venäläisiin. 

Jousenjänteet helähtivät ja nuolet suhahtivat. 
Kuului parkaisu tieltä ja ratsuiltaan putosi kaksi 
vihollista. Samalla ampujat kiireen kaupalla pai- 
nalsivat metsän peittoon, sillä kokonainen kuuro 
nuolia ammuttiin heidän jälkeensä. 

Kohta tapasivat miehemme muitakin hiihtomie- 
hiä, jotka olivat samanlaisissa puuhissa kuin hekin. 
Häiriötähän tämä kyllä tuotti viholliselle, mutta 
sen suunnatonta ylivoimaa ei mitenkään voitu 
pidättää, vaan tunki vihollisjoukko eteenpäin kuin 
lumiaura raivaten maantien puhtaaksi sille kaade- 
tuista puista. 

Kun viholliset alkoivat lähestyä Joutselän pel- 
toaukeita, ei suomalaisten hiihtäjien auttanut muu 
kuin kiireimmiten jouduttautua kylän ohi, etteivät 
ratsumiehet heitä saavuttaisi. 

Vihollisen pääjoukko majoittautui yöksi autioksi 
jätettyyn Joutselän kylään, mutta sen etujoukot 
tunkeutuivat aina Lintulaan asti. Suomalaiset hiih- 
täjät taas saapuivat voudin luo Polviselälle. 


Päivän sarastaessa seuraavana aamuna alkoi sama 
leikki uudelleen. Venäläiset tulivat yli jäätyneen 
Lintulanjoen ja tunkeutuivat tietä pitkin edelleen. 
Suomalaiset suksimiehet, joina etupäässä oli nuoria 

Kivennavan talonpoikia, koettivat ahdistaa näitä, 
minkä voivat. Monta venäläistä kaatuikin suoma- 
laisten nuolien haavoittamina, mutta eivät suomalai- 
setkaan aivan ehjin nahoin päässeet. 

Hiki otsalla saivat viholliset hakata ja kieritellä 
tielle kaadettuja Rautakorven jättiläiskuasia ja 
vasta puolen päivän tienoissa saapuivat ensimmäiset 
venäläiset Rautakorven ahteeseen, johon Kivenna- 
van vouti oli varustautunut vihollista vastaanotta- 
maan. 

Taistelu alkoi heti murrosvarustuksen luona. 
Ensimmäiset viholliset lyötiin verissä päin takaisin. 
Mutta uusia vihollislaumoja tunki yhä tilalle alkaen 
levittäytyä kahden puolen tietä kiertääkseen varus- 
tuksen. — Vähälukuiset suomalaiset eivät voineet 
tätä estää ja vihollisten rintama vääntyi hevosen- 
kengäksi sulkeakseen suomalaisjoukon =sakaroit- 
teusa väliin. Jo tuli näkösälle pari vihollisten tyk- 
kiäkin ruveten ampumaan. = Silloin ei vouti Juho 
Maununpoika nähnyt muuta mahdollisuutta, kuin 
kiireesti lähteä peräytymään Kivennavan linnalle 
päin. 

Ikäänkuin väkisten jätti varustuksen Tepposen 
Tuomas. Viimeisenä ja vasta kaikki nuolensa am- 
muttuaan lähti hän hiihtämään pois päin. 

Samassa suhahti nuoli vihollisen puolelta ja lä- 
visti Tuomaan vasemman käsivarren. Tuomas ym- 

märsi nyt, ettei voisi tietä myöten toisten perästä 
pyrkiä linnalle vihollista pakoon. Mutta vihollisen 
käsiin kiduttamalla surmattavaksi ei hän tahtonut 
jäädä. Hän käänsi suksensa tieltä mäkeä alas Iko- 
laan päin metsään, jonne viholliset eivät häntä kyen- 
neet takaa ajamaan. 

Päästyään siksi kauas, ettei vihollisesta enää 
ollut pelkoa, sitoi Tuomas miten kuten voi, verta 
vuotavan käsivartensa ja läksi metsää myöten pyr- 
kimään Kivennavan linnalle. 


Taistelu Rautakorven ahteessa oli vienyt melkein 
lyhyen tammikuisen päivän ja vihollisten jou- 
kot majoittuivat illan hämärtyessä Polviselänky- 
lään sytyttäen lämpimikseen tuleen talon siellä, 
toisen täällä. 

Samoihin aikoihin saapui vouti Juho Maununpoika. 
miehineen Kivennavan linnalle, jossa vakavat vies- 
tit häntä odottivat joka haaralta. Vammelsuusta 
tullut huovi kertoi suuren vihollislauman jo olevan 
Tervajoella matkalla rantatietä Wiipuriin päin eikä 
sille voitavan paljonkaan vastarintaa tehdä Vam- 
melsuussa. = Lipolasta toi hiihtäjä sanoman, että 
sielläkin oli paljon Raudusta päin tulleita vihollisia 
polttaen ja ryöstäen rajakyliä. Myöskin Muolaaseen 
oli jo vihollisia tunkeutunut kaikkia rajan yli tuovia 
teitä pitkin. 

Nopeasti oli päätettävä, mitä tehdään, ja päätös 
pantava heti toimeen. 

Vouti käski sytyttää linnan pihalla olevan 
rovion hätämerkiksi. Ja kohta nähtiin samanlaiset 
hätävalkeat roihuavan Saarenmaalla, Rasalassa, 
Raivolanmäellä, Kotimäellä, Kukonmäellä, Kuu- 
terselällä ja kaukana Uudellakirkolla ja Pähkinä- 
mäellä ja aina edelleen Vuokselle ja Wiipuriin asti, 
ilmoittaen kannaksen rahvaalle, että vainolainen 
oli maassa ja jokaisen oli pakoon pyrittävä. 

Sitten vouti ilmoitti miehillensä sekä talonpojille, 
ettei hän katsonut voivansa puolustaa linnaa vi- 
hollisen suunnatonta ylivoimaa ja tykistöä vastaan. 
Sen vuoksi linna hävitettäisiin ja peräydyttäisiin 
Wiipuriin. Haavoitetut ja osa tavaroita sijoitettiin 
nopeasti rekiin ja lähetettiin heti matkalle ja linnan 
rakennukset sytytettiin tuleen. 

Kohta korkealla Linnanmäellä paloi synkeässä 
talviyössä suurin ja kammottavin kokkovalkea, 
mitä koskaan on Kannaksella poltettu ja mistä pu- 
nainen kajastus näkyi ympäri koko Äyräpään kih- 
lakuntaa. 

Pakolaisten etujoukkojen saapuessa lähelle Pamp- 
palaa, kuului Linnanmäeltä kova jyrähdys ja val- 
tavat tulenlieskat syöksähtivät entistä korkeam.- 
malle taivaalla. Ruuti silloin räjähti linnan kella- 


rissa ja linnan lopullisesti hajoitti. 

Seuraavana aamuna varahin, kun venäläiset, jotka 
myöskin hyvin olivat tulipalon nähneet, saapuivat 
Linnanmäelle, oli linnasta jäljellä vain suitsevia 
kekäleitä. 

Kivennavan linnan lyhyt tarina oli lopussa. 
Rauhallinen pappila ja tuuhea puisto sen ympärillä 
on nyt linnan paikalla. Vain linnoitusta ympäröi- 
neet vallihaudat ovat säilyneet, muistuttaen katseli- 
jalle, että paikalla on joskus, kauan sitten seissyt 
Kannaksen vahvin rajavarustus, Kivennavan linna. 


XII 
VAINON AJAN TAPAHTUMIA. 


Pyykön Paavali loikoi heinien sisällä navettansa 
ylisillä katsellen seinän raosta Lipolan ja Vehmais- 
ten kyliin päin. Useimmat talot jo kummassakin 
kylässä palaa roihusivat. 

Vihollisia oli tuhatmiehinen joukko tullut rajan 
yli Raudun puolelta ja tekivät nyt tavallisia teko- 
siaan rajakylissä. 

Pyykköjen talon muut miehet olivat, mitkä Ki- 
vennavan linnalla, mitkä menneet naisten, lasten ja 
tavaroitten kanssa piilopirtille korpeen. Paavali 
yksin oli jäänyt kotiin lehmiä hoitamaan, sillä niitä 
ei oltu voitu mukaan ottaa eikä raatsittu teurastaa- 
kaan toivossa, ettei vihollinen ehkä osaisi tulla syr- 
jäiseen Pyykön taloon Ylentelässä. 

Mutta tällä kertaa toivo petti. Puolen päivän 
maissa näki Paavali vihollisparven ratsastavan ku- 
jasia ylös talolle. 

Perille saavuttuaan särkivät vainolaiset heti si- 
säpuolelta salpaan pannun pirtin oven. Vähän he 
tuvasta kuitenkin ryöstämisen arvoista löysivät. 
Mutta navetassa oli kyllä tervetullutta ottamista. 
Sieltä vedettiin ulos surkeasti ammuva talon karja 
ja lähdettiin kuljettamaan pois talolta. 

Hammasta purren näki Paavali kaiken tämän. 
Mutta kun muutamat vihollisista kasasivat halkoja 
pirtin nurkan viereen ja sytyttivät ne tuleen, niin 
silloin ei Paavalin sisu enää sitä sietänyt. Kuin rai- 
vostunut kontio hyökkäsi hän piilopaikastaan Ppi- 
halle, koppasi pinosta koivun rangan ja syöksi vi- 
hollisten päälle. Pari näistä kaatui heti maahan kuin 
salaman iskemänä, ennenkuin edes kerkisivät häm- 
mästyksestään selvitä. Ja yhä vain putoili jätti- 
läiskokoisen Paavalin kanki kuin sepän moukari 
tavoitellen ympärillä hääriviä vihollisia. Jo E 
Pietari verta useammasta keihään pistoksesta, mutta 
yhä vain iski kanki, iski vihan voimalla vielä sit- 
tenkin, kun takaa päin singottu keihäs oli Pietarin 
lävistänyt. Ja kun Pietari kaatui kuin honka ry- 
teikköön, niin silloinkin vielä viimeinen isku löi 
lysyksi yhden vihollisen. 

Eloon jääneet venäläiset kantoivat kuolleensa 
tupaan sekä kohensivat tulen nurkan alla parem- 
Hun palamaan. Tunnin perästä ei ollut Pyykkö- 
Jen vauraasta talosta kuin savuavat rauniot jäljellä, 

Kivennavan linnalta vihollisjoukko tykkeineen 
ja kuormastoineen jatkoi valtamaantietä Wiipuria 
kohti. Mutta pienempiä ja suurempia parvia erkani 
pääjoukosta kaikkia teitä pitkin maata autioitta- 
maan. Niinpä eräs isompi osa erosi Vammelsuuhun 
menevälle tielle, polttaen mennessään Ikolan ja 
Raivolan kylät. Toinen joukko teki samanlaista 
jälkeä Ahjärven suuressa kylässä. Eräs parvi lähti 
seuraamaan linnalta itäiseen Muolaaseen vievää 
talvitietä. 

Selosen myllylle oli kerääntynyt puolisen sataa 
miestä Pihlaisista ja Muolaan lähikylistä yksikä- 
tisen Matti Tepposen johdossa viivyttääkseen 
vihollista, minkä voisivat. Kaikki tiet olivat täällä- 
kin, sekä talvitie että Ahjärveltä tuleva kesätie, 
kaadettu murroksia täyteen. Myöskin vahdit olivat 
asetetut kummallekin tielle ilmoittamaan vihollis- 
ten saapumisesta. 

Ensin saapui sanoma Kivennavan suunnalta, että 
vihollisia oli tulossa melkoinen määrä. 

Kun venäläiset saapuivat Vuotjoen luo, huoma- 
sivat he ajotien joen rinteessä kaadetuksi puita aivan 
umpeen. Mutta samalla näkivät he joukon suo- 
malaisia hiihtävän kangasta pitkin jokea ylöspäin. 
Venäläiset läksivät hiihtäjien latua seuraamaan. 
Tätä juuri oli Tepposen Matti tahtonutkin. 

Ennenkuin — Ahjärvestä laskeva oja yhtyy 

Vuotjokeen, muodostuu näiden väliin parikym- 
mentä syltä korkea, mutta vain parin kolmen sylen 
levyinen harju. Tälle harjulle tahtoi Tepponen saada 
venäläiset houkutelluiksi, sillä harjun loppupäähän 
oli hän varustanut vahvan murroksen, jonka takana 
niin kapeata paikkaa pienempikin joukko voisi hy- 
vin puolustaa. 

Enin osa Tepposen miehiä odotteli vihollisia mur- 
roksen takana, pienemmän puolen lähetti Matti 
metsään etemmäksi joesta piiloon ja tuli näiden täältä 
sopivalla hetkellä hyökätä murroksen luokse saa- 
puvien vihollisten selkään. 

Venäläiset etenivät, lukumääräänsä luottaen, roh- 
keasti harjannetta pitkin. Vasta nähdessään täällä- 
kin kaadettuja puita tietä tukkimassa he pysähtyivät. 

Silloin rupesivat murroksen takaa suomalaisten 
nuolet lentämään. Kun suomalaisia oli niin vä- 
hän, tunkivat venäläiset rohkeasti eteenpäin. Mutta 
silloin alkoi nuolia tuiskuta takaakin venäläis- 
ten selkään, sillä metsään piiloutuneet talonpojat 
yhtyivät taisteluun. Kapealla harjulla kahden »tu- 
len» välissä olevat venäläiset hämmentyivät. Taem- 
mat työnsivät edessä olevia. Etumaiset koettivat 
pyörtää ratsunsa ympäri. Moni syöksyi hevosineen 
alas jyrkkää rinnettä puolelle tai toiselle tiestä. Mah- 
dollisesti olisi koko venäläisjoukko saatu tuhotuksi, 
mutta silloin saapui Ahjärven puolelta tieto, että 

venäläiset sillä puolella olivat jo menossa Vuotjoen 
yli. Samalla uusi venäläisparvi saapui Kivennavalta 
talvitietä pitkin, sillä puolella olevien talonpoikain 
selkäpuolelle. Nämät hajaantuivat pakoon, mikä 
minnekin. 

Nyt käski Tepposen Matti muittenkin miestensä 
nousta suksille ja pelastautumaan, miten kukin voi. 

Itse Tepponen jäi viimeiseksi. = Ja ennenkuin 
hän kerkisi laskea suksilla harjulta, tuli viholli- 
sen nuoli ja puhkaisi hänen rintansa. Matti horjahti 
rinnettä alas, vieri jonkun matkaa, jääden puun juu- 
relle makaamaan. Hän koetti vielä nousta, mutta 
veri pulpahti suusta, silmät sumenivat ja Tepposen 
Matin sankarisielu jätti yksikätisen ruumiillisen ma- 


jansa. 


Kun Raivolaan menevä venäläisjoukko huomasi 
lähellä Kivennapaa maantieltä erkanevan tienhaa- 
ran, lähti parvi suippolakkisia tatareja sitä seuraa- 
maan. He joutuivat siten linnan Konnunojassa ole- 
valle myllylle. Mylly oli autio, mutta viljoja ei oltu 
keritty kaikkia pois korjata. Osa tatareita jäi myl- 
lylle ryöstämään, toinen osa jatkoi tielatua pitkin 
ja saapui odottamatta myllyltä noin virstan päässä 
olevalle piilopaikalle, joka vieläkin kantaa »Pako- 
majojen» nimeä. Pakomajoille oli myllyn väki sekä 
muutamia Ikolan kyläläisiä kerääntynyt. 

Vastustusta kyllä yritettiin, mutta se loppui ly- 
hyeen. Kyllähän kaikki pakolaiset, miehet, naiset 
ja lapsetkin puolustautuivat epätoivon vimmalla, 
mutta heitä oli vain kourallinen vihollista vastaan. 
Kuka ei jo taistelun kestäessä kaatunut, se sai sen 
jälkeen surmansa, sillä ei vakahisia lapsiakaan jul- 
mat tatarit säästäneet. Vain naisista nuorimmat 
jättivät he eloon vieläkin surkeampaa kohtaloa var- 
ten. Heidät raastettiin mukaan myllytuvalle ja 
sieltä eteenpäin kurjuuteen ja orjuuteen. 

Itse mylly rakennuksineen poltettiin ja vain maa- 
tuneita raunioita on siitä nyt jäljellä. 


XIII 
NUOREN TEPPOSEN PELASTUS. 


Aluksi hiihti Tepposen Tuomas aika rivakasti, 
vaikkakin verta tuntui tihkuvan käsivarressa ole- 
vasta haavasta, sillä hän tahtoi päästä mahdolli- 
simman pian Kivennavan linnalle saamaan hoitoa 
ja lepoa. Mutta väsymys rupesi tuntumaan. Eikä 
ihmekään, sillä olihan hän valvonut, hiihtänyt ja 
taistellut melkein kaksi vuorokautta läpeensä. Ja 
vertakin kerkisi haavasta vuotaa koko paljon, ennen- 
kuin hän voi sen sitoa. 

Tuomas oli hiihtänyt noin puolet matkasta, kun 
hän näki hätävalkean syttyvän Linnanmäellä. Se 
hänelle osoitti suoran suunnan, mitä oli kuljettava. 

Mutta väsymys alkoi yhä enemmän vaivata ja 
vauhti sitä myöten hiljeni. Oli jo yö, mutta kuu valaisi 
niin paljon, että eteenpäin pääsi. Peräti uupuneena 
alkoi Tuomas nousta Tirttulankylän alla oleville 
niityille. Silloin näki hän koko Kivennavan linnan 

hulmahtavan tuleen ja summattomien lieskojen 
kohoavan taivasta kohti. Tuomas ymmärsi hyvin, 
mitä se merkitsi.  Ymmärsi myöskin, ettei hänen 
enää toimittanut linnalta apua ja pelastusta etsiä. 

Tuomas tunsi, ettei hän enää pitkältä hiihtää 
jaksaisi. 

Jonkun matkan päässä oli niityllä lato. Jospa 
siinä vain olisi heiniä, toivoi Tuomas, niin silloin ei 
hänen tarvitsisi hangelle yöpyä. 

Vaivoin pääsi Tuomas ladon luo. Kovasti sai hän 
ponnistella, ennenkuin sai sen verran ladon suuta 
avatuksia, että pääsi sisälle ryömimään. Lato oli 
heiniä melkein täynnä, Tuomas kaivautui syvälle 
niiden sisään ja nukahti kohta sikeään uneen. 


Talvinen aurinko oli jo näkyvissä, kun Tuomas 
seuraavana aamuna heräsi. Hän tunsi itsensä le- 
vänneeksi, mutta nälkä oli ja haavoittunutta käsi- 
vartta pakotti. Tuomas kaivautui esille heinistä ja 
söi repusssaan olevia eväitä, miettien, mitä nyt olisi 
tehtävä. 

Linnanmäeltä, jonne oli vain parin, kolmen virs- 
tan matka, kohosivat vielä sankat savupilvet. Tuo- 
mas arvasi siellä jo vihollisten isännöivän. Taas 
kotiinsa Pähkinämäelle hän haavoittuneena tuskin 
jaksaisi hiihtää, ja jos jaksaisikin, niin savuavia rau- 
nioita hän varmasti sieltäkin löytäisi. Ainoa 

pelastuksen mahdollisuus olisi pyrkiä joko Patrikille 
tai kernaammin piilopirtille Onkamojärven saareen. 
Sinne ei olisi matkaakaan kuin alun toistakymmentä 
virstaa ja sen verran arveli Tuomas vielä jaksavansa. 
Ensin oli hänen pyrittävä Kivennavalta Raivolaan 
menevälle tielle. Sen yli onnellisesti päästyänsä vi- 
hollisia kohtaamatta riippuisi perille pääseminen 
vain hänen voimistaan. 


Tuomas lähti heti matkalle. Hän hiihti Ikolan- 
ojan niityille ja niitä pitkin Raivolan tien luo. Mi- 
tään ääniä ei tieltä kuulunut ja Tuomas tuli varo- 
vaisesti tielle. 


Paljon oli tiellä hevosen jälkiä. Olivat siis jo vi- 
holliset sitä myöten kulkeneet. Avannonkin olivat 
ojaan tehneet ja siitä ratsujansa juottaneet. Oli- 
vatpa puumerkkinsäkin paikalle heittäneet, sillä 
avantoon oli pistetty naisen ruumis jalat pystyyn. 

Tuomasta värisytti. Mutta samalla nyrkkiin pu- 
ristui terve käsi. 


Tuomas hiihti poikki tien ja lähti metsän halki 
oikaisemaan Patrikkilaisten kirkkotielle. Nyt oli- 
vat seudut hänelle jo tuttuja, ei tarvinnut eksymistä 
peljätä. 

Haavoittuneessa käsivarressa pakotus yltyi ja 
polttava jano alkoi vaivata. Hiihtäminen sujui hi- 
taasti, kun vain toista kättä voi käyttää. Matkan- 

teko jatkui kumminkin, vaikka yhä useammin täy- 
tyi pysähtyä levähtämään. 

Ilta alkoi jo hämärtyä, kun Tuomas saapui Kon- 
nulta Onkamoille vievälle tielle. Perille hän kyllä 
tiesi osaavansa vaikka pimeässäkin, jos vain jak- 
saisi, sillä pakotus käsivarressa kävi sangen tuskal- 
liseksi ja päätäkin alkoi huimata. 

Tiellä löytyi vanha suksenlatu ja maa oli myö- 
täistä, jotenka hiihtäminen kävi helpommin. 

Yö oli jo pitkälti kulunut, kun Tuomas saapui 
Mustojan luo. Vielä virstan verran kun jaksaisi! 

Ryömimällä täytyi Tuomaan kulkea ylös pieni 
töyry ojan toisella puolella. Teki niin mieli heittäy- 
tyä vähäksi aikaa lumelle lepäämään. Mutta Tuo- 
mas tunsi, että jos hän nyt hangelle laskeutuisi, 
niin siihen hän iäksi nukkuisikin. 

Reppunsa ja kaikki aseensa jätti nyt Tuomas 
ladun viereen ja lähti hammasta purren ponnista- 
maan eteenpäin. Synkässä hongikossa oli sangen 
pimeätä ja perin uupuaut Tuomas kompasteli tuon 
tuostakin satuttaen kipeän käsivartensa, jolloinka 
tuska sai hänet aina hiukan virkoamaan. 

Vihdoinkin Hiekkaniemen luona järven rannalla! 
Ei puoltakaan virstaa enää. Tuomas koetti huutaa, 
mutta mitään ääntä ei hänen kurkustaan lähtenyt. 

Päästyään Pitkänniemen kohdalle, yritti Tuomas 
huutaa uudelleen. Hän kokosi kaikki voimansa ja 

parkasi kvin kuoleman hädässä oleva. Kaiku nie- 
mestä vastasi hänen kirkaisuunsa, mutta mitään 
muuta ei kuulunut. Tuomas hiihti vielä muutaman 
lyhkäsen vedon ja kaatui lumeen. Hän tunsi kyllä 
kivuntunteen käsivarressaan, tunsi, että kylmää 
lunta tunkeutui hihoihin ja kaulalle, mutta sitten- 
kin tuntui niin pehmeältä ja hyvältä. Tuomas oli 
olevinaan pieni poikanen ja painoi päänsä äitinsä 
syliin ja äiti hellästi, viileällä kädellä hyväili hänen 
polttavaa otsaansa. Ja kirkkaat silmät, Marjan ja 
Annin silmät katselivat häntä. Oli niin suloista nuk- 


kua oman äidin syliin. — — — 


Onkamon saaren pakomajaankin oli näkynyt 
sekä merkkivalkea Linnanmäeltä että Kivennavan 
linnan palo. Puoleksi maahan kaivetussa pakoma- 
jassa ei nukuttu, vaan valkea paloi majan keskellä 
lämpöä antamassa, sillä yöllä ei tulesta lähtevä savu 
minnekään näkynyt. 

Tulen ympärillä istuivat Liina-täti, Marja ja 
Keiha hiljaa haastellen. Vain Anni-tyttönen oli 
väsymyksen uuvuttamana vaipunut unenhorrok- 
seen heinistä majan perälle tehdylle vuoteelle. 

Yhtäkkiä hypähti Anni ylös tilalta, puoleksi 
unessa, puoleksi valveilla ja huudahti: »Tuomas 
huusi tuolla ulkona, menkää nopeasti häntä autta- 
mahan!» Muut eivät olleet mitään kuulleet, vain vanha 

Turva-koira rupesi kovasti vikisemään ja ulos pyr- 
kimään. 


Äiti otti Annin syliinsä tyynnyttääkseen häntä. 
Keiha lähti ulos Turvan kanssa katsomaan, olisiko 
järvellä joku; vihollinen se ei ainakaan olisi näin 
öiseen aikaan. 


Mitään ei himmeässä kuun valossa näkynyt. 
Mutta Turva kiiti kuin nuoli Pitkäänientä kohti. 
Lähellä nientä koira seisahtui, näytti nuuskivan jo- 
takin ja tuli täyttä vauhtia takasin Keihan luo, 
tarttui tätä hampaillaan turkin helmuksiin ja veti 
vikisten perässään. 

Nyt ymmärsi Keiha, että jäällä oli jotakin. Niin 
nopeasti kuin voi, kahlasi hän koiran perästä ja 
tuli suksiensa päällä loikovan Tepposen Tuomaan 
luo. 


Hän tunsi Tuomaan heti, nosti tämän syliinsä sekä 
kantoi kohmettuneen nuorukaisen majalle. 

Kun Keiha toi kangistuneen Tuomaan majaan, 
huudahtivat molemmat tytöt: »se on Tuomas, onko 
hän kuollut!» 

Heti ryhdyttiin Tuomasta virvoittelemaan. Maitoa 
pantiin lämpiämään. Lumiset vaatteet riisuttiin 
pois, jota tehdessä tiedottomaksi mennyt Tuomas 
tuskaisesti äännähti, kun hiha haavoittuneesta kä- 
destä pois vedettiin. 

Tuomas pantiin heinävuoteelle, kuumaa maitoa 
kaadettiin hänelle suuhun, käsivarren haava sidot- 
tiin kylmällä kääreellä ja nuorukainen peitettiin 


lämpöisesti nahkasilla. 

XIV 


KUOLEMAN VAI ELÄMÄN ARPA? 


Viikon päivät käytiin Onkamojärven pakoma- 
jassa taistelua Tepposen Tuomaan nuoresta elä- 
mästä. Kuume oli kova ja haavoittuneen käsivar- 
teen näkyivät käyneen »kylmän vihat». 

Mutta Liina-täti ei hevillä antautunut. Elämänsä 
varrella oli hän saanut jo monet haavat paikata ja 
monet pakkasenpuremat parantaa. Ja rohtonsa ja 
voiteensa oli hän ottanut mukaansa Onkamoille 
ja hauteitakin saatiin Keihan löytämästä ja esiin 
kaivamasta muurahaispesästä. 

Liina-täti oli tohtorina ja Anni sairaanhoitajana. 
Päivät sekä yöt istui hän Tuomaan vuoteen vie- 
ressä muutellen kääreitä, voidellen haavoittunutta 
käsivartta ja pyyhkien kuumeen ja tuskan nosta- 
mia hikikarpaloita Tuomaan kasvoilta. Ja ellei 
muuta, niin piteli Anni kättänsä Tuomaan poltta- 
valla otsalla tai hiljakseen hyväili hänen ruskeita 
hiuksiaan, mikä aina tuntui sairasta rauhoittavan. 

Varsinkin ensimmäiset päivät ja yöt olivat vai- 
keat. Tuomas houri yhtämittaa puhuen milloin mi- 
täkin. Useimmiten oli hän olevinansa kiivaassa 
taistelussa vihollisen kanssa, huitoi käsillään etsien 
aseitaan ja tahtoen hyökätä pois tilalta ja ulos ma- 
jasta. Silloin sai Anni monta kertaa ponnistaa kaikki 
nuoret voimansa, ettei sairas päässyt riuhtaisemaan 
itseänsä pois hänen sylistään. 

Toisin ajoin kutsui Tuomas äitiänsä ja isäänsä, 
pyytäen heiltä anteeksi, että oli ollut niin huono 
poika heille eikä edes pahaa tekoansa tunnustanut. 

Sitten tuli taas toisia kuvia sairaan kuumeisiin 
ajatuksiin, kuvia, jotka saivat Annin nuoren ty- 
tönsydämen sykkimään melkein yhtä kiivaasti 
kuin Tuomaankin. 

Tuomas voi yhtäkkiä kimmahtaa ylös tilalta ja 
pusertaa kuumeen antamilla voimilla Annin syliinsä 
huudahtaen: ytuo tänne huulesi linnanrouva, koska 
kerran olet minut hulluksi loihtinut. Nyt pakenemme 
yhdessä vihurin kanssa yli meren». Mutta kohta 
sysäsi hän tuimasti Annin luotansa: »en tule sinun 
kanssasi, en, en, sinun huulillasi on myrkyn makw. 
Taikka tahtoi Tuomas lähteä linnanvoudin luo tun- 
nustaakseen tälle kaiken, jotta vouti saisi surmata 
hänet kuin koiran, koska hän oli voudin kodin kun- 
nian häväissyt. 

Oli sairaan houreissa välistä valoisampia ja rau- 

hallisempia kuvia. Tuomas oli silloin Patrikilla. 
Oli uimassa Marjan ja Annin kanssa kilpaa saarelle 
tai soutelemassa Muistojen lähteelle. Hän kutsui 
Marjaa suureksi, hyväksi sisarekseen ja Anni oli 
hänen pieni, punaposkinen morsiamensa, jonka hän 
tahtoi kantaa sylisään vaikka Pähkinämäelle asti. 
Myöskin Keiha ja kalaretket tulivat Tuomaan aja- 
tuksiin. 

Mutta aina ilmestyi linnanrouvan kuva väliin 
ja sairas valitti epätoivoisena, ettei hän enää mil- 
loinkaan voisi mennä Marjan ja Annin luo kaiken 
sen jälkeen, mitä oli tapahtunut. 

Hoitaessaan Tuomasta ja kuullessaan hänen kuu- 
meisia puheitaan, pääsi Anni selville Tuomaan sa- 
laisuudesta, joka hänet oli Patrikilta vieroittanut. 
Mutta samalla myöskin sairaan vuoteen vieressä 
vietetty viikko kypsytti Annin omankin sydäm- 
men tunteet. Tuo viikko teki nuoresta tyttösestä 
rakastavan naisen, jonka rakkaus kyllä kuulemas- 
taan kärsi, mutta samalla myöskin syveni ja kir- 
kastui. 

Vähitellen alkoi kuume helpottaa ja Tuomaan 
nuoruus ja voimakas ja terve ruumiinrakenne 
pääsivät taudista voitolle. Levon ja unen hetket pi- 
tenivät, hourailut harvenivat. 

Eräänä päivänä sitten Tuomas heräsi pitemmän 
ajan rauhallisesti nukuttuaan. Hämärä maja, jota 


122 


vain sen keskellä palavasta hiilloksesta lähtevä lieska 
himmeästi valaisi, oli sattumalta tyhjänä eikä Tuo- 
mas voinut käsittää, missä hän oli. Kohta kuitenkin 
aukeni majan ovi ja suljettiin nopeasti, ettei kylmää 
pääsisi sisälle. Oviaukon valaistuksessa näki Tuo- 
mas kuin ilmestyksen tulevan majaan. Mutta vasta 
sitten kuin Anni oli istuutunut Tuomaan viereen ja 
hiilloksen valo sattunut hänen kasvoihinsa, tunsi 
Tuomas. Annin. Hän huudahti ja koetti kohota 
istumaan, mutta lempeällä väkivallalla painoi Anni 
hänet takaisin. »Et saa nousta etkä puhuakaan 
vielä, mutta kohta tulet taas terveheksi.» 

Kyyneleitä kihosi Tuomaan silmiin. Hän tarttui 
terveellä kädellään Annin käteen ja kuiskasi: »Anni 
sisareni, sinäkö se olet? Ethän ole minulle vihainen, 
ethän?» 

vÄlä puhu semmoista, Tuomas! Kaikki me sinua 
niin paljon rakastamme.» Ja Annin kyynelöityvät 
silmät sanoivat vieläkin enemmän kuin hänen sa- 
nansa. 

Käsi Tuomaan kädessä kertoi Anni lyhyesti Tuo- 
maalle, missä hän nyt oli ja miten oli sinne tullut. 

Kohta saapuivat majaan Liina-täti, joka oli ollut 
lehmää syöttämässä ja lypsämässä, sekä Marja hei- 
niä lehmälle noutamasta Ollikaisten niityltä. Mo- 
lemmat ilostuivat suuresti nähdessään Tuomaan 
rauhallisena ja valveilla. Liina-täti kuitenkin va- 

roitteli Tuomasta vielä olemaan hyvin hiljaa ja 
vuoteessa, kyllä hän jo kohta jalkeillekin pääsisi. 

Illemmalla tuli Keihakin. Hän oli kiertoteitse 
käynyt Patrikilla tiedustelemassa, miltä siellä näyt- 
täisi, ja toi sen ilosanoman tullessaan, että talo siellä 
oli ryöstämättä ja polttamatta. 


Nyt rupesi Tuomaan parantuminen nopeasti edis- 
tymään. Ruokavaroista ei ollut puutetta, sillä niitä 
oli jo syksyllä majalle varattu sekä tullessa mukana 
tuotu. Ja matikkakin kävi jo Keihan järveen pa- 
nemiin mertoihin. Olipa rieskaa maitoakin antaa 
sairaalle, minkä tämä vain juoda jaksoi. Onka- 
moille paetessa oli kyllä muu karja täytynyt teu- 
rastaa, ettei se kuolisi hoidon puutteessa tai joutuisi 
vihollisen saaliiksi, mutta talon paras Kirjo-lehmä 
oli suurella vaivalla, ensin niittytietä ja sitten lop- 
pumatka hangessa kahlaten, tuotu mukana Onka- 
moille, jottei talon karjakanta kokonaan häviäisi. 
Kirjolla oli oma maahan kaivettu ja havuilla pei- 
tetty kojunsa majan takana eikä sillä ollut mitään 
hätää, sillä Keiha ja Marja toivat sille päivittäin se- 
lässään heiniä Ollikaisten niityn ladoista. 


Muutaman päivän jälkeen voi Tuomas jo nousta 
vuoteestaan. Ja kohta kykeni hän myöskin liikku- 
maan suksilla yhä pitempiä matkoja saaren ym- 

pärillä Keihan kanssa matikkamertoja koremassa 
tai muuten vain Annin kanssa hiihtelemässä. Anni 
olikin ottanut Tuomaan vaalimisen aivan omaksi 
tehtäväkseen, ja kun töitä oli pakomajalla vähän, 
jouti hän hyvin Tuomaan seuratoveriksi. 

Päätyönä oli nuorilla valkian vireillä pitäminen 
majassa, sillä pakkanen oli kova. Kun tällöin Liina- 
täti ulkoaskareiltaan majaan saapui, tapasi hän ta- 
vallisesti nuoret käsi kädessä istumassa kaiken- 
moista iloisesti haastellen, muistamatta ajan va- 
kavuutta. Iloiseksi tuli silloin Liina-tädinkin mieli 
sillä hän näki hartaimpien toiveittensa olevan to- 
teutumassa, jos vain Luoja soisi heidän sodan ja 
vainon alta pelastua. 

Mutta paljon oli syytä suruun ja huoleenkin. Mie- 
hestään Mikosta ei Liina-täti ollut saanut mitään 
tietoja, sen jälkeen kuin tämä oli muitten talon mies- 
ten kanssa lähtenyt vihollista vastaan. Oliko hän 
vielä elossa vaiko jo kuolemansa kohdannut, sitä 
eivät Onkamoilla olijat tietäneet. Ja yhtä vähän oli 
tietoja Tepposen Tuomaankin omaisten kohtaloista. 

Näin kuluivat päivät yksitellen huolen ja odotuk- 


sen, toivon ja epätoivon vaiheilla. 


Noin parisen viikkoa sen jälkeen, kuin Tepposen 
Tuomas oli Onkamon pakomajalle saapunut, näh- 
tiin eräänä aamupaivänä tulipalojen loimua Koti- 

selän kylästä. Ja joen varrelta palaava Keiha il- 
moitti Kuuterselässäkin olevan taloja tulessa. 

Pakolaiset ymmärsivät, että vihollinen olisi jäl- 
leen lähellä liikkumassa. He tulivat taas varovai- 
semmiksi tulen pidossa, ettei siitä nouseva savu 
heidän — piilopaikkaansa — vainolaiselle = ilmoittaisi. 
Muuten ei heidän paljonkaan tarvinnut peljätä vi- 
hollisen Onkamoille osaavan, kun Pyry oli kaikki 
tiet ja suksenladut umpeen tuiskuttanut. 

Kovasti teki Tuomaan mieli lähteä tiedustelemaan, 
miksi vihollinen taas jo näin lähellä rajaa liikuskeli, 
vai olisiko ehkä jo maasta poistumassa. Liina-täti 
ei kuitenkaan Tuomasta matkalle päästänyt, sillä 
tämän haavoittunut käsivarsi oli vielä aivan liian 
kipeä ja heikko pitempiä hiihtomatkoja varten. 
Keiha taas oli liian vanha retkelle lähtemään, jolla 
ehkä kovastikin täytyisi ponnistaa viholliselta säi- 
lyäkseen. 

Näin kului vielä päivä, toinen. Tulipalojen ku- 
motukset lakkasivat ja Onkamoilla vallitsi erämaan 
yksitoikkoinen, talvinen hiljaisuus. 


Eräänä yönä, kun kaikki muut paitsi Keiha jo 
nukkuivat tiloillansa, heräsivät kaikki yhtäkkiä 
siihen, että Turva-koira alkoi murista ja pyrkiä ulos. 

Heti olivat kaikki jalkeilla, sillä he ymmärsivät, 
että joka tai jotkut lähestyivät heidän majaansa. 

Sanoja ei tarvittu. Kaikille oli selvillä, mitä oli teh- 
tävä. Jokainen puki kiireesti turkin päällensä ja 
varustautui taistelemaan henkensä edestä, jos tulijat 
olisivat vihollisia ja pakoon ei päästäisi. Turvan käs- 
kettiin olemaan hiljaa ja tuli hiilloksesta sammutet- 
tiin. 

Paljon puhuivat Tuomaan ja Annin silmät toi- 
sillensa hiilloksen viimeisten liekkien valossa. Il- 
man sanoja siinä nuoret lupasivat uskollisuutta kuo- 
lemaan asti ja Tuomas asettui Annin vierelle mor- 
siantansa viimeiseen hengenvetoon asti puolustaak- 
seen. 

Jo alkoi kuulua järveltä yksinäisen suksiparin 
suhina. Nyt arvasivat majassa olijat, ettei tulija 
olisi vihollinen, sillä eivät ne yksitellen liikkuneet, 
vaan joku suomalainen pakolainen, jolle Onkamon 
saaren pakomaja ei ollut tuntematon. Varmemmaksi 
kävi asia vielä Turvan käytöksestä, sillä se ei enää 
pyrkinyt murisemaan, vaan hiljakseen ikäänkuin 
ilosta vikisi. 

Nyt uskallettiin päästää koirakin irti ja miehet 
menivät majasta ulos tulijaa vastaan. 

Nytkin juoksi hyvin opetettu koira täyttä vauh- 
tia jäälle ja kohta iloisena, mutta haukkumatta 
takaisin. 

Pian saapui majalle hiihtäjäkin. Eikä se ollut 
kukaan muu kuin Patrikaisen Mikko itse. 

Suuri riemu syntyi pakomajassa. Ilon kyyneleitä 
itkien heittäytyivät Liina-täti, Marja ja Anniisän 
syliin. Myöskin Turva retuutti voimiensa takaa 
isäntänsä turkin liepeestä, omaa tyytyväisyyttään 
osoittaakseen. Ja yhteiseen iloon yhtyivät Tuomas 
ja Keihakin. 

Hiillos sytytettiin loimuamaan. Huurteinen turkki 
riisuttiin tulijan päältä. Maitoa pantiin lämpiä- 
mään ja kysymyksiä sateli satamalla Patrikaiselle. 

Minkä kerkisi, kertoi Patrikaisen Mikko viime 


aikojen tapahtumia. 

iOeta A T= 


XV 
PATRIKAINEN KERTOO. 


Kun viholliset tulivat rajan yli, olivat Patrikais- 
ten miehet muitten Ikolan kyläläisten keralla Ki- 
vennavan voudin käskyn mukaisesti hiihtäneet 
Vammelsuuhun, jossa oli joukko valtakunnan so- 
taväkeä sekä paljon Kivennavan ja Uudenkirkon 
rantapuolen talonpoikia estämässä vihollista ran- 
tatietä myöten etenemästä. Mutta venäläisten lauma 
oli kymmeniä kertoja suurempi eikä jäätynyt Vam- 
meljoki paljon puolustamista auttanut. Suomalais- 
ten täytyi peräytyä ylivoiman tieltä. Ja peräyty- 
minen muuttui kiireiseksi paoksi, kun sanomat saa- 
puivat, että vihollinen oli jo tullut kaikkia teitä 
pitkin itärajan yli Muolaaseen, uhaten katkaista 
pakotien Wiipuriin. Suksijoukot vain koettivat vi- 
hollista häiritä ja hidastuttaa, jotta asukkaat ker- 
kiäisivät paeta vihollisen edestä. 

Kaikkialla paloivat talot ja kylät. Ja kuka viholli- 
sen käsiin joutui, sitä armoton kuolema odotti. 


9 — Tepposten tarina 129 


Näin saavuttiin Wiipuriin. Sen lähellä oli suurempi 
taistelu venäläisten etujoukkojen kanssa. Siinä olivat 
Patrikainen sekä Tepposen Hannukin ollut mukana. 
Suomalaiset taistelivat urhoollisesti, mutta olivat 
sittenkin joutua saarroksiin ja hädin tuskin pelas- 
tuivat Wiipurin muurien turviin. 

Kun Patrikainen Wiipuriin saapui, oli se täynnä 
pakolaisia kaikista Kannaksen kylistä, olivatpa 
lähitienoilta ottaneet paitsi tavaroitaan myöskin 
karjansa mukaan. Siellä oli Tepposen Tuomaan äiti- 
kin sekä koko muukin Tepposten perhe. 

Vihollinen levittäytyi Wiipurin ympärille piirit- 
tämään sitä satatuhantisella joukolla. Peljättiin 
piirityksen tulevan pitkäksi. Peljättiin, että nälkä 
ja taudit saapuisivat kaupunkiin ahtautuneen 
suuren pakolaisjoukon keskuuteen. Mutta Taatto 
Taivahinen antoi ihmeellisen avun. Vain kolme päi- 
vää olivat viholliset Wiipurin luona. Sitten pois- 
tuivat kiireesti takaisin omaan maahansa. Miksi, 
sitä ei kukaan taitanut sanoa. Kaipa Luoja armos- 
saan oli niin sallinut. 

Sekä sotaväki että talonpojat lähtivät Wiipurista 
vihollista seuraamaan. Tuomaan isä läksi Muolaan 
miesten kanssa Vuokselle päin. Patrikainen itse oli 
palannut rantatietä pitkin. 

Poistuessaan polttivat venäläiset kaiken, mikä 
heiltä tullessa oli polttamatta jäänyt. Ihmisiä eivät 

nyt niin paljon tappaneet, vaan mukanansa veivät 
orjuuteen. 

»Seurasimme vihollista koko ajan sen kintereillä. 
Ja missä vain pienemmän joukon venäläisiä tapa- 
simme, siinä aina iskimme. Emmekä me venäläi- 
siä orjiksi tarvinneet. Sinne saivat jäädä hankeen 
susien saaliiksi, kaikki ne, joihin meidän nuolemme 
ja keihäämme ylettivät. 

Eilen menivät tällä puolella viimeiset viholliset 
rajan yli Alakylässä. Sieltä mekin sitten käännyimme 
kotipaikoillemme, sillä eihän monella muuta jäljellä 
ollut kuin kodin paikka ja paikalla kasa kekäleitä.» 

Patrikille ei vainolainen ollut osunut, kaikki oli 
siellä ennallaan. Mutta Ikolankylä on melkein 
kokonaan tuhkana. Patrikainen oli kutsunut iko- 
laisia heille siksi, kunnes elämisen alkuun pääsisivät. 

Itse oli Patrikainen, Luojalle kiitos ja kunnia, 
haavoittumattomana säilynyt, mutta moni mies oli 
vamman saanut, moni henkensä menettänyt. 

Kotiin tultuaan oli Patrikainen heti yötä myöten 
lähtenyt Onkamoille katsomaan, olisivatko omansa 
turvassa säilyneet. Ja nyt hän kaikki heidät tervei- 
nä tapasi, vieläpä Tuomaskin oli täällä, Tuomas, 
jota hänen isänsä ja äitinsä Wiipurissa melkein kuin 
kuollutta surivat. 

Tuomaan äiti oli vielä jäänyt Wiipuriin, kun mie- 
het lähtivät vihollisen jäljille. Terveeksi jäi erot- 

taessa Tuomaan isäkin, mutta Matti-sedän kertoi- 
vat kaatuneen kahakassa Vuotjoen luona. 

Näitä ja paljon muita, minkä surullisia, minkä 
lohdullisempia uutisia kertoi Patrikaisen Mikko On- 
kamon pakomajan asukkaille eikä siellä sinä yönä 
kukaan joutanut nukkumista ajattelemaan. 

Aamun sarastaessa ruvettiin sitten järjestelemään 
kotiin palaamista Patrikille. Muut lähtivät suoraan 
hiihtotietä kullakin kantamus tavaroita selässään. 
Mutta Marjan ja Keihan tehtäväksi jäi saattaa Kirjo 
kotiin samoja teitä, kuin se oli tuotukin. 

Patrikilta lähetettäisiin sitten tieto Pähkinämäelle 
Tuomaan pelastumisesta, itse hän vielä viipyisi 
Patrikaisten luona paremmin toipuakseen. 


XVI 
PÄHKINÄMÄELLÄ. 


Tepposen Hannu seurasi Muolaan miesten kanssa 
Vuoksen eteläpuolta pitkin kulkevia vihollisia. Minkä 
voivat, sen viholliselle maksoivat poltettujen ta- 
lojensa ja surmattujen omaistensa puolesta. 

Talonpoikain joukko hupeni, kun aina miehiä 
erkani kotikyliinsä, mutta Hannu Tepponen itse 
viimeisen joukon kanssa kääntyi kotimatkalle vasta 
tuolla puolen rajan Mäkränkylän liepeillä Raudussa. 

Yönsä vietti Tepposen Hannu ja joukko Punnus- 
järven kylien miehiä eräässä Siparilan kylän uudis- 
talossa, joka ollen yksinään kaukana korvessa oli 
viholliselta säilynyt. 

Aamulla lähti Hannu ja hänen miehensä hiihtämään 
Valkjärven yli kotikyliänsä kohti. Pähkinämäen 
lähellä erosi Hannu muista, poiketen omalle koti- 
tielleen. 


Hiljakseen hiihteli Hannu. Melkein varma hän 

oli, ettei ainakaan hänen talonsa ollut tuholta säi- 
lynyt, mutta hitusen toivoa oli kuitenkin. 

Umpeen oli tie pyrynnyt. Fi yhtään tuoretta 
suksenjälkeä näkynyt. 

Kun Hannu saapui metsästä peltonsa aukeaman 
laidalle, katsahti hän talollensa päin. Mitään ei 
ollut nähtävissä. Hävinnyt oli Tepposten talon 
uhkea pirtti, hävinneet kaikki talon muutkin ra- 
kennukset. Valkoista hankea vain oli talon paikalla. 
Lähemmäksi tultuansa näki hän lumesta kohoavan 
pirtin kiukaan ja palaneitten hirsien päitä siellä 
täällä. 

Ei ollut tosin ensi kerta, kun Hannu kotinsa ke- 
käleinä löysi, mutta murheelliseksi sittenkin meni 
miehen mieli. Talven selkä käsissä eikä kattoa pään 
päälle, ei itselleen eikä Wiipuriin jääneelle perheel- 
leen. 

Hannu loi katseensa ympärilleen. Olisiko kaikki 
hävitetty, olisiko nyt tuho vielä ankarampi ollut 
kuin ennen! Ei Tuollahan mäen rinteessä seisoi 
vanha sauna polttamatta. Siellä se oli lähteen luona 
ikivanhojen, tuuheitten uhrikuusten väliin kätkey- 
tyneenä. Eikö ehkä vihollinen ollut sitä huomannut 
vai eikö katsonut maksavan vaivaa sitä sytyttä- 
mään mennä. 

Ilahtui Tepposen Hannun mieli. Jotakin oli vielä 
jäljellekin jäänyt. Sauna oli vielä säilynyt. Tuosta 

vanhasta saunasta olivat Tepposet niin usein en- 
nenkin talon alulle panneet. Siinähän oli ensimmäi- 
nen Tepponen Pähkinämäellä asunutkin. Ja siinä- 
hän kaikki Tepposet syntyneetkin olivat. Siitä se 
nytkin taas alku elämiseen otettaisiin. Harras kii- 
tollisuuden huokaus kohosi Hannun rinnasta Luo- 
jalle armolliselle, joka oli kuitenkin antanut suvun 
vanhan saunan vainolaisen tuholta säästyä. 

Sukset kainalossa asteli Tepposen Hannu karta- 
nopaikalta umpeutunutta polkua pitkin saunan luo. 
Kodan ovi oli auki ja lunta oli pyryttänyt sisälle. 
Oli siis vihamies sielläkin käynyt. Puita oli kasattu 
kodan ja saunan seinän nurkkaukseen ja ne syty- 
tetty. Mutta vanhat kivettyaeet hirret eivät olleet 
tulta ottaneet, vaan itsestään olivat hiukan kyteneet 
puut sammuneet. 

Hannu aukaisi saunan oven. Tuttu koivun leh- 
vien ja savun sekainen tuoksu lehahti saunasta vas- 
taan ikäänkuin kotoisena tervehdyksenä. 

Hannu toi puita saunan kiukaaseen ja teki 
tulen. Itse istui hän saunan kynnykselle tulevai- 
suutta suunnittelemaan. 

Fi Tepposen Hannu itkenyt eikä vaikeroinut, 
mitäpä semmoinen olisi miestä auttanut. Mutta mus- 
talta näytti elo edessä. Talo taas tuhkana. Matti- 
veli kuolleena jossain Vuotjoen varrella. Ainoa 


lapsensa, ainokainen poikansa Tuomas kai myöskin 


135 


suistunut surman suuhun, ehkäpä haavoihinsa pak- 
kasen kourissa tuskallisesti nääntynyt. Pyhä Neit- 
syt heille armonsa antakoon. 

Toimittikohan vielä yrittämään ruveta! Kauan- 
kohan se uusikaan talo hävitykseltä säilyisi! Ja 
ketä varten hän sitä rakentaisi! Vanha hän jo oli, ei 
enää poikaa saisi. Hän oli kuin honka, jonka ym- 
päriltä myrsky oli muun metsän kaatanut. 

Alemmaksi käsien väliin painui miehen pää. Pit- 
kän kotvan istui siinä Tepposen Hannu miettien, 
mitä lieneekään miettinyt. 

Lämminneen saunan kiukaan takana kuului sir- 
kan sirahdus. Se havahdutti Hannun aatoksistaan. 
Hän kohottaikse, nosti ylös päänsä ja pyyhkäisi 
hiukset korkealta otsaltaan. Taas oli tullut tarmoa 
varteen ja terästä Hannun ruskeisiin silmiin. 

Eihän vielä kaikki ollut mennyttä! Viljaa on kyllin 
leiväksi sekä siemeneksi kätköissänsä. Uuden talon 
hirret ovat valmiiksi hakattuina. Elossa on vielä 
emo vanha, kantaja kallis. Elossa on Riita-vaimo- 
seni, avioni armas. Säilynyt on muukin perhe. 
Joskin minä itse kelona seison, niin ei silti kuole 
vielä Tepposten suku. Nuorta vesakkoa, veljien 
lapsia ja muuta heimoa, kasvaa hongan turvissa ja 
ympärillä. Aika on ankara. Mutta kestettävä se on, 
kuten ennenkin on kestetty. Ja Taatolta Taivahiselta 
on parempaa aikaa anottava. 

Tepposen Hannu astui ulos kodasta, loi silmänsä 
ympäri pitkin rinteitä ja yli laajan laakson ikään- 
kuin katseellaan ottaakseen taas haltuunsa perintö- 
maansa, jolla vihollinen oli hetken isännöinyt. 

Sitten tarttui Hannu vyössä olevan kirveensä var- 
teen ja ikään kuin uhmaten ojensi sen kaakkoa kohti. 
»Vielä kestää kirves Tepposen Hannun kädessä! 
Vielä ei väisty Tepposten suku isiltä perityltä maalta! 


Osallansa mies elävi, koira toisen kohtalolla!» 

